Fandiyaarun Vakikuraanee Islami Rivethi Usoolun - Nasheed - Vaguthu\nފަނޑިޔާރުން ވަކިކުރާނީ އިސްލާމްދީނުގެ ރިވެތި އުސޫލުން - ނަޝީދު\nފަނޑިޔާރުންނާއި މެދު ފިޔަވަޅު އަޅައި، އުއްތަމަ ފަނޑިޔާރު މަގާމުން ދުރުކުރާނީ ގާނޫނުއަސާސީ ގައިވާ އިޖުރާތްތަކާއި އިސްލާމް ދީނުގެ ރިވެތި އުސޫލުތަކާއި ޑިމޮކްރެޓިކް އުސޫލުގެ ތެރެއިން ކަމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ އުއްތަމަ ފަނޑިޔާރު ޑރ.އަހުމަދު އަބްދުﷲ ދީދީ އާއި ސުޕްރީމް ކޯޓުގެ ފަނޑިޔާރު އާދަމް މުހައްމަދު އަބްދުﷲ ފަނޑިޔާރުކަމުން ވަކިކުރުމަސް ރައްޔިތުންގެ މަޖިލީހުގެ މިއަދުގެ ޖަލްސާ އަށް އެޖެންޑާ ކޮށްފައި ވާތީ އެކަމާއި ގުޅޭ ގޮތުން މިއަދުގެ ޖަލްސާގައި ވާހަކަފުޅު ދައްކަވަމުންނެވެ. ދެފަނޑިޔާރުން މަގާމުން ދުރުކުރުމަށް ވޯޓު ނަގާނީ މެންދުރު 1:30 ގަ އެވެ.\nނަޝީދު ވިދާޅުވީ، ރާއްޖޭގެ ތާރީޚު ގައި ރަސްރަސްކަލުންނަށް ވުރެ ރާއްޖޭގެ ފަނޑިޔާރުންގެ ލިސްޓް ދިގު ކަމަށެވެ. އޭގެ ތެރެއިން ގިނަ ފަނޑިޔާރުން މަގާމުން ވަކިކޮށްފައި ވަނީ ވަރަށް ނާތަހުޒީބީ ގޮތްގޮތަށް ކަމަށް ވެސް ނަޝީދު މިއަދު ވިދާޅުވިއެވެ.\nނަޝީދު ވިދާޅުވީ ރަދުންގެ އޮޑި ބާލާއިރު ބަނޑުފިލާދަށު ލައިގެން ބައެއް ފަނޑިޔާރުން މަގާމުން ވަކިކޮށްފައިވާއިރު އަނެއް ބައި ފަނޑިޔާރުންގެ ގައިގައި ކަފަ ބަނދެ އަންދާފައިވާ ކަމަށެވެ. އަދި މިހާރު އަމަލުކުރާ ގާނޫނު އަސާސީ އަށް ފަހު ވެސް އުއްތަމަ ފަނޑިޔާރު ވަކިކޮށްފައި ވަނީ ވެސް ގާނޫނަށް ގެންނަ ބަދަލަކުން "އޮޅިގެން" ނުވަތަ ކޯޓުގެ ފުރާޅުން ޓިނު ނަގައިގެން ކަމަށް ނަޝީދު ވިދާޅުވި އެވެ.\nމިއަދު އުއްތަމަ ފަނޑިޔާރު ޑރ.އަހްމަދު އަބްދުﷲ ދީދީ މަގާމުން ދުރުކުރާއިރު އެމަނިކުފާނަމީ ފެހި ޤާނޫނު އަސާސީގެ ދަށުން އުއްތަމަ ފަނޑިޔާރުކަން ކުރައްވާ ތިންވަނަ ބޭފުޅާއެވެ. އަދި އެމަގާމުން ދުރުވެސް ކުރާ ތިންވަނަ ބޭފުޅާއެވެ. މީގެ ކުރިން ވެސް އުއްތަމަ ފަނޑިޔާރުން މަގާމުން ދުރުކޮށްފައި ވަނީ އޭރެއްގައި އިޖުރާޢާތުތަކާއި ހިލާފަށް ކަމަށް މަގާމުން ދުރުކުރި ބޭފުޅުން ވިދާޅުވެފައި ވެއެވެ.\nއުއްތަމަ ފަނޑިޔާރު ޑރ.އަހުމަދު އަބްދުﷲ ދީދީ އާއި ސުޕްރީމް ކޯޓުގެ ފަނޑިޔާރު އާދަމް މުހައްމަދު އަބްދުﷲ ފަނޑިޔާރު ކަމުން މިއަދު ވަކިކުރާއިރު ދެބޭފުޅުން ވެސް ވިދާޅުވެފައި ވަނީ ޖޭއެސްސީ އިން އެބޭފުޅުންގެ މައްސަލަތައް ބަލައި ފިޔަވަޅު އަޅާފައި ވަނީ އިޖުރާޢަތުތަކާއި ހިލާފަށް ކަމަށެވެ.\nނޮވެމްބަރު 18, 2019 10:56\nބާރު ލިބިގެންވާ ދުވަހު ބޭނުން ގޮތެއް ހަލާލެވިދާނެ.. އެކަން އެ ދެ ފަނޑިޔާރުންނަށްވެސް އަދި އެ ފަނޑިޔާރުން ވަކިކުރާން ތި އުޅޭ މީހުންނަށްވެސް އެނގޭނެ.. ތާރީޚަކީ އިޔާދަވާއެއްޗެއްކަން ހަދާންކުރާތި އެންމެންވެސް..\nކަލޭ ތީ ކާކު މާ ދީނީ ވާކަށް؟\nނޮވެމްބަރު 18, 2019 11:05\nދީންވެރި ތެދުވެރި އަމާނާތްތެރި ކިޔަމަންތެރި. އަޅުވެތި ނިރުބަވެތި މިހެންގޮސް ހުރިހާ ވެތިއެއްވަނީ މި މަނިކަށް ލިބިފަ.\nނޮވެމްބަރު 18, 2019 11:07\nމި ކަލޭހގެ އިރާދަކުރެއްވިއްޔާ ނުބައި ގޮތަކަށް ނިމިގެންދިއުމަށް އެދި ﷲ އަށް ދުޢާ ދަންނަވަން.\nނޮވެމްބަރު 18, 2019 11:08\nކަލޭ ހުރިހާ ކަމެއްވެސް ކުރާނީ އަނގައިން..ދީނުގަ އޮންނަގޮތަށް....ކަމުން ކުރާނީ ކާފަރުން ކުރާގޮތަށް...ތިމީހާގެ ގޮތްނޭގޭ ކާޅެއްވެސް ނޫޅޭނެ...\nނޮވެމްބަރު 18, 2019 11:09\nމަނިކުފާނު ފަހަރަކު ގޮނޑިއެއްގައި އިނދެގެން މީހުން ވަކިކުރީމާ އެވޭތޯ ދީނުގެ މާތް އުސޫލަށް މަނިކުފާނަށް ހުކުމް ކުރި އެންމެން ވަކި ކުރަމުން ގެންދިޔުން އެއީ އިންސާފުތޯ އަދި މަނިކުފާނާ ވެސް އިންސާފު އަރާ ހަމަ ކުރާނެ އަބަދަކު ތިޔަ ގޮނޑީގައި ބޮޑު ބަސް ބުނާަކަށް ނީދެވޭނެ\nނޮވެމްބަރު 18, 2019 11:10\nއިސްލާމްދީނުގަވާ އުސޫލުގެ ތެރެއިންނޭ އެބުނަނީ އަސްލު ދީނަަށް މަލާމާތް ކުރުމުގެ ގޮތުން. ވަގުތުގެ ފަރާތުން އަޅެ މި ކޮމެންޓް ޖަހާދީބަ\nމިއަދު ބޭރުކުރެވޭ ފަނޑިޔާރަށްވުރެ ހަޑިކޮށް ހުދުމުހުތާރުކޮށް ޤާނޫނާއި ޤަވާއިދުތަކާއި ޚިލާފަށް އަދުލުގެ ނިޒާމަށް ގޮންޖަހާފައި އަމިއްލަ މަސްލަހަތު އިސްކުރުމާއިއެކު އަމަލުކޮށް ބޭރުކޮށްލެވޭ ފަނޑިޔާރެއް ނުހުންނާނެ.\nމިކަމާއި އުފަލުން މިޖައްބާރު ނަޝީދުއަށް ނޭނގޭ ކިޔޭނުކިޔޭ އެއްޗެއްވެސް.\nކޮންމެ އެއްޗެކޭ ބުނެފަވެސް މޮޅު ވާހަކަ ދައްކާނެ. މީނާ ހިތުން މީ މާމޮޅަށް ތާރީޚް ދަންނަ މީހެއް. އެހެނަސް މިއަދުވެސް ދޮގެއް ތިޔަހެދީ.\nފަނޑިޔާރެއް ރަދުންގެ އޮޑީގެ ބަނޑުފިލާ ދަށުލާފައި ނުވޭ. ބަނޑުފިލާ ދަށުލީ އާންމެއް. އެކަންކުރީ ބަބުރެއް. ފަނޑިޔާރު ހުކުމް ކުރީ ބަބުރުގެ ކިބައިން ޤިޞާޞް ހިފައި މަރަށް މަރު. އެކަމާއި ހިތްހަމަ ނުޖެހިގެން ރަދުން އަމުރުކުރީ ފަނޑިޔާރުގައިގާ ކަފަބަނދެ އަންދައިލާން.\nމިހާދިސާ ނަޝީދު މިވަނީ އޮޅުވާލާފައި.\nނޮވެމްބަރު 18, 2019 11:12\nފަނޑިޔާރުން ގާނޫނާ ޚިލާފް. މިކަމުގައި ބައިވެރިވި އެންމެނަށް ފުރިހަމަ އަދަބުލިބޭނެކަމަށް އުންމީދުކުރަން\nނޮވެމްބަރު 18, 2019 11:15\nދެތަނުގައިވެސް ފަނޑިޔާރަކު އަނިޔާވެރިކަމާއިއެކު ދުރުކުރި ކަމަށްބުނެފައި.\nމިއީ ތާރީޚު ނޭނގޭ ކަންއަންގައިދޭ ކަމެއް. ނަޝީދަކީ މާމޮޅަށް ތާރީޚް ދަންނަ މީހަކަށް ހެދިގެން ކުރީގެ ވާހަދެއްކި ނަމަވެސް މުޅިންވެސް ހުންނަނީ ދޮގުހަދާ އޮޅުވާލާފައި. އިހަށް ދުވަހު ގައުމީ ސަލާމާއި ބެހޭގޮތުންވެސް ދޮގުވާހަކަތަކެއް ދެއްކި.\nމީނާ ކިޔަވާފައިހުރީ ފޮތުގެ ތަންތަންކޮޅު. ދެން ހުސްނުސޫ ގެ ރިޕޯރޓްގޮތަށް އަމިއްލައަށް ސްޓޯރީ ހަދަނީ.\nނޮވެމްބަރު 18, 2019 11:16\nދެން އަބަދުވެސް ފަނޑިޔާރުން އައްޔަން ކުރަނީ ލާދީނީ އުސޫލުން. ވަކި ކުރަންވީމަ އެކަނި ރިވެތި އުސޫލު. ބުރުގާ ނާޅާތިބި ފނޑިޔާރުން ވެސް އައްޔަން ކުރީ އިސްލާމް ދީނުގެ ރީތި އުސޫލުންތަ މިހިރަ ބީތާޔާ؟؟\nނޮވެމްބަރު 18, 2019 11:24\nދީނައް ފުރައްސާރަ ކުރި އެމްޑީއެން ދިފާއު ކުރަން އެންމެ ބޮޑައް މަސައްކަތް ކުރާ އެކަކެވެ.\nނޮވެމްބަރު 18, 2019 11:33\nމައިންމަގަށް ލައްގަޅޭ ރަންފޮޓެއް ލައްގަޅޭ. ﷲ އީ އެންމެ މޮޅަށް ހުރިހާކަމެއް ދެނެވޮޑިގެންވާ ރަސްކަނލާގެއެވެ. ﷲއީ ކޮންމެ ކަމެއް މިންވަރު ކުރައްވާ ރަސްކަނލާގެއެވެ. އެއްވެސް އިންސާނަކަށް އަނެއްކާއަކަށް ދެރައެއް ނުދެވޭނެއެވެ. މިަދު ސުޕަރ މެޖޯރިޓީ ލިބިފަ އޮތަސް މާދަމާ ތިބާ ވަންނާނީ ކޮންތާކަށް ހެއްޔެވެ.\nނޮވެމްބަރު 18, 2019 11:39\nފަނޑިޔާރުން އެކަހެރިކޮށް އަމިއްލަބާރާއި ނުފޫޒް ބޭނުން ކޮށްގެން ކުރާކަންކަމަކީ ގާނޫނާ ޚިލާފް ބޮޑެތި ކުށްތަކެވެ\nއެކަންކަމަށް ޖަވާބު ދާރީވާން ޖެހޭނެކަން އެނގެންވާނެއެވެ\nނޮވެމްބަރު 18, 2019 14:44\nބަލަ ފުރާޅުންޓިނުނަގައިގެން ވަކިކުރިއިރައްވުރެވެސް ހުތުރުކޮށޭ ތިކަންތިކުރީ ތިމާކަމެއްކުރަން ބޭނުންވީމާ ބޭނުންކޮންމެގޮތަކައް ކޮއްފަ މިބުނަނީ ދީނުގައޮތްގޮތަށޭ އެކަންކުރާނީ ދީނައްމަލާމަތްކުރުންހުއްޓާލާ އެމްޑީއެންގެ ލާދީނީބައިގަނޑު ހިފާ ހައްޔަރުކުރޭ\nނޮވެމްބަރު 18, 2019 11:44\nމިހާރުވެސް އެކަން ކުރަނީ އިޖްރާއާތުތަކާއި ޚިލާފަށް. ތިމާގެ ދުލުން ބުނެލުމުން އިޖްރާއާތުތައް ރަގަޅުވޭތޯ. މިކަލޭގެ ބޭރުކުރަން މިހާރު މިހާރަށްވެސް ވޯޓު ނެގުން ކިހިނެއްތޯ.\nނޮވެމްބަރު 18, 2019 13:01\nޢޭނަޔަށް ސަޕޯރޓް ކުރާމީ ހުން ގަބޫލު ކުރާނެ..\nނޮވެމްބަރު 18, 2019 11:55\nދީން ހަތިޔާރަކަށް ހެދުމުގެ މާނައަކީ ކޮބާ؟ ދީނަށް ފުރައްސާރަކުރާ މީހުންނަށް ދީނީ ޢިލްމުވެރިން ޤުރުއާނާ ޙަދީސުން ރައްދުދިނީމަ އެވަނީ ދީން ހަތިޔާރަކަށް ހެދިކަމަށް... އެކަމަކު ޤުރުއާނާ ޙަދީސް ނޫން އެހެން އެއްޗެއް ބޭނުންވާކަމަށް ބުނާ މީހަކު އޭނާ ބޭނުންވާ ކޮންމެ ވާހަކައެއް ދައްކާއިރު މަލާމާތުގެ ޒާތަކަށް ދީނޭ ކިޔާއިރު ހަމަ އޯކޭދޯ... ކޮބާ ޝެއިޚު ރަސީދު އަލް ބުޚާރީ ވަލް މުސްލިމު ވަލް ނުބައި ތަރުޖަމާ..\nނޮވެމްބަރު 18, 2019 12:07\nއިސްލާމީ ރިވެތި އުސޫލުންތޯ އޮރިޔާމުންތިބި އަންހެން ދެ ފަނޑިޔާރުން ސުޕުރީމް ކޯޓަށް ލައިފަ އެތިބީ\nނޮވެމްބަރު 18, 2019 12:08\nއިސްލާމީ ރިވެތި އުސޫލޭކިޔާ އަދިވެސް ދީނަށް ހަޖޫޖަހާ\nނޮވެމްބަރު 18, 2019 18:13\nޢިސްލާމީ ރިވެތި އުސޫލޭ ކިޔާފަ ސުޢުދަށްއުއުްތަމަ ފަ ޑިޔާރުކަން ދިނަކަސް ސުޢުދަކީ އިސްލާމްދީނާ ބެހޭ އެއްޗެއް ދަންނަ މީހެއްނޫން\nނޮވެމްބަރު 18, 2019 12:36\nކަލެއަށް އެނގޭތަ އިސްލާމުދީނުގައި ރިވެތި އުސޫލެއް އޮންނަކަން. ވާހަކަ ތިޔަހުރީ އެއްވަނަ ދަރަޖައިގެ ޔަހޫދީންގެ ވާހަކަ ހުންނަ ގޮތަށް. ބާރެއް ވަގުތީގޮތުން ލިބިގެން ފުއްޕިޔަސް ތިޔައީ އަހުރެން ބަލައިގަންނަ މީހެއް ނޫން.\nނޮވެމްބަރު 18, 2019 13:00\nއިސްލާމުދީނުގެރިވެތިއުސޫލު އެގޭނީ މުސްލިމަކަށެވެ\nނޮވެމްބަރު 18, 2019 17:52\n"އަޑުއަހާ މީހާ" ތިޔަ ބުނީ ވަރަށް ބޮޑު ތެދެއް. އިސްލާމް ދީނުގެ ކަމެއް އެކަހަލަ ޔަހޫދީ އަކަށް ނޭގޭނެ. އެއީ ޔަހޫދީން ބުނާގޮތަށް ނާޗަރަންގީ ކުޅޭ މީހެއް.\nނޮވެމްބަރު 18, 2019 13:40\nމީނަ ކަނޑުގަ ލެއްވިނަމަ އޮޑި ދޯނިފަހަރުވެސް ނުދުއްވުނީސް..\nގައުމުގެ އަމާނާތެއްގެ ގޮތުން ވެރިކަން ހިމެނޭ އިރު އެއަމާނާތް ތިމާ އަށް އަދާކުރެވޭ މިންވަރު އަމިއްލަ އަށް ވަޒަން ކޮށްލުން ކިހިނެތްތޯ؟\nނޮވެމްބަރު 18, 2019 14:33\nކަލޭ ކޮންމެހާ ނުލަފާކަމެއްކޮށްފަ އިސްލާމްދީނޭ ކިޔާ އަނގަ ރުވާއިރު ލަދުހަޔާތްކޮބާ؟\nނޮވެމްބަރު 18, 2019 14:46\nމިމުރުތައްދު ދައްކާ ވާހަކަ ހަމަ ބުއްދި ހުރި މީހެއް ގަބޫލެއް ނުކުރާނެ\nނޮވެމްބަރު 18, 2019 14:59\nފަރަންޖިން އުޅޭހެން އުޅެންބޭނުންވާ އެމީހުންގެ ދީންތަކަށް ލޯބިކުރާ މީހަކަށް އިސްލާމް ދީނާ އެއްގޮތަށް ކަންކަން ކުރާނެކަމަށް ބަލާނީ މޮޔައިން އެއީ ނަޝިދުއަށް ތަޢީދު ކުރަ އަދި އެއްކަލަ ދީންތަކަށް ތާޢީދު ކުރާމީހުން\nނޮވެމްބަރު 18, 2019 15:41\nއިސްލާމްދީނޭމިކިޔަނީ ދީނައްފުރައްސާރަކުރާ ޖާހިލެއް ނަސީދުއަކީ އިޒްރޭލްގެ ޔަހޫޒްވަނހާ ދަރިކޮލު ބުރާންޗެއް ކެނެރީ ދާއްބަޔަކީ\nނޮވެމްބަރު 18, 2019 16:08\nދަރިންނޭ މިޔަހޫދީ ކަލޭގަ ކޮންމެ ކަމެއްކޮށްފަ، އިސްލާމަދީނުގެ ރިވެތި އުޞޫލުންނޭ މިބުނަނީ އިސްލާމްދީނަށް ފުރައްސާރަ މުސްލިމުންނަށް މަލާމާތް ކުރުމަށެވެ.\nތިޔަބޭފުޅުން ރަނގަޅަށް ބަލަންތިއްބަވާތި، އަދި މިކަލޭގެ ޤާނޫނު އަސާސީގައި އޮންނަ "ދިވެހިރައްޖޭގެ ދީނަކީ އިސްލާމްދީން" މި މާއްދާ ބަދަލު ކޮށްފަ ބުނާނެ، މިމާއްދާ ބަދަލުރާނީ، އިސްލާމަދީނުގެ ރިވެތި އުޞޫލުންނެ.\nނޮވެމްބަރު 18, 2019 17:24\nޝަރަީއަތް ނޭގޭމީހަކު އެއޢަެއްގޮތަށް އަމަލު ކުރާނީ ކިހިނެތް.\nނޮވެމްބަރު 18, 2019 17:48\nމި ޔަހޫދީ ކަލޭގެއަށް އެނގެނީ ކޮން ދީނެއްތަ. މީހާގެ އުމުރު ހުސްވާއިރުވެސް ވުޟޫ ކުރަންވެސް ނޭގޭ ވިއްޔަ. ދެން ކޮން ދީނެކޭ މާތް އަޚުލާގެކޭ ކިޔާކަށް. ކަލޭގެ ތި މުޑުދާރު އަނގައިން އިސްލާމް ދީނަށް އިތުރަށް ފުރައްސާރަ ނުކުރޭ.\nމާތް ﷲ ހުރިހާ ކަމެއް ބައްލަވާވޮޑިގެންވޭ.\nނޮވެމްބަރު 18, 2019 17:56\nއިސްލާމްދީނޭ ވިދާޅުނުވޭ. ޑިމޮކްރަސީ ދީނޭ ވިދާޅުވޭ. އިސްލާމްދީނުގަ ނޯވޭ މެޖޯރިޓީން މިބާވަތުގެ ކަންކަން ނިންމާކަށެއް.\nނޮވެމްބަރު 18, 2019 18:14\nރައްޔިތުންނަށް އެއްޗެއް ވިސްނޭބާ ހަމަބުއްދި ހުރި ދިވެއްސަކު އެބައުޅޭބާ ކޮންމެ މީހަކުވެސް މޮޅުބަހެއް ބުނެލާނެ ސުރުޚީ ރީތިކޮށްލަން.. މިއަދު ބޭނުންވަނީ ޖާނާ މާލުދުއްވާލައިގެންވެސް މިޤައުމުސަލާމަތުގެ އައްސޭރިއަށް ގެންދާނެ ރައްޔިތެއް.\nނޮވެމްބަރު 20, 2019 10:20\nޜައީސް ނަޟީފު ލާންވީނުން ފަނޑިޔާރަކަށް


ނައިބު ރައީސް ފައިޞަލް ނަސީމް މާވެޔޮ މިސްކިތް ބައްލަވާލައްވައިފި ނައިބު ރައީސް ފައިޞަލް ނަސީމް މާވެޔޮ މިސްކިތް ބައްލަވާލައްވައިފި\nނައިބު ރައީސް ފައިޞަލް ނަސީމް މާވެޔޮ މިސްކިތް ބައްލަވާލައްވައިފި\nނައިބު ރައީސް ފައިޞަލް ނަސީމް މާވެޔޮ މިސްކިތައް ކުރެއްވި ޒިޔާރަތުގެ ތެރެއިން / ފޮޓޯ: އިސްލާމިކް މިނިސްޓްރީ\nރައީސުލްޖުމްހޫރިއްޔާގެ ނައިބު، ފައިޞަލް ނަސީމް މާވެޔޮ މިސްކިތައް ޒިޔާރަތްކުރައްވާ އެ މިސްކިތް ބައްލަވާލައްވައިފިއެވެ. އިސްލާމިކް މިނިސްޓްރީން ވިދާޅުވީ ނައިބު ރައީސް އިއްޔެ މާވެޔޮ މިސްކިތައް ކުރެއްވި ޒިޔާރާތުގައި އެ މިސްކިތް ހުރިހާ ފަންގިފިލާއެއް ބައްލަވާ ލެއްވިކަމަށެވެ.\nކުރިން 400 މީހުންގެ ޖާގައިގެ މާވެޔޮ މިސްކިތް ޒަމާނީ ފެންވަރަށް އިމާރާތްކޮށްދީފައިވަނީ މަޝްހޫރު ވިޔަފާރިވެރިޔާ މުހައްމަދު އަލީ ޖަހާނުގެ އަމިއްލަ ހަރަދުގައެެވެ. މާވެޔޮ މިސްކިތް އަލުން އިމާރާތްކޮށްފައިވަނީ 2000 އެއްހާ މީހުންނަށް އެއްފަހަރާ ނަމާދު ކުރެވޭނެ ޖާގައާއެކުއެވެ. މިސްކިތުގެ އިމާރާތް ހަދާފައިވަނީ6ފަންގިފިލާއަށެވެ. މިސްކިތުގެ އިމާރާތުގައި ނަމާދުކުރާ ބައިގެ އިތުރުން، އިދާރީ މަސައްކަތް ކުރުމަށް ބައެއް ފަންގިފިލާތައްވަނީ ހާއްސަކޮށްފައެވެ.\nމާވެޔޮ މިސްކިތް ނިމުމުން ހުންނާނެ ގޮތުގެ ކުރެހުމެއް ފޮޓޯ:ޓުވިޓަރ\nމާވެޔޮ މިސްކިތުގައި ފިރިހެނުންނަށް ޚާއްސަ ބައެއްގެ އިތުރުން، އަންހެނުންނަށް ނަމާދު ކުރަން ޚާއްސަ ބައެއް ކަނޑައަޅާފައިވާއިރު ނަމާދުކުރާ ބައިތައްވަނީ އެސީކޮށްފައެވެ. އަދި މިސްކިތުގައި ވަނީ ލިފްޓްވެސް ބަހައްޓާފައެވެ. މާވެޔޮ މިސްކިތް އެޅުމަށް 50 މިލިއަނަށްވުރެ ގިނަ ރުފިޔާ ހޭދަކޮށްފައިވެއެވެ.\nމާވެޔޮ މިސްކިތް ނިންމާ އެ މިސްކިތް މިއަދު ރަސްމީކޮށް މިނިސްޓްރީއާއި ހަވާލުކުރުމަށް ހަމަޖެހިފައިވާކަމަށް އިސްލާމިކް މިނިސްޓްރީން ވަނީ ކުރިން ވިދާޅުވެއެވެ. އަދި މި މިސްކިތް އާއްމުކޮށް ހުޅުވާލާނީ މާލޭގައި މިސްކިތްތަކުގައި ޖަމާއަތުގައި ނަމާދުކުރުމުގެ ހުއްދަދިނުމުން ކަމަށް އިސްލާމިކް މިނިސްޓްރީން ވަނީ ވިދާޅުވެފައެވެ.


Heyo visnijje! Laamarukazee nizaamah idhikolhu;ge thaaeedhu\nއަންގާރަ 07 އޭޕުރިލް 2020\n1441 ޝައުބާން 14\nހެޔޮ ވިސްނިއްޖެ! ލާމަރުކަޒީ ނިޒާމަށް އިދިކޮޅުގެ ތާއީދު\nމިހާރު އިދިކޮޅުގައި ތިއްބެވި ފަރާތްތަކުން ކުރިން ލާމަރުކަޒީ ނިޒާމާ ދެކޮޅަށް ވާހަކަތައް ދެއްކި\nރިޔާސީ ބަޔާނަށް އިއްވި ޖަވާބުގައި ވަނީ އެ ސްޓޭންޑް ބަދަލުކޮށްފައި\nމިއީ ރައްޔިތުންނަަށް ކޮންމެހެން ބޭނުންވެފައި އޮތް ހެޔޮ ނިޒާމެއް\nކ. މާލެ | 26 ފެބްރުއަރީ 2020 | ބުދަ 19:40 | 14,943\nއިދިކޮޅު ޕްރޮގްރެސިވް ކޮންގްރެސް ކޯލިޝަންގައި ހަރަކާތްތެރިވާ ބައެއް މެމްބަރުން - ޓްވިޓަރ\nރަށެއް ތަރައްގީ ކުރެވޭނީ އެތަނެއްގައި ދިރިއުޅޭ ބަޔަކަށެވެ. އެއީ އެންމެން ގަބޫލުކުރާން ޖެހިއްޖެ ހަގީގަތަކެވެ. ނަމަވެސް، ކަނޑުގެ ބިޔަ ރާޅުތަކުގެ ތެރެއަށް ވިއްސި ވިހާލިވެފައިވާ މި ރާއްޖޭގައި މަރުކަޒީ އުސޫލުން ކަންކުރަން ހަދައިގެން އަދާ ހަމައަށް މާލެ ނޫން ތަނަކަށް ތަރައްގީގެ ކަންފުކެއް ފެނުނީވެސް ދާދީ އިހަކަށް ދުވަހުއެވެ.\nނަމަވެސް، ލާމަރުކަޒު ކުރުމުގެ ވާހަކައަކީ މީގެ އެތަކެއް އަހަރެއް ކުރިންވެސް، ވެރިކަމުގައި އޭރު ތިއްބެވި ފަރާތްތަކުން ދައްކަމުން އައި ވާހަކަތަކެކެވެ. އެގޮތުން ރައީސް މައުމޫނުގެ ދިގު 30 އަހަރުގެ ވެރިކަމުގައި އެ މަގުސަދު ހާސިލުކުރުމުގެ ނިޔަތުގައި ވަށް މޭޒު ޖަލްސާތަކާއި، މަސައްކަތު ބައްދަލުވުންތަކާއި މަހާސިންތާތައް ބޭއްވުނެވެ. ނަމަވެސް، އެ މޭޒުތަކާއި، ބައްދަލުވުންތަކުގެ ބޭރަށް އެއްކަމެއްވެސް ކޮށްފައިނުވެއެވެ.\nއެ ވެރިކަން ނިމި، ދެން އައި އެމްޑީޕީގެ ސަރުކާރުން ވެރިކަމަށް އައީވެސް އެކަން ކުރާނެ ކަމުގެ ވައުދާއިގެންނެވެ. އެގޮތުން އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނެއް 2010 ވަނަ އަހަރު ފާސްކޮށް، ލާމަރުކަޒު ކުރުމުގެ ބިންގަލެއް ކޮންމެވެސް ވަރަކަށް އެޅިގެން ދިޔައެވެ. އެކަމަކު އެ ބިންގަލާ ހިސާބުން އެކަން ނިމުނީއެވެ. ހަގީގާ މާލީ ބާރުވެރިކަން ނުދީ މަރުކަޒީ ސަރުކާރުގެ ރުހުމާއެކު ކަންކަން ކުރަން ކައުންސިލްތަކައްވީ ބޮޑު ވޭނަކަށެވެ.\nދެން އައީ ރައީސް ޔާމީނުގެ ސަރުކާރެވެ. ގެންގުޅުއްވީ މުޅިން ތަފާތު ވިސްނުންފުޅެކެވެ. ބޭނުންވީ މަރުކަޒީ އުސޫލަށް ރާއްޖެ ހިންގެވުމަށެވެ. ރަށްރަށުގެ ކައުންސިލްތަކައް ބާރު ދިނުމުގެ ބަދަލުގައި، ވިސްނެވީ މަރުކަޒީ ސަރުކާރުގެ ފިޔައިގެ ދަށަށް އެ ރަށްތަކުގެ އާބާދީ ގެނައުމަށެވެ. ހުޅުމާލެއަކީ ރާއްޖޭގެ އާބާދީގެ 70 އިންސައްތަ ރައްޔިތުންނަށް އަމާޒުކުރެވިގެން ތަރައްގީކުރާ ތަނެއްކަމަށް ވިދާޅުވެ، ހުޅުމާލެ އައުމަށް އެންމެހާ ދިވެހި ރައްޔިތުންނަށް ދައުވަތު ދެއްވިއެވެ.\nލާމަރުކަޒީ ގާނޫނަށް ބޮޑު ފަސް އިސްލާހު ގެނެސް، ކައުންސިލްތަކަކީ ރަމްޒީ ތަނަކަށް ހެއްދެވުމަށް ކުރަންޖެހޭ ހުރިހާ ކަމެއް ކުރެއްވިއެވެ. އާނ ބަސް ނުބުނާ ކޮންމެ ކައުންސިލަރަކު މަސައްކަތުން އެކަހެރިކޮށް، ކައުންސިލްތައް ނިކަމެތި ކުރެއްވިއެވެ. ފާޅުގައި މަރުކަޒީ ނިޒާމަކަށް ވަކާލާތު ކުރެއްވިއެވެ. ނިމިދިޔަ ރިޔާސީ އިންތިހާބުގެ ކެމްޕެއިންގައި އެކަން ވަރަށް ސާފު ސަރީހަ އިބާރާތުން ބަޔާން ކުރެއްވިއެވެ.\nއަނެއްކާވެސް ވެރިކަމަށް އައިސްގެން މިހާރު މިތިބި ކޯލިޝަންގައި ހިމެނޭ މައި ޕާޓީ އެމްޑީޕީއިން ރައްޔިތުންގެ މަޖިލީހުގެ އިންތިހާބަށް ކުރިމަތިލީ ލާމަރުކަޒީ ނިޒާމް ފުރިހަމަކުރާނެ ކަމުގެ ވައުދާއެކުގައެވެ. މާލީ ބާރުވެރިކަމާއި ގޮތް ނިންމުމުގެ ބާރުވެރިކަން ކައުންސިލްތަކަށްދީ، މުޅިއަކުން ނޫނަސް، މަރުކަޒީ ސަރުކާރުގެ ވަކިތަކުން ކައުންސިލްތައް ވީއްލުމަށް މަގު ކޮށިގެން ދިޔައެވެ.\nއޭރުވެސް، އިދިކޮޅުގައި ތިއްބެވި ޕްރޮގްރެސް ކޮންގްރެސް ކޯލިޝަނުން މިކަމާމެދު ދެކަވަޑައިގަންނަވާ ގޮތެއް ސީދާ ނޭނގެއެވެ. ނަމަވެސް، ރައީސް އިބްރާހިމް މުޙައްމަދު ޞާލިޙުގެ 2020 ވަނަ އަހަރުގެ ރިޔާސީ ބަޔާނަށް ރައްދު ދެއްވަމުން ވަރަށް ރަނގަޅަށް ސްޓޭންޑް ސާފުކޮށްދެއްވައިފިއެވެ. ލާމަރުކަޒީ އުސޫލުން ރާއްޖެ ހިންގުމަށް ތާއީދުކުރާ ކަމަށް ހާމަކުރެއްވިއެވެ.\nމިއީ ރާއްޖޭގެ އެންމެހާ ރައްޔިތުންނަށް ލިބިގެން ދިޔަ ވަރަށް ފުރިހަމަ މެސެޖެކެވެ. އަދުގެ ހުރިހާ ފިކުރަކުން އެވަނީ އިންތިހާއަށް އެ ނިޒާމަކަށް ބޭނުން ޖެހިފައި އޮތް ލާމަރުކަޒީ ނިޒާމަށް ތާއީދުކުރާކަން ހާމަކޮށްފައެވެ. މިއީ ފަހަރުގައި އިންތިހާބީ އުކުޅަކަށްވެސް ވެދާނެއެވެ. ނޫނީ ހަމަ އިޚުލާސްތެރި ނިންމުމަކަށް ވެދާނެއެވެ. ކޮންމެއަކަސް، މިއީ ވަރަށް ރަނގަޅު ނިންމުމެކެވެ. މިއީ މި ރާއްޖޭގެ ކުރިމަގަށް އެޅުނު އެންމެ ސާދާ ފިޔަވަޅެވެ. ތަރައްގީ އޮތީ ލާމަރުކަޒުވެގެންނެވެ.\nއެންމެ ފަހުން އަޕްޑޭޓް ކުރީ: 1 ހަފްތާ ކުރިން | ރިވިއު ކުރީ: ޒިހްނަތު ހަސަން\nކޮވިޑް-19: މާލެސިޓީގައި ދިރިއުޅޭ ބިދޭސީންގެ މައުލޫމާތު ހޯދަނީ\nސްޕެނިޝް ލީގު މެއި މަހު ފަހުކޮޅު ފަށަން މަސައްކަތް ކުރަނީ\nކޮވިޑް-19: މާލޭގެ 306 ޓެކްސީއެއްގެ މައުލޫމާތު ހޯދައިފި\nފިނޭގައި ރަމަޟާން މަހަށް ޚާއްސަކޮށްގެން ބޭއްވުމަށް ހަމަޖެހިފައިވާ ޤުރުއާން މުބާރަތް ފަސްކޮށްފި\nމާލެސިޓީ ލޮކްޑައުންކުރާ ހާލަތެއްގައި ގޭތަކަށް ޑެލިވަރީކޮށްދޭނެ ފިހާރަތައް ހޯދައިފި\nކޮވިޑް-19 ބަލިން އަވަސް ޝިފާއަކަށް އެދިވަޑައިގެން އިނގިރޭސި ބޮޑުވަޒީރަށް ރައީސް ސާލިހު މެސެޖެއް ފޮނުއްވައިފި\nލޮކްޑައުން އާ ޚިލާފްވުމުން ނިއުޒީލެންޑުގެ ހެލްތް މިނިސްޓަރުގެ މަގާމު ދަށްކޮށްފި


Ingireysivilaath Gai Dhiriulhey Russia Ge Kureege Jaasooseh Maraalan Ulhefi - Vaguthu\nއިނގިރޭސިވިލާތުގައި ދިރިއުޅޭ ރަޝިއާގެ ކުރީގެ ޖާސޫސަކު މަރާލަން މަސައްކަތް ކޮށްފި\nރަޝިޔާގެ ކުރީގެ ޖާސޫސީ އެޖެންޓްއެއް އިނގިރޭސިވިލާތުގައި ދިރިއުޅެނިކޮށް މަރާލަން މަސައްކަތް ކޮށްފިއެވެ. އޭނާ މަރާލަން މަސައްކަތް ކުރީ ނާރވް އެޖެންޓެއް ބޭނުންކޮށްގެން ކަމަށް އިނގިރޭސިވިލާތުގެ ފުލުހުން ބުނެއެވެ.\nސާރގެއި ސްކްރައިޕޮވް ނަމަކަށްކިޔާ ރަޝިޔާގެ ކުރީގެ ޖާސޫސީ އެޖެންޓް ފެނިފައި ވަނީ އިނގިރޭސިވިލާތުގެ ސެލިސްބަރީގައި ޕާކެއް ތެރޭގައި ހޭނެތިފައި އޮއްވައެވެ. ސްކްރައިޕޮވް އާއިއެކު އޭނާގެ އަންހެން ދަރިފުޅުވެސް ހޭނެތިފައި އޮއްވާ ފެނުނުއިރު އެ ދެ މީހުންގެ ހާލަތު އަދިވެސް ސީރިއަސްކަމަށް ވަނީ މައުލޫމާތުލިބިފައެވެ.\nއެ ދެ މީހުން ފެނުނު ސަރަހައްދުގައި ހަރަކާތްތެރިވި އެންމެ ފުރަތަމަ ފުލުސް އޮފިސަރަށް ވެސް ހަމަލާދޭން ބޭނުންކުރެވުނު ނާރވް އެޖެންޓްގެ އަސަރުކުރުމުގެ ސަބަބުން އޮތީ ސީރިއަސް ހާލަތެއްގައެވެ. ނާރވް އެޖެންޓަކީ ހަށިގަނޑުގެ ނާރވަސް ސިސްޓަމަށް އަސަރުކުރުވާ ނުރައްކާތެރި ކެމިކަލްތަކުން ފުރިފައިވާ އެއްޗެކެވެ. އެފަދަ ކެމިކަލްތައް އިންސާނުންގެ ހަށިގަނޑަށް އެތެރެވަނީ އިންސާނުންގެ އަނގައާއި ނޭފަތުންނެވެ. އަދި ބައެއް ހާލަތްތަކުގައި އިންސާނުންގެ ހަމާއި ލޮލަށްވެސް އަސަރުކުރެއެވެ.\nއިނގިރޭސިވިލާތުގެ ފުލުހުން ވަނީ އެ ހަމަލާގައި ބޭނުންކުރެވުނު ނާރވް އެޖެންޓް ހޯދިފައިވާކަމަށް ހާމަކޮށްފައެވެ. އެހެންނަމަވެސް އަދި އެ މައުލޫމާތު އާންމުކުރުމަށް ނުވިސްނާކަމަށް ވަނީ މައުލޫމާތު ދީފައެވެ. އެހެންނަމަވެސް ފުލުހުން ވަނީ ބޭނުންކުރެވުނު ނާރވް އެޖެންޓްގެ ސަބަބުން އާންމުންގެ ސިއްހަތަށް އެއްވެސް ކަހަލަ ގެއްލުމެއް ނެތްކަމަށް ވަނީ ހާމަކޮށްފައެވެ. އެ ހަމަލާ އަމާޒުކުރެވުނު އެޖެންޓް ސާރގެއި ސްކްރައިޕޮވް އަކީ އިނގިރޭސިވިލާތަށް ޖާސޫސުކޮށްދިންކަމުގެ ކުށުގައި ތުހުމަތުކުރެވި މައްސަލަ ސާބިތުވި ފަރާތެކެވެ. އެ ހަމަލާދިން ސަރަހައްދަށް ތަހުގީގުކުރުމަށް ދިޔަ އެހެން ދެ ފުލުސް އޮފިސަރަކަށްވެސް އެ ނާރވް އެޖެންޓްގެ ސަބަބުން އަސަރުކޮށްފައިވާކަމަށް ފުލުހުން ވަނީ މައުލޫމާތު ދީފައެވެ.\nދުނިޔޭގެ ފިނި ބައްރުގައި އިނގިރޭސިވިލާތުން އަސްކަރީ ބޭހެއް އަޅަނީ\nއިނގިރޭސީވިލާތް އީޔޫ އިން ވަކިވުމުގެ މަޝްވަރާތައް އަލުން ފަށަން ރުހުންދީފި


Enrique ge kaamiyaabee Valverde ah thakuraaru kureveyne: Guardiola | Mihaaru\nބާސެލޯނާގެ ކުރީގެ ކޯޗު އެންރީކޭ (ވ) މިހާރުގެ ކޯޗު ވަލްވޭޑޭއާ ވާހަކަ ދައްކަނީ.-- ފޮޓޯ: އޭއެފްޕީ\nއެންރީކޭގެ ކާމިޔާބީ ވަލްވޭޑޭ އަށް ތަކުރާރު ކުރެވޭނެ: ގާޑިއޯލާ\n05 ޖުލައި 2017 - 10:26\nތިން އަހަރަށް ފަހު ލުއިސް އެންރީކޭ ބާސެލޯނާ އިން ދިޔައިރު އޭނާ ވަނީ ނުވަ ތަށި އެ ޓީމަށް ހޯދައިދީފަ އެވެ. އެތުލެޓިކް ބިލްބާއޯ ދޫކޮށް ކުރިން ބާސެލޯނާ އަށް ކުޅުނު ވަލްވޭޑޭ އެ ޓީމާ ހަވާލުވީ ދެ އަހަރު ދުވަހުގެ އެއްބަސްވުމެއްގެ ދަށުންނެވެ.\nސްޕެއިނުގެ ކުރީގެ ކުޅުންތެރިންނާއި ބާސެލޯނާގެ ލެޖެންޑުން އަންނަނީ ވަލްވޭޑޭ އަކީ ބާސެލޯނާ އަށް އެންމެ ރަނގަޅު ކޯޗެއް ނޫން ކަމަށް ބުނެފަ އެވެ. އެހެން ނަމަވެސް ގާޑިއޯލާ ވަނީ ވަލްވޭޑޭގެ ދިފާއުގައި ވާހަކަ ދައްކައިފަ އެވެ.\n"ބާސެލޯނާ އަށް މި ވަގުތު ބޭނުންވަނީ މި ކްލަބް ދަންނަ މީހެއް. ވަލްވޭޑޭ އަކީ ބާސެލޯނާ އަށް ކުޅުނު ކުޅުންތެރިއެއް. އޭނާ އަށް ކްލަބްގެ އިހުސާސްތައް އެނގޭނެ. އަހަރެންގެ ނަޒަރުގައި އޭނާ އަށް އެންރީކޭ ހޯދިފަދަ ކާމިޔާބީއެއް ބާސެލޯނާގައި ތަކުރާރު ކުރެވޭނެ،" ގާޑިއޯލާ ބުންޏެވެ.\nއޭނާ ބުނީ ބާސެލޯނާގައި ގިނަ މަޝްހޫރު ކުޅުންތެރިން އެބަތިބި ކަމަށާއި އެ ކުޅުންތެރިން ކޮންޓްރޯލް ކުރުމުގެ ގާބިލުކަން ވަލްވޭޑޭގެ އެބަހުރި ކަމަށެވެ.\n"މި ސްކޮޑު ގޮވައިގެން ކުރިއަށް ދިއުމުގެ ގާބިލުކަން ވަލްވޭޑޭގެ އެބަހުރި. އޭނާ އަކީ ކުޅުންތެރިން ކޮންޓްރޯލް ކުރަން ވެސް އެނގޭ މޮޅު ކޯޗެއް،" ގާޑިއޯލާ ބުންޏެވެ.\nވަލްވޭޑޭ ކޯޗިން ކެރިއަރު ފެށީ 2001 ވަނަ އަހަރު ބިލްބާއޯ އެސިސްޓަންޓް ކޯޗެއްގެ ގޮތުގަ އެވެ. އޭގެ ފަހުން އޭނާ ވަނީ އޮލިމްޕިއާކޯސް އަށް ދެ ފަހަރު އަދި ވިޔަރެއާލާއި ވެލެންސިއާ އަށް ކޯޗުކޮށްދީފަ އެވެ. އޭނާ ދެ ވަނަ ފަހަރަށް ބިލްބާއޯއާ ހަވާލުވީ 2013 ވަނަ އަހަރު އެވެ.\nއަންނަ ސީޒަނަށް ޓީމުތަކުން ކުޅުންތެރިން ހޯދުމުގެ މަސައްކަތް ކުރަމުން އަންނައިރު ބާސެލޯނާ އިން ވެސް އަންނަނީ ގިނަ ކުޅުންތެރިންނަށް ފާރަލަމުންނެވެ. އޭގެ ތެރޭގައި ޕީއެސްޖީ އަށް ކުޅޭ އިޓަލީގެ މިޑްފީލްޑަރު މާކޯ ވެރާޓީ އާއި ޔުވެންޓަސްގެ ޑިފެންޑަރު ލިއޮނާޑޯ ބޮނޫޗީ އަދި އާސެނަލްގެ ފުލްބެކް ހެކްޓަ ބެލެރިން ހިމެނެ އެވެ.


3000 Aharuvefai Oeh "Ran City Eh" Misrun Fenijje - Vaguthu\n3000 އަހަރުވެފައި އޮތް "ރަން ސިޓީއެއް" މިސްރުގެ އާކިއޮލޮޖިސްޓުން ހޯދައިފިއެވެ.\nމިސްރުގެ ވެރިރަށް ގާހިރާގެ ދެކުނުން 300 މޭލު ދުރުން ނީލަ ކޯރުގެ އައްސޭރިފަށުން ފެނުނު މިސިޓީ ހޯދި އާކިއޮލޮޖިސްޓުން ޓީމްގެ އިސްވެރިޔާ ޒާހީ ހައްވާސް ވިދާޅުވީ މިއީ މިސްރުގެ ވެރިކަމުގައި އަމެންހޮޓެޕް ހުރި ދުވަސްވަރު ބިނާކުރި ސިޓީއެއް ކަމަށެވެ.\n"މީގެ ކުރިން ވެސް މިސިޓީ ހޯދުމަށް ވަރަށް ގިނަ މަސައްކަތްތަކެއް ކުރެވިފައިވޭ. ދުނިޔޭގެ އެކި ގައުމުތަކުގެ އާކިއޮލޮޖިސްޓުން ވެސް މީގެ ކުރިން މިމަސައްކަތުގައި ބައިވެރިވެފައިވޭ. ނަމަވެސް ކުރި މަސައްކަތުން މިހާތަނަށް މިސިޓީ އޮތީ ނުހޯދިފައި." ހައްވާސް ވިދާޅުވިއެވެ.\nމިސްރުގެ އޮފިޝަލުން ވިދާޅުވާ ގޮތުގައި މިއީ ފިރުއައުނު ތޫތުގެ ގަބުރު 1922 ވަނަ އަހަރު ފެނުނު ފަހުން މިސްރުން ފެނުނު އެންމެ ބޮޑު، އަދި އެންމެ މުހިއްމު އާސާރެވެ.\nއާކިއޮލަޖިސްޓުން ބުނާ ގޮތުގައި ވަޅުލެވިފައި އޮއްވާ ފެނުނު ސިޓީގެ އިމާރާތްތައް ވެސް ވަނީ ވަރަށް ފުރިހަމައަށް ބިނާކޮށްފައެވެ. މިސިޓީގައި ހުރި އިމާރާތްތައް އަދިވެސް ހަލާކުނުވެ ވަރަށް ފުރިހަމައަށް އެބަހުރި ކަމަށް އާކިއޮލޮޖިސްޓުން ބުނެއެވެ.\nސިޓީގައި ދިރިއުޅުނު މީހުން ބޭނުންކުރި ތަކެތި ވެސް ހަލާކުނުވެ އެބަހުއްޓެވެ. ނަމަވެސް އެއްވެސް އިންސާނެއްގެ ހަށިގަނޑު ނުވަތަ ކަށިތައް ފަދަ އެއްވެސް އެއްޗެއް އަދި މިހާތަނަށް ފެނިފައެއް ނުވެއެވެ. އެހެންވެ އާކިއޮލޮޖިސްޓުން ލަފާކުރަނީ މިސިޓީ ފަޅުވެފައި ވަނީ ސިޓީގައި ދިރިއުޅުނު މީހުން ސިޓީ ދޫކޮށް ދިއުމުންނެވެ.\nމިސްރަކީ ވަރަށް ގަދީމީ ތާރީޚެއް އޮތް ގައުމެކެވެ. މިސްރުން މީގެ ކުރިން ވެސް ވަނީ ގަދީމީ އެތައް ސަހަރެއް މިގޮތައް ފެނިފައެވެ.\nޣައްޒާއިން އަނިޔާވި މީހުން ބަލާ މިސްރުން އެމްބިއުލާންސްތައް ފޮނުވައިފި\nފަސް އަހަރަށްފަހު ރަޝިއާއިން މިސްރަށް ފްލައިޓް ދަތުރުތައް ފަށަނީ\nމިސްރުގައި ހިނގި ރޭލު އެކްސިޑެންޓެއްގައި އަށް މީހަކު މަރުވެއްޖެ


De Gea United ge ehbbasvun aakurumaa gaathah\nއާ އެއްބަސްވުމާއެކު ޑެހެއާއަށް ހަފްތާއަކު 375،000 ޔޫރޯ ލިބޭނެ\nކ. މާލެ 16 ޖުލައި 2019 | އަންގާރަ 09:03 1,857\nޔުނައިޓެޑަށް ކުޅެމުން އަންނަ ސްޕެއިންގެ ގޯލު ކީޕަރު ޑޭވިޑް ޑެހެއާ - ގެޓީ އިމޭޖާސް\nމެންޗެސްޓާ ޔުނައިޓެޑަށް ކުޅެމުން އަންނަ ސްޕެއިންގެ ކީޕަރު ޑޭވިޑް ޑެހެއާ އެ ކްލަބާއެކު ހަދާފައިވާ އެއްބަސްވުން އާކުރުމާ ގާތަށް ގޮސްފައިވާ ކަމަށް ރިޕޯޓްތައް ބުނެފިއެވެ.\nދަ ޑެއިލީ މެއިލްއިން ބުނީ، ޑެހެއާ ކްލަބާއެކު ހަދާފައިވާ އެއްބަސްވުން ވަރަށް އަވަހަށް އާކުރާނެ ކަމަށާއި، އާކުރާ އެއްބަސްވުމާއެކު އޭނާއަށް ހަފްތާއަކު 375،000 ޕައުންޑު ލިބޭނެ ކަމަށެވެ.\nއިނގިރޭސި ބައެއް މީޑިއާތަކުން ބުނީ، އާ އެއްބަސްވުމާމެދު ޑެހެއާވެސް ހިތްހަމަޖެހޭ ކަމަށާއި، ކުރިޔަށް އޮތް ހަފްތާއެއްހާ ދުވަސް ތެރޭގައި އާ އެއްބަސްވުމުގައި ސޮއިކުރާނެ ކަމަށެވެ.\nމި ސީޒަނަށް ފަހު ޔުނައިޓެޑާއެކު ޑެހެއާ ހަދާފައިވާ އެއްބަސްވުން ހަމަވާއިރު، ގިނަ ކްލަބްތަކުން އަންނަނީ އޭނާ ހޯދުމަށް މަސައްކަތް ކުރަމުންނެވެ. އޭގެ ތެރޭގައި ރެއާލް މެޑްރިޑް ވެސް ހިމެނޭ ކަމަށް ރިޕޯޓްތައް ބުނެއެވެ.\nއެޓްލެޓިކޯ މެޑްރިޑުން ކެރިޔަރު ފެށި ޑެހެއާ ވަނީ އެޓީމަށް 84 މެޗު ކުޅެފަ އެވެ. އޭނާ އެ ކްލަބް ދޫކޮށްލުމަށް ފަހު ޔުނައިޓެޑަށް ބަދަލުވީ 2011 ވަނަ އަހަރެވެ. އޭނާ ވަނީ އެ ކްލަބަށް މިހާތަނަށް 362 މެޗު ކުޅެފަ އެވެ.\nއެޓްލެޓިކޯ މެޑްރިޑާއެކު ޔޫރޮޕާ ލީގު އަދި ޔޫއެފާ ސުޕާކަޕް ކާމިޔާބު ކޮށްފައިވާ ޑެހެއާ ވަނީ ޔުނައިޓެޑާއެކު ޕްރިމިއާ ލީގު، އެފްއޭކަޕް، ޔޫރޮޕާ ލީގު އަދި އެފްއޭ ކޮމިއުނިޓީ ޝީލްޑް ތިންފަހަރު ކާމިޔާބުކޮށްފަ އެވެ.\nސްޕެއިންގެ ގައުމީ ޓީމަށް 39 މެޗު ކުޅެދީފައިވާ ޑެހެއާ ވަނީ އެޓީމާއެކު 17 އަހަރުން ދަށުގެ ޔޫރޯ ފުޓުބޯޅަ މުބާރާތް އަދި 21 އަހަރުން ދަށުގެ ޔޫރޯ ފުޓުބޯޅަ މުބާރާތް ދެފަހަރު ކާމިޔާބުކޮށްފަ އެވެ.


Ginain Makeup Kurumakee Gellun Huri Kamehkan Engeytha?\nގިނައިން މޭކަޕް ކުރުމަކީ ގެއްލުން ހުރި ކަމެއްކަން އެނގޭތަ؟\n1 އަހަރު,3ހަފްތާ,5ދުވަސް, 14 ގަޑި, 48 މިނެޓް, 16 ސިކުންތު ކުރިން 5100ފަތޯނާ ފާއިޒް\nމޭކަޕް ކުރުމަކީ ރީތިވުމަށްޓަކައި ކޮންމެހެން ކުރަންޖެހޭ ކަމެއް ކަމަށް ގިނަ މީހުން ގަބޫލު ކުރެއެވެ.\nމޭކަޕް ކުރުމާއި ނުލާ ނަލަހެދިލައިގެން މަގުމައްޗަށް ނުކުންނަ އަންހެން ކުއްޖަކު ހޯދުމަކީ ވަރަށް ދަތި ކަމެކެވެ. ތެދެކެވެ. މޭކަޕް ކުރުމުން މޫނުމަތި ވަރަށް ރީތި ކަމަށް ދައްކައިދެއެވެ. އުމުރަށް ވުރެ ޒުވާން ކަމަށް ދައްކައި ދިނުމުގެ އިތުރުން، މޫނުގައި ހުންނަ ލަކުނާއި، ކަޅުތިލަ ފަދަ އެއްޗެހި ފޮރުވާލުމަށް މޭކަޕް ބޭނުން ކުރުމަކީ އެކަމަށް އޮތް ހައްލެކެވެ.\nއެހެންނަމަވެސް މާގިނައިން މޭކަޕް ކުރުމަކީ މޫނުގެ ހަމަށް ގެއްލުންހުރި ކަމެއްކަން އެނގެނީ ވަރަށް މަދު މީހަކަށެވެ. މޭކަޕް ކުރުމުން ވަގުތީ ގޮތުން މޫނުމަތީގެ ކުލަ އަލިކޮށްދީ، ހަން އޮމާން ކަމަށް ދެއްކި ނަމަވެސް، އެއީ މޫނުގެ ހަން ރީތި ކުރުމަށް އޮތް ފަރުވާއެއް ނޫނެވެ. އެހެންކަމުން މާގިނައިން މޫނުގައި ފައުންޑޭޝަން ހޭކުމުގެ ކުރިން އެކަމުގެ ސަބަބުން މޫނުގެ ހަމަށް ލިބިދާނެ ގެއްލުންތަކާއިމެދުގައި ވިސްނާލަން ޖެހެއެވެ.\nކުޑަކުޑަ ފައުންޑޭޝަން ކޮޅެއް މޫނުގައި ހާކާލުމަކީ ގެއްލުން ހުރި ކަމެއް ހެއްޔެވެ؟ މިސުވާލުގެ ޖަވާބުގައި ތަޖުރިބާކާރުން ބުނަނީ ނޫނެކޭއެވެ. އެހެންނަމަވެސް ފައުންޑޭޝަންގައި ކެމިކަލް ހުރެއެވެ. އަދި ގިނައިން ފައުންޑޭޝަން ހާކާނަމަ، މޫނުގައި ބިހި ނެގުމަކީ އެކަށީގެންވާ ކަމެކެވެ. ފައުންޑޭޝަން އެކަންޏެއް ނޫނެވެ. ލިޕްސްޓިކް، މަސްކާރާ، އައިލައިނަރ، ބްލަޝަރ، ބްރޮންޒަރ، މިހެންގޮސް ކިޔާނެކަމެއް ނެތެވެ. މޭކަޕް ކުރުމުގައި ތިޔަ ބޭނުންކުރާ ހުރިހާ ބާވަތެއްވެސް ތައްޔާރުކޮށްފައި ހުންނަނީ ކެމިކަލް ބޭނުންކޮށްގެންނެވެ.\nމޭކަޕް ކުރުމުން އެކި މީހުންގެ މޫނަށް ބަދަލު އަންނަނީ އެކި މިންވަރަށެވެ. ބައެއް މީހުން ބުނާގޮތުގައި، ކިތަންމެ ވަރަކަށް މޭކަޕް ކުރިއަސް، މޭކަޕް ރަނގަޅަށް ފޮހެލާފައި މޫނު މޮއިސްޗަރައިޒް ކޮށްލުމުން ހަމަށް އެއްވެސް ކަހަލަ ބަދަލެއް އަންނަ ކަމަކަށް ފާހަގައެއް ނުކުރެވެއެވެ. އެހެންކަމުން، މާގަދަޔަށް މޭކްޕް ކުރުމުގެ ކުރިން އެކަމުން މޫނުގެ ހަމަށް އަންނަ ބަދަލުތައް ދެނެގަތުމަކީ ވަރަށް މުހިންމު ކަމެކެވެ. އެގޮތުން، ތިބާގެ މޫނާއި ގުޅެނީ ކޮންކަހަލަ މޭކަޕެއްތޯ ބެލުމަކީ ވަރަށް މުހިންމު ކަމެކެވެ.\nގިނަ މީހުން މޭކަޕް ކުރާ ސާމާނު ގަތުމުގެ ކުރިން އޭގައި ތަތްކޮށްފައި ހުންނަ ލޭބަލް ވަރަށް ރަނގަޅަށް ކިޔައެވެ. މިއީ ބޭކާރު ކަމެއް ކަމަށް ތަޖުރިބާކާރުން ބުނެއެވެ. އެނގޭހެއްޔެވެ؟ މޭކަޕް އުފައްދަން ބޭނުންކުރި ހުރިހާ އިންގްރެޑިއެންޓެއް ލޭބަލްގައި ހިމެނުމަކީ، އުފައްދާ ފަރާތަށް ލާޒިމު ކަމެއް ނޫނެވެ. އެހެންކަމުން، މޭކަޕްގައި ބޭނުންކޮށްފައިވާ ގެއްލުންދެނިވި ބައެއް މާއްދާތައް ލޭބަލްގައި ހުންނާނީ ހިމަނާފައެއް ނޫނެވެ. އެހެންކަމުން ލޭބަލްގައި ލިޔެފައިވާއެއްޗަކަށް ނުހެއްލޭށެވެ.\nމޭކަޕަށް އިތުބާރު ނުކުރެވޭ ގިނަ މީހުން ބުނާގޮތުގައި މޫނުގެ ރީތި ކަމަށް ބޭނުންވަނީ3ކަމެކެވެ. އެއީ ފެން ބުއިމާއި، އަރާމު ކުރުމާއި، ހިނިތުންވުމެވެ. އެހެންނަމަވެސް މި ބުނަނީ، މޫނު ރީތި ކުރުމަށްޓަކައި ރަނގަޅު ފޭޝަލްއެއް ބޭނުންނުކުރާށެކޭ ނޫނެވެ. މޭކަޕް ކުރުމަށްވުރެ ބޮޑަށް ރަނގަޅު ފޭޝަލްތައް ބޭނުން ކުރުމަކީ، ދިގު މުއްދަތަކަށް އެކަމުގެ ފައިދާ ލިބޭނެ ކަމެއް ކަމަށް ތަޖުރިބާކާރުން ބުނެއެވެ.\nއެސިޑް ހަމަލާއެއްގެ ޝިކާރައަކަށްވި ލަކްޝްމީގެ ވާހަކަ\n2021 ވަނަ އަހަރުގެ ނިޔަލަށް އިންޑިއާގައި މުސްލިމުން ނުތިބޭނެ: ބީޖޭޕީ ލީޑަރު\n"އާއިލާ މެމްބަރަކަށް ވިޔަސް، އެމްޑީޕީއަށް ވޯޓު ނުދޭތި"\nއައްޑޫ ޓާޝަރީ ހޮސްޕިޓަލުގެ ހިދުމަތް ފެށުން އަނެއްކާވެސް ލަސްކޮށްފި\nއިންޑިއާގެ އެހީގައި ރިޔާސީ އިންތިހާބުގެ ނަތީޖާ އޮޅުވާލި މައްސަލަ ބަލަންޖެހޭ: ޑރ.ހަލީލު\nނިމިދިޔަ ރިޔާސީ އިންތިޚާބު ކާމިޔާބު ކުރެއްވީ ރައީސް ޔާމީން!\nރައީސް ޔާމީނަށް ލިބުނީ 96،000 ވޯޓު ނޫންކަން މިއޮތީ ފަޅާއަރާފައި: މުންދު\n"ރައީސް ސޯލިހަށް އިންތިހާބު ކާމިޔާބު ކުރެވުނީ އިންޑިއާގެ ސަބަބުންކަން ނޭނގޭ ރައްޔިތަކު ނެތް"\nސަރުކާރު ލަސްކަމަށް ސަރުކާރުންވެސް ގަބޫލު ކުރޭ: އާދަމް ޝަރީފު\n6 މަސް ކުރިން 383 0\n7 މަސް ކުރިން 458 0\n7 މަސް ކުރިން 475 0


vnews - Champions league adhi europa league ge guru nagaifi\nޗެމްޕިއަންސް ލީގު އަދި ޔުރޮޕާ ލީގު ސެމީފައިނަލުގެ ގުރުނަގައިފި\nޔުއެފާ ޗެމްޕިއަންސް ލީގުގެ ސެމީފައިނަލުގެ ގުރު ނެގުނުގޮތް\nޔުއެފާ ޗެމްޕިއަންސް ލީގުގެ ސެމީ ފައިނަލުގައި، ރެއާލް މެޑްރިޑާ ދެކޮޅަށް އެތްލެޓިކޯ މެޑްރިޑް ކުޅޭ ގޮތަށް އަދި ޔުވެންޓަސް އާއި މޮނާކޯ ބައްދަލުކުރަން ޖެހިއްޖެއެވެ.\nޔުއެފާ ޔުރޮޕާ ލީގުގެ ސެމީ ފައިނަލުގައި ބައްދަލުކުރާނީ މެންޗެސްޓާ ޔުނައިޓެޑާއި ސްޕެއިނުގެ ސެލްޓާ ވީގޯ އަދި ނެދަލެންޑްސްގެ އަޔަކްސް އާއި ފްރާންސްގެ ލިޔޯން އެވެ.\nމެޑްރިޑަށް ނިސްބަތްވާ ދެ ކްލަބުން 2014 ވަނަ އަހަރާއި މިދިޔަ އަހަރުގެ ޗެމްޕިއަންސް ލީގުގެ ފައިނަލުގައި ވާދަކުރި އިރު ދެ ފަހަރު ވެސް ކުރިހޯދާފައި ވަނީ ރެއާލް މެޑްރިޑް އެވެ.ސެމީފައިނަލުގެ ފުރަތަމަ ލެގުގެއި މިދެޓީމް ނިކުންނަން ޖެހޭނީ ރެއާލް ގެ ދަނޑުގައި އަންނަ މަހުގެ2ވަނަ ދުވަހު އެވެ. ދެވަނަ ލެގުގައި އެތްލެޓިކޯގެ ދަނޑުގައި ކުޅޭމެޗް އޮންނާނީ އަންނަ މަހުގެ 10 ވަނަ ދުވަހުއެވެ. ފުރަތަމަ ލެގްގައި މޭ3ވަނަ ދުވަހުގެރޭ މޮނާކޯ އާއި ޔުވެންޓަސް ބައްދަލުކުރާނީ މޮނާކޯގެ ދަނޑުގައެވެ. ދެވަނަ ލެގްގައި މި ދެޓީމު މޭ9ވަނަ ދުވަހުގެރޭ ޔުވެންޓަސްގެ ދަނޑުގައި ބައްދަލު ކުރާނެ އެވެ.\nޔުއެފާ ޔޫރޮޕާ ލީގުގެ ގުރު ނެގުނުގޮތް\nޔުރޮޕާ ލީގުގެ ސެމީ ފައިނަލުގެ ފުރަތަމަ ލެގު މޭ4ވަނަ ދުވަހުގެރޭ އޮންނައިރު ދެ ވަނަ ލެގު އޮންނާނީ މޭ 11 ވަނަ ދުވަހުގެ ރޭ އެވެ. އަޔަކްސް އާއި ލިޔޯންގެ ފުރަތަމަ ލެގު އަޔަކްސްގެ ދަނޑުގައި ކުޅޭއިރު މެންޗެސްޓާ ޔުނައިޓެޑާއި ސެލްޓާގެ ފުރަތަމަ ލެގު އޮންނާނީ ސެލްޓާގެ ދަނޑުގައެވެ.\nބަޔާން މިއުނިކް ބަލިކޮށް ރެއާލް މެޑްރިޑް އިން ސެމީ ފައިނަލުން ޖާގަ ހޯދިއިރު އެތުލެޓިކޯ ސެމީން ފުރުސަތު ހޯދީ އިނގިރޭސި ޗެމްޕިއަން ލެސްޓާ ސިޓީ ފަހަތަށް ޖައްސާލުމަށް ފަހުގައެވެ. ،ބާސެލޯނާއާ ވާދަކޮށް ސެމީ ފައިނަލުން ފުރުސަތު ހޯދި ޔުވެންޓަސް އަކީ މި މުބާރާތުގެ ޑިފެންސް ރެކޯޑް އެންމެ ރަނގަޅު ޓީމެވެ. މޮނާކޯ އަކީ އެޓޭކިން އެއްމެ ވަރުގަދަ އެއްޓީމެވެ.\nމުބާރާތުގެ ނޮކްއައުޓް ބުރުގައި ޔުވެންޓަސް ކޮޅަށް ގޯލެއް ވަދެފައިނުވާއިރު މޮނާކޯ އިން ވަނީ ނޮކްއައުޓް ބުރުގައި 12 ގޯލް ޖަހައިފައެވެ. އެހެންކަމުން މިއީ ޑިފެންސާއި އެޓޭކުގެ ކުރިމަތިލުމެއްގެ ގޮތުގައި ފުޓްބޯޅައިގެ ތަޖްރިބާކާރުން ސިފަކުރެއެވެ.


Maumoonves edhilavvanee Majileehugai viyafaari nukurumah\nމައުމޫނުވެސް އެދިވަޑައިގަންނަވަނީ މަޖިލީހުގައި ވިޔަފާރި ނުކުރުމަށް\nކުރިއަށް އޮތް ރައްޔިތުންގެ މަޖިލީހުގެ އާ ދައުރުގައި މަޖިލިސް ތެރޭގައި ވިޔަފާރި ކުރަން ބޭނުންފުޅު ނުވާ ކަމަށް ރައީސް މައުމޫނު އަބްދުލް ގައްޔޫމް ވިދާޅުވެއްޖެއެވެ.\nރައީސް މައުމޫނުގެ ތާއީދުގައި މިފަހަރު މަޖުލީހަށް ވާދަ ކުރައްވާ ކެންޑިޑޭޓުންނާއި ބައްދަލު ކުރައްވައި ރައީސް މައުމޫނު ވިދާޅުވީ ބޭނުންވަނީ އެމްއާރުއެމްއަށް މެޖޯރިޓީ ހޯދުން ނޫން ކަމަށެވެ. އެހެން ނަމަވެސް ސަރުކާރު ކޯލިޝަނަށް މަޖުލީހުގެ މެޖޯރިޓީ ހޯދައި ރައްޔިތުން ބާރުވެރި ކުރުވަން ބޭނުންފުޅު ކަމަށް ރައީސް މައުމޫނު ވިދާޅުވިއެވެ.\n"ބޭނުންވަނީ ރައްޔިތުންގެ ތާއިދު. ރައްޔިތުން އަޅުގަނޑުމެންނަށް ހިތްވަރު ދިނުން، އެއީ ރައްޔިތުންގެ މަޖިލީހަކީ ބާރުވެރި ތަނަކަށް ހެދުން. ރައްޔިތުންގެ ބާރު ފެންނާނީ ރައްޔިތުންގެ މަޖިލީހުގެ ތެރެއިން. އަޅުގަނޑުމެން މަސައްކަތް ކުރަނީ ކޮންމެހެން މަޖިލީހުގެ އަގުލަބިއްޔަތު ހޯދާކަށް ނޫން" ރައީސް މައުމޫނު ވިދާޅުވިއެވެ.\nމޯލްޑިވްސް ރިފޯމް މޫމަންޓުގެ ނަމުގައި ޕާޓީއެއް އުފެއްދެވުމަށް މަސައްކަތް ކުރައްވާ ރައީސް މައުމޫނު ވިދާޅުވީ މަޖުލީހަށް މެމްބަރުން ހޮވަން އުޅެނީ އެބޭފުޅުން ވިޔަފާރި ކުރަން ނޫން ކަމަށެވެ. އޭގެ ބަދަލުގައި އެއީ މެމްބަރުންނާއި ހަވާލު ކުރެވޭ އަމާނާތެއްކަން ރައީސް މައުމޫނު ފާހަގަ ކުރެއްވެވިއެވެ.\nރައީސް މައުމޫނު ވިދާޅުވީ މަޖުލީހަށް ވަޑައިގަންނަވާއިރު އަތުގައި އެއްވެސް ފައިސާއެއް ނުހުންނަ ބޭފުޅުން ކުޑަ ދުވަސްކޮޅެއްގެ ތެރޭގައި ބޮޑެތި ވިޔަފާރިކޮށް މާލެއިން ބިން މިލްކު ކުރާ މަންޒަރު ދެކެން ބޭނުން ނުވާ ކަމަށެވެ.\n"މިއީ އަޅުގަނޑު އެއްގޮތަކަށްވެސް ދެކެން ބޭނުންވާ މަންޒަރެއް ނޫން. އެއީކީ ނޫން އަޅުގަނޑުމެން ކުރަން މިއުޅޭ ކަމަކީ. އޭގެ ބަދަލުގައި އަޅުގަނޑުމެން ބޭނުންވަނީ ރައްޔިތުން ބާރުވެރިކުރަން" ރައީސް މައުމޫނު ވިދާޅުވިއެވެ.\nރައީސް މައުމޫނު ވިދާޅުވީ އެކަން ކުރުމަށް ކޮންމެ މެމްބަރަކީވެސް އަމާނާތްތެރިކަމާއި ތެދުވެރިކަމުގެ އިތުރަށް ނަޒާހާތްތެރި މީހަކަށް ވާން ޖެހެއެވެ.\nރައީސް މައުމޫނުގެ އިތުރަށް ރައީސް މުހައްމަދު ނަޝީދުވެސް ގެންދަވަނީ އަންނަ ރައްޔިތުންގެ މަޖިލީހަކީ ނަޒާހަތްތެރި ތަނަކަށް ހެއްދެވުމަށް ވަރަށް ބޮޑަށް ވަކާލާތު ކުރައްވަމުންނެވެ.\nމަޖިލިސް 2019 އެމްއާރުއެމް\nމިކާފަ ބޭނުންވަނީ އަދިވެސް ވެރިކަން މިޤައުމުގެ ފަޤީރުން އަތުން އެތަކެއް ފައިސާ ގައި ޓެކުސްކިޔާ އެއްޗެއްގެ ނަމެއް އަޅުވައިގެން ދައުލަތަށް ޖަމާކޮށްގެން ބައިތުލް މާލުން ހަރަދުކުރާ ފަޤީރުންގެ ލިސްޓުގެ އެންމެ ކުރީގައި ނަންނޯޓް ކޮށްގެން އެންމެ ގިނަ ފައިސާ ނަންގަވާ މީހުންނަކީ މިފަދަ ބޭބޭ ފުޅުން !\nކޮންކަހަލަ ވިޔަފާރިއެއްތޯ ސިޔާސީ ހަށި ވިއްކުމުގެ ވިޔަފާރިތޯ؟\nމައުމޫނުގެ ބަސްފުޅާއި އަމަލުފުޅުތަކުގަ މިހާރަކު ރައްޔިތުންނަން އިތުބާރު ކުރެވޭކަމަށް ނުބެލެވެ. އަމިއްލަމަސްލަހަތުފުޅުގައި ޤައުމިއްޔަތަށް ޤުރުބާން ކުރާތައް ފެންނަނީ. އިންޑިޔާގެ އަޅުވެތިކަމަށް ޤައުމު ބިރުހީވެފައިވާއިރުވެސް މަނިކްފާނު ތިޔަހުންނެވީ ހަނު.


Hollywood Adhi Bollywood Ge Loabeege Film Thakuge Thafaathu Priyanka Ge Dhulun - Vaguthu\nބޮލީވުޑު އަދި ހޮލީވުޑުގެ ވެސް ކާމިޔާބު ބަތަލާ ޕްރިޔަންކާ ޗޯޕްރާ ޖޯނަސްގެ ދުލުން ހޮލީވުޑު އަދި ބޮލީވުޑުގެ ލޯބީގެ ފިލުމުތަކުގެ ތަފާތު ބަޔާން ކޮށްދީފިއެވެ.\nދެ އިންޑަސްޓްރީގައި ވެސް ކާމިޔާބު ފިލުމުތަކެއް ކުޅެފައިވާ ޕްރިޔަންކާ ބުނެފައިވަނީ ލޯތްބަކީ ލޯބި ކަމަށާއި ލޯބި އަދި ހެއްވާ މަޖާ ފިލުމަކީ ވެސް އެއް އިހްސާސްތަކެއް ދައްކުވައިދޭ ފިލުމެއް ކަމަށެވެ. ދެ އިންޑަސްޓްރީގައި ވެސް މާ ބޮޑު ތަފާތެއް ނުހުންނަ ކަމަށާއި ނަމަވެސް ބަހުގެ ތަފާތު ފާހަގަ ކޮށްފައިވެއެވެ.\nމީގެއިތުރުން ބޮލީވުޑު ފިލުމުތަކުގައި ލަވަ ގިނަ ކަމަށާއި ޑްރާމާގެ ބައި ބޮޑުވާނެ ކަމަށާއި އަދި އިންޑިޔާ މީހުންނަކީ ޑްރާމާއަށް ވަރަށް ބޮޑަށް ޝައުގުވެރިވާ ބައެއް ކަމަށް ވެސް ޕްރިޔަންކާ ދީފައިވާ އިންޓަވިއުއެއްގައި ބުނެފައިވެއެވެ.\nމިހާރު ހޮލީވުޑު ފިލުމުތަކުގައި އަވަދިނެތި މަސައްކަތް ކުރަމުން އަންނަ ޕްރިޔަންކާ އެންމެ ފަހުން ކުޅެފައިވާ ބޮލީވުޑު ފިލުމަކީ ''ދަ ސްކައި އިސް ޕިންކް'' އެވެ. އަދި ވަރަށް އަވަހަށް ބޮލީވުޑް ފިލުމަކުން ފެނިދާނެ ކަމުގެ އިޝާރާތެއް ވެސް ޕްރިޔަންކާ ވަނީ ދީފައެވެ.\nރަނގަޅު ޕްރޮޖެކްޓަކާއި ގުޅޭގޮތުން މިހާރު މަޝްވަރާ ކުރަމުންދާ ކަމަށާއި ވަރަށް އަވަހަށް އެ ޚަބަރު ހާމަކުރާނެ ކަމަށް ވެސް ޕްރިޔަންކާ މި އިންޓަވިއުގައި ބުނެފައިވެއެވެ. އަދި މީގެއިތުރުން ބޮލީވުޑުގެ ފިލުމުތައް ވަރަށް ''މިސްވާ'' ކަމަށް ވެސް އޭނާ ބުނެފައިވެއެވެ.\nކުށުގެ ކަންތައްތަކާއި ގުޅޭގޮތުން ހުންނަ ސީރީޒްތައް ވަރަށް ކުޅޭ ހިތްވާ ކަމަށާއި ނެޓްފްލިކްސް ސީރީޒްތަކަށް ޝައުގުވެރިކަން ހުންނަ ކަމަށް ވެސް ޕްރިޔަންކާ ފާހަގަކޮށްފައިވެއެވެ.\nފެބުރުއަރީ 14, 2021 03:01\nއަހަރުމެން ގެ ސުނީ ވެސް ޕްރިޔަންކާ ކިޔާދޭ ގޮތަށް އެކިކަންކަމުގަ ހުރި އެކިއެކި ތަފާތު ކިޔާލަދޭ ފަސޭހަ ކަމާއި އެކު. ސުނީ ބުނީ ބޮޑު އުނދަގުލެކޯ މަޖްލިހުގަވެސް ލަވައިގެ ވާހަކަ ދައްކައިފިޔޯ. ޕާކިސްތާނު ގެ ލޮރީ ދުއްވާ ގޮތަށް ހެދުން އަޅާ މީހުންނާއި މަޖްލިސް މެމްބަރުން ގެ ތަފާތު ސުނީ ކިޔާލަ ދެނީ ފެންތައްޓެއް ބޯލާހާ ފަސޭހައިން.\nފެބުރުއަރީ 14, 2021 12:30\nނޭފަތް އޮޕަރޭޝަން ކޮށް ނޭފަތުގެ ސިފަ ބަދަލުކޮށްފަ. މިހާރު ގެ ނޭފަތް މާހަޑި. ހޮހޮޅައެއްހެން ނޭފަތުގެ އެތެރެފެނޭ. ކުރީގެ ނޭފަތަކުން އެތެރެއެއް ނުފެނޭ. ލެއްޕިފަ މާރީތިކޮށް އިންނަނީ. ޕްލާސްޓިކްސާޖަރީ އަކީ ކުރަންވާވަރުކަމެއް ނޫން. ޑޮކްޓަރުން ލާރިގަޑެެއް ކާލާދަ ލަނޑުދެނީ.


Covid-19: Russia In Mi Mahu Dheyn Fashaa Vaccine Gina Bayakah Libeynee October Gai - Vaguthu\nކޮވިޑް-19: ރަޝިއާ އިން މިމަހު ދޭން ފަށާ ވެކްސިން ގިނަ ބަޔަކަށް ލިބޭނީ އޮކްޓޯބަރ ގައި\nކޮވިޑް-19 އަށް ރަޝިއާ އިން އުފެއްދި ވެކްސިން މިމަހު 10 ގައި ދޭން ފަށާނީ މަދު ބަޔަކަށް ކަމަށާއި ގިނަ ބަޔަކަށް ވެކްސިން ދޭން ފަށާނީ އޮކްޓޯބަރ މަހުގައި ކަމަށް ރަޝިއާގެ ހެލްތު މިނިސްޓްރީން ވިދާޅުވެއްޖެއެވެ.\nރަޝިއާ އަކީ ކޮވިޑް-19 އަށް ވެކްސިނެއް އެޕްރޫވް ކުރާ ފުރަތަމަ ގައުމަށް ވެގެން ދާނެއެވެ. ރަޝިއާ އިން އުފެއްދި ވެކްސިން ބޭނުން ކުރަން ފަށަނީ އެކަށީގެންވާ ވަރަށް ތަހްލީލް ނުކޮށް ކަމަށް ބުނެ ބައެއް ފަރާތްތަކުން އަންނަނީ ކަންބޮޑުވުން ފާޅުކުރަމުންނެވެ.\nރަޝިއާގެ މީޑިއާއަކަށް ދެއްވި އިންޓަވިއުއެއްގައި ރަޝިއާގެ ހެލްތު މިނިސްޓަރ މީކާއީލް މުރަޝްކޯ ވިދާޅުވީ ކޮވިޑް-19 އަށް ރަޝިއާ އިން އުފެއްދި ވެކްސިން އެންމެ އަވަހަށް ދޭނީ ޑޮކްޓަރުންނާއި ޓީޗަރުންނަށް ކަމަށެވެ.\nމުރަޝްކޯ ވިދާޅުވީ ގަމަލެޔާ އިންސްޓިއުޓުން އުފެއްދި ވެކްސިން ރަޖިސްޓްރީ ކުރުމަށް ބޭނުންވާ ތަހްލީލްތަކާއި، ލިޔެކިޔުންތައް މިހާރު ނިމިފައިވާ ކަމަށެވެ.\n"އަހަރެމެން ރާވާފައި ވަނީ ފުޅާ ދާއިރާއެއްގައި ވެކްސިން ދިނުން އޮކްޓޯބަރ މަހު ކުރިއަށް ގެންދަން. އެންމެ ފުރަތަމަ ވެކްސިން ދޭނީ ޑޮކްޓަރުންނާއި ޓީޗަރުންނަށް." މުރަޝްކޯ ވިދާޅުވިއެވެ.\nރަޝިއާގެ ވެކްސިން އޮކްޓޯބަރ މަހު ދޭން ފެށިނަމަވެސް އެވެކްސިން ވެގެން ދާނީ އެންމެ އަވަހަށް ފުޅާ ދާއިރާއެއްގައި ބޭނުން ކުރަން ފަށާ ވެކްސިނަށެވެ. ދެން އެންމެ އަވަހަށް ވެކްސިނެއް އުފައްދާނެ ކަމަށް ބެލެވޭ ޗައިނާގެ ބައެއް ވެކްސިން އާއި އިނގިރޭސިވިލާތުގެ އޮކްސްފޯޑްގެ ވެކްސިން މިއަހަރުގެ ފަހުކޮޅު އާއްމުކޮށް ބޭނުން ކުރަން ފަށާނެ ކަމަށް ބެލެވެއެވެ. ނަމަވެސް އެމެރިކާގެ ކުންފުނިތަކުން އުފައްދާ ވެކްސިން ބޭނުން ކުރަން ފެށޭނީ ބެލެވޭ ގޮތުގައި އަންނަ އަހަރުގެ ކުރީކޮޅުއެވެ.\nއޮގަސްޓް 2, 2020 09:32\nއެމެރިކާއިންބުނާނީ އެމެރިކާގެވެކްސިން ރަޝިޔާއިން ވަގަށްނެގީއޭ .. ދެންބުނާނީ އެވެކްސިންކަމަކުނުދާނެއޭ .. އެމީހުން ނޫންބަޔަކަށް އެފަދަކަމެއްވުމަކީ ވެގެންވާނެކަމެއްނޫން ... ރަޝިޔާގެ ތިޔަލެބޯޓަރީއަށް މިސަލެއްނުފޮނުވާފިއްޔާ ކިތަންމެހާވެސްރަނގަޅު ...\nއޮގަސްޓް 2, 2020 12:57\nއޮގަސްޓް 2, 2020 10:54\nތީ.އަނެއްކާ ޔަގީން ވެކްސިންތަކެއްތަ.\nއޮގަސްޓް 2, 2020 13:13\nތި ވެކްސިން ޖަހާ ގިނަ ބަޔަކު ބަލިކޮށް ނެތިކޮށްލައިގެން ވިޔަސް ތި ވެކްސިން އެޕްރޫވް ވިޔަ ނުދިނުމަށް އެމެރކާ އިން މަސައްކަތް ކުރާނެކަމަށް ތުހުމަތު ކުރެވޭ\nއޮގަސްޓް 2, 2020 16:37\nމަ ޙީ ކުރީ ސަ އުދީން ކަމަށް ވެކްސިން ހޯދާނީ


Greece ge concept ah Hulhumale gai Minutiae ge namugai aa...\nހުޅުމާލޭގައި އައު ރެސްޓޯރަންޓެއް ހުޅުވުން\nހައިޓީގެ2ޕެކޭޖެއް ތައާރަފު ކޮށްފައިވޭ\nމިއީ 30 މީހުންގެ ޖާގައިގެ ރެސްޓޯރެންޓެއް\nކަސްޓަމަރުންނަށް ކުރިއަށް އޮތްތަނުގައި ލޯޔަލްޓީ ކާޑާއި ޑިސްކައުންޓް ވެސް ތައާރަފް ކުރާނެ\nކ. މާލެ | 20 ސެޕްޓެންބަރ 2020 | އާދީއްތަ 09:06 | 10,126\nމިނޫޝިއާ ރެސްޓޯރެންޓް - މިނޫޝިއާ\nގްރީސްގެ ކޮންސެޕްޓަށް ހުޅުމާލޭގައި މިނޫޝިއާގެ ނަމުގައި އައު ރެސްޓޯރަންޓެއް ހުޅުވައިފިއެވެ.\nމިތަނުގެ އިންޓީރިއާ ޑިޒައިންކޮށްފައިވަނީ ރެސްޓޯރަންޓަށް ޒިޔާރަތް ކުރާ ކަސްޓަމަރުންނަށް ގްރީސްގައި ހުރެވޭ ކަހަލަ އިހްސާސެއް ކުރެވޭނެފަދަ ގޮތަކަށެވެ.\nމިނޫޝިއާގެ މެނޭޖަރ އަލީ މަމްދޫހް ވިދާޅުވީ، މިވަގުތު އެންމެ ޙާއްސަ ކަމެއްގެ ގޮތުގައި ރެސްޓޯރެންޓްގައި ހަވީރު ގަޑީގައި ހައިޓީ ކުރިއަށްދާނެ ކަމަށާއި ހައިޓީގެ2ޕެކޭޖެއް އިންނައިރު ހައި ޓީއާއިއެއްކޮށް ސައި ފްރީކޮށް ލިބޭނެ ކަމަށެވެ.\nއަޅުގަނޑުމެންގެ ސްޕެސިއަލް އެއްޗަކަށް އިންނާނީ ހައި ޓީއެއް.2ޕެކޭޖެއް އިންނާނެ. 175 އާއި 100 ގެ ޕެކޭޖެއް. ޝޯޓްއީޓްސް އާއި އެއްކޮށް ޓީ ލިބޭނެ ފްރީކޮށް 15:30ން 18:00ށް\n~ އަލީ މަމްދޫހް\nމިނޫޝިއާގެ ހައިޓީ ލިބެން ހުއްޓަސް އެތަނުން މެއިން ކޯސް ވެސް ލިބޭނެ ކަމަށް މަމްދޫހް ވިދާޅުވިއެވެ. 30 މީހުންގެ ޖާގައިގެ މި ރެސްޓޯރަންޓުން ކޯވިޑް19 ގެ ސަބަބުން އިޖްތިމާއި ގައިދުރުކަމާއިއެކު މިވަގުތު އެއްފަހަރާ ޙިދުމަތްދޭނީ 24 މީހުންނަށް ކަމަށް ވެސް މަމްދޫހް ވިދާޅުވިއެވެ.\nމި ރެސްޓޯރަންޓް ހުންނާނީ ހުޅުމާލެ، ނިރޮޅުމަގު މާލެދާން ބްރިޖަށް އަރާ ސަރަހައްދުގައެވެ. މަމްދޫހް ވިދާޅުވީ، އާންމުކޮށް އެ ރެސްޓޯރަންޓަށް އަންނަ ކަސްޓަމަރުންނަށް ކުރިއަށް އޮތްތަނުގައި ލޯޔަލްޓީ ކާޑާއި ޑިސްކައުންޓް ވެސް ތައާރަފް ކުރާނެ ކަމަށެވެ.\nޑެއިލީ ކަސްޓަމަރެއްގެ ގޮތުގައި މިކޮޅަށް އަންނަ ކަސްޓަމަރުންނަށް ލޯޗަލްޓީ ކާޑެއްގެ އަޅުގަނޑުމެން ޕްރޮވައިޑްކޮށްދޭނަން. މިކޮޅަށް ޑައިނިންގ އަށް އަންނަންޏާ ވީކްލީ ވިއަސް ޑެއިލީ ވިއަސް ބަލާފައި ޑިސްކައުންޓެއްވެސް ޕްރޮވައިޑްކޮށްދޭން އަޅުގަނޑުމެން ވިސްނަން. މީތި ފަށަން އަޅުގަނޑުމެން ވިސްނަނީ2މަސްވަރު ފަހުން\nގްރީސްގެ ކޮންސެޕްޓަކަށް އިންޓީރިއަރ ހަދާފައިވާ ހުންނަ މި ރެސްޓޯރެންޓުން ކުރިއަތް އޮތްތާނގައި ކަސްޓަމަރުންނަށް ތަފާތު އައިޓަމްސް ލިބިގެންދާނެ ކަމަށް އެ ރެސްޓޯރެންޓުން ބުނެއެވެ.


Fonadhoo Maguthakugai Thaaru Elhumuge Masaihkaih Mi Mahu Fashanee - Vaguthu\nފޮނަދޫ މަގުތަކުގައި ތާރު އެޅުމުގެ މަސައްކަތަށް މި މަހު ފަށަނީ\n2 މަސް ކުރިން ( އޮކްޓޯބަރ 4, 2020 )\nފޮނަދޫ މަގުތަކުގައި ތާރު އަޅަން ތައްޔާރުވެފައި. --- ފޮޓޯ: އެމްޓީސީސީ\nލ. ފޮނަދޫ މަގުތަކުގައި ތާރު އެޅުމުގެ މަސައްކަތް މިއަދު ފަށާނެ ކަމަށް އެމްޓީސީސީން މިއަދު ވިދާޅުވެއްޖެއެވެ.\nއެމްޓީސީސީ އިން ކުރި ޓްވީޓެއްގައި ވިދާޅުވެފައި ވަނީ، ފޮނަދޫ މަގުތައް ހެދުމުގެ މަޝްރޫއުގެ ދަށުން އޭބީސީ ފަށަލަ އެޅުމުގެ މަސައްކަތް މިއަދު ފަށާފައިވާ ކަމަށާއި މި މަހުގެ ތެރޭގައި އެރަށުގެ މަގުތަކުގައި ތާރު އަޅަން ފެށޭނެ ކަމަށެވެ.\nމަގު ތަކުގައި ތާރަ އެޅުމަށް ބޭނުންވާ އެސްފޯލްޓު މިދިޔަ މަހުގެ 13 ވަނަ ދުވަހު އެ ރަށަށް ވަނީ ގެންގޮސްފައެވެ.\nމި މަޝްރޫއުގެ ދަށުން ތާރު އެޅުމަށް ހަމަޖެހިފައި ވަނީ 3.5 ކިލޯމީޓަރުގެ ސަރަހައްދެއްގައެވެ. އަދި ފެން ހިންދާ ނިޒާމެއް ގާއިމުކުރުމުގެ މަސައްކަތާއި ސްޕީޑް ބްރޭކަރުލުމާއި މަގުމަތީ ނިޝާންތައް ހަރުކުރުމުގެ މަސައްކަތް ހިމެނޭ ކަމަށް އެމްޓީސީސީ އިން ވިދާޅުވިއެވެ.\nލ. ފޮނަދޫގެ މަގުތައް ހެދުމުގެ މަޝްރޫޢުގެ ދަށުން، މަގުތަކުގައި އޭބީސީ ފަށަލަ އެޅުމުގެ މަސައްކަތް ވަނީ ފަށާފައި. މަގުތަކުގައި ތާރުއެޅުމުގެ މަސައްކަތް މިމަސްތެރޭ ފެށޭނެ. މި މަޝްރޫޢުގެ އަމަލީ މަސައްކަތް ފަށާފައިވަނީ 26 ޖޫން 2019 ގައި. pic.twitter.com/u6mU6LZGS9\n— MTCC Plc (@MTCCPlc) October 4, 2020\nމި މަޝްރޫއަކީ ހައުސިން މިނިސްޓްރީން 25.5 މިލިއަން ރުފިޔާއަށް އެމްޓީސީސީއާ ހަވާލުކޮށްގެން ހިންގާ މަޝްރޫއެކެވެ. މި މަޝްރޫގެ މަސައްކަތް ފަށާފައި ވަނީ މިދިޔަ އަހަރުގެ ޖޫން މަހުގެ 26 ވަނަ ދުވަހުއެވެ.\nފޮނަދޫ އެތެރޭ މަގުތަކުގައި ތާރު އެޅުމުގެ މަޝްރޫއުއަކީ ދެ ފަހަރެއްގެ މަތިން މަޑުޖެހިފައިވާ މަޝްރޫއުއެކެވެ. މިގޮތުން ފޮނަދޫގެ މަގުތަކުގައި ތާރައެޅުމުގެ މަސައްކަތް ފުރަތަމަ ހަވާލު ކުރީ ސްރީލަންކާގެ ކުންފުންޏަކާއެވެ.\nނަމަވެސް މަސައްކަތް އެންމެ ފުރިހަމަ ގޮތުގައި ކުރިޔަށް ނުދާތީ އެމްއާރުޑީސީއާ މަސައްކަތް ހަވާލު ކުރިއެވެ.\nރައީސް ހޯރަފުއްޓަށް ވަޑައިގަންނަވާނީ މާދަމާ


އީމާންކަމުގެ ރުކުންތަކުގެ ތެރެއިން: މަލާއިކަތުންނަށް އީމާންވުން – 26 – DhiSalafiyyah\nއީމާންކަމުގެ ރުކުންތަކުގެ ތެރެއިން: މަލާއިކަތުންނަށް އީމާންވުން – 26\n28/08/2021 އީމާންކަން, ޢަޤީދާއާއި ފިރުޤާތައްއައްޝައިޚް ޢަބްދުﷲ ޝަހީދު\nމަލާއިކަތުންނަކީ ނުހަނު ގިނަ ބަޔެކެވެ. އެބޭކަލުންގެ ޢަދަދު، ހަމައެކަނި ދެނެވޮޑިގެންވަނީ ހުރިހާ ޢިލްމެއް ލިބިވޮޑިގެންވާ ﷲ އެވެ. އެއީ އެބޭކަލުންނާއި އެންމެހާ މަޚުލޫޤުން ޚަލްޤުކުރެއްވި، ކާއިނާތުގެ ވެރި އިލާހެވެ.\nއެބޭކަލުންގެ ޢަދަދަކީ މިވެނި ވަރެއްކަމަށް ބުނެ، އުންމަތުގެ ބިދުޢަވެރި ފިރުޤާތަކުގެ އަހުލުވެރިން ވާހާކަ ދައްކާފައިވެއެވެ. ނަމަވެސް ޙައްޤު ބަހަކީ އަހުލުއް ސުންނަތި ވަލްޖަމާޢަތުގެ ބަހެވެ. އެއީ އިސްވެ ބަޔާންކުރެވުނު ބަހެވެ. މިކަމުގެ ދަލީލަކަށް ﷲ ތަޢާލާގެ ބަސްފުޅު ފުދެއެވެ. އެއިލާހު ވަޙީކުރެއްވިއެވެ؛\n﴿وَمَا جَعَلْنَا أَصْحَابَ النَّارِ إِلَّا مَلَائِكَةً ۙ وَمَا جَعَلْنَا عِدَّتَهُمْ إِلَّا فِتْنَةً لِّلَّذِينَ كَفَرُوا﴾ المدثر: ٣١ މާނައަކީ [އަދި ނަރަކައިގެ ބަނޑޭރިން ކަމުގައި ތިމަންއިލާހުގެ މަލާއިކަތުން މެނުވީ ނުލައްވަމެވެ. އަދި ކާފަރުވި މީހުންނަށް އިމްތިޙާނެއްކަމުގައި މެނުވީ އެ މަލާއިކަތުންގެ ޢަދަދު ނުލައްވަމެވެ.]\n﴿وَمَا يَعْلَمُ جُنُودَ رَبِّكَ إِلَّا هُوَ﴾ المدثر: ٣١ މާނައަކީ [އަދި ކަލޭގެފާނުގެ ވެރިއިލާހުގެ ލަޝްކަރުގެ ޢަދަދު، އެއިލާހު މެނުވީ ދެނެވޮޑިގެން ނުވެއެވެ.]\nއަދި ކީރިތި ރަސޫލާ صلى الله عليه وسلمގެ އިސްރާއާއި މިއުރާޖުގެ ޙަދީޘްފުޅަށް ބަލާލުމުން އެބޭކަލުންގެ ޢަދަދުގެ ގިނަކަން ޘާބިތުވެގެން ދެއެވެ. ރަސޫލާ صلى الله عليه وسلم ޙަދީޘްފުޅު ކުރެއްވިއެވެ.\n« فَرُفِعَ لِي البَيْتُ الـمَعْمُورُ، فَسَأَلْتُ جِبْرِيلَ، فَقَالَ: هَذَا البَيْتُ الـمَعْمُورُ، يُصَلِّي فِيهِ كُلَّ يَوم ٍ سَبْعُونَ أَلْفَ مَلَكٍ، إِذَا خَرَجُوا لَـمْ يَعُودُوا إِلَيهِ آخِرَ مَا عَلَيهِمْ »\nމާނައަކީ [ފަހެ ތިމަންކަލޭގެފާނަށް ފެނިވަޑައިގަންނަވާނޭ ގޮތަށް ބައިތުލް މަޢުމޫރު އުފުއްލެވުނެވެ. ފަހެ ޖިބްރީލްގެފާނަށް އެތަނާ ބެހޭގޮތުން ތިމަންކަލޭގެފާނު ސުވާލުދެންނެވީމެވެ. އެހިނދު ޖިބްރީލްގެފާނު ވިދާޅުވިއެވެ. މިއީ ބައިތުލް މަޢުމޫރެވެ. އެތަނުގައި ކޮންމެ ދުވަހަކު ހަތްދިހަ ހާސް މަލާއިކަތުން ނަމާދުކުރައްވައެވެ. އެތަނުން ނުކުމެވަޑައިގަތުމަށް ފަހު އެބޭކަލަކު ދެން ދުވަހަކުވެސް އެތަނަށް ވަޑައިނުގަންނަވައެވެ.]\nފަހެ، ﷲ ތަޢާލާ އެތަން ޚަލްޤުކުރެއްވި ދުވަހުން ފެށިގެން ޤިޔާމަތާއި ހަމައަށް ކިތަށް ބޭކަލުން އެތަނަށް ވަދެވަޑައިގަންނަވާނެ ތޯއެވެ! ޝައްކެއްވެސް ނެތި ކަށަވަރުވާ ކަމަކީ އެބޭކަލުން ޢަދަދު އެންމެ މޮޅަށް ދެނެވޮޑިގެންވާ ފަރާތަކީ އެބޭކަލުން ޚަލްޤުކުރެއްވި ފަރާތްކަމެވެ. އެބޭކަލުންގެ ޢަދަދުގެ ގިނަކަން ދޭހަވާ މިފަދަ އެތައް ދަލީލުތަކެއް ވެއެވެ.\nމިހާ ހިސާބުން މި ފޮތުގައި ލިޔުމަށް ގަޞްދުކުރި ހިސާބަށް ލިޔެ ނިމުނީއެވެ. މިކަމުގައި ތައުފީޤު ދެއްވި ކަމަށްޓަކާ ﷲ އަށް ޙަމްދުކުރަމެވެ. ދުޢާއަކީ މި ފޮތް ވިދާޅުވާ ކޮންމެ ބޭފުޅަކަށްވެސް މިފޮތުން މަންފާކޮށް، އަހުލުއް ސުންނަތި ވަލްޖަމާޢަތުގެ ޢަޤީދާގައި ޘާބިތުވުމުގެ ތައުފީޤު، ﷲ ތަޢާލާ ދެއްވުމެވެ.


Messi hurumakee Barcelona ge naseeb: Jordi Alba | Mihaaru\n12 ޖެނުއަރީ 2018 - 10:032comments\nސްޕެނިޝް ކަޕްގައި ރޭ ސެލްޓަ ވިގޯ އަތުން 5-0 އިން މޮޅުވެ ބާސެލޯނާ ވަނީ މުބާރާތުގެ ކުއާޓާ ފައިނަލުން ޖާގަ ހޯދައިފަ އެވެ. ބާސެލޯނާ ކުއާޓާ އަށް ދަތުރުކުރީ 6-1 ގެ އެގްރިގޭޓް ނަތީޖާ އަކުން ކުރިހޯދައިގެންނެވެ.\nރޭގެ މެޗު ފަށައިގެން ފުރަތަމަ 15 މިނިޓް ތެރޭ ބާސެލޯނާ އިން ދެ ގޯލުގެ ލީޑެއް ނެގީ މެސީ ޖެހި ދެ ލަނޑުންނެވެ. މި ދެ ލަނޑު ޖަހަން ވެސް ފުރުސަތު ތަނަވަސްކޮށްދިނީ އަލްބާ އެވެ.\nމެޗަށް ފަހު އަލްބާ ވަނީ މެސީ އަށް ތައުރީފްކޮށް ވާހަކަ ދައްކައިފަ އެވެ.\n"މެސީއާ އެއް ޓީމަކަށް ކުޅުމަކީ ޝަރަފެއް. އޭނާ އަކީ ފުޓްބޯޅަ ތާރީހުގައި އައި އެންމެ މޮޅު ކުޅުންތެރިޔާ. މެސީ އަކީ ބާސެލޯނާގެ ނަސީބު. އޭނާ ހުރުމަކީ އަބަދުވެސް ބާސެލޯނާ އަށް އޮތް އެޑްވާންޓޭޖެއް،" އަލްބާ ބުންޏެވެ.\nމެސީގެ އިތުރުން ރޭގެ މެޗުގައި ބާސެލޯނާގެ އަނެއް ލަނޑުތައް ކާމިޔާބުކުރީ އަލްބާ އާއި ލުއިސް ސުއަރޭޒް އަދި އިވާން ރަކިޓިޗް އެވެ. މި މެޗު ބެލުމަށް ދާދި ފަހުން ބާސެލޯނާ އަށް ބަދަލުވި ފިލިއްޕޭ ކުޓީނިއޯ ވަނީ ދަނޑަށް ގޮސްފަ އެވެ.\nކުޓީނިއޯ އަށް ލިބިފައިވާ އަނިޔާއިން ރަނގަޅުވެ އޭނާ އަށް ކުޅުމަށް އެނބުރި އާދެވޭނީ ތިން ހަފްތާ ފަހުން ކަމަށް ބާސެލޯނާ އިން ވަނީ ބުނެފަ އެވެ. ކުޓީނިއޯ އަށް ކުޅެވޭނީ ސްޕެނިޝް ލީގާއި ސްޕެނިޝް ކަޕުގަ އެވެ. ޗެމްޕިއަންސް ލީގުގެ މެޗުތަކުގައި އޭނާ އަށް ނުކުޅެވޭނެ އެވެ. އެއީ މި ސީޒަނުގެ ޗެމްޕިއަންސް ލީގުގައި އޭނާ ލިވަޕޫލަށް ކުޅެފައިވުމުންނެވެ.\nސްޕެނިޝް ކަޕްގެ ކުއާޓާ ފައިނަލުން ބާސެލޯނާގެ އިތުރުން ޖާގަ ހޯދީ ރެއާލް މެޑްރިޑް، އެތުލެޓިކޯ މެޑްރިޑް، ވެލެންސިއާ، ލެގަނޭޒް، އަލާވެސް، އެސްޕަންޔޯލް އަދި ސެވިއްޔާ އެވެ.\nCarpenter, Construction Assistant, Captain, Crewman


"War" Director ge "Fighter"gai Hrithik aai Deepika\n"ވޯ" ޑައިރެކްޓަރުގެ "ފައިޓާ"ގައި ރިތިކާއި ދީޕިކާ\nދީޕިކާ އާއި ރިތިކް: އެކުގައި ފިލްމެން ކުޅެން ބޭނުންވެގެން އުޅޭތާ ގިނަ ދުވަސް ތަކެއް ވެއްޖެ\nދީޕިކާ ޕަދުކޯން އާއި ރިތިކް ރޯޝަން ކުރަން އުޅޭ ކަމަކީ އެކުގައި ފިލްމެއް ކުޅުންކަން ޔަގީންވެއްޖެ އެވެ. ދެ މީހުން އެކުގައި ކަމެއް ކުރަން އުޅޭކަމުގެ އިޝާރާތެއް ދީޕިކާ މީގެ ދެ ތިން ދުވަހެއް ކުރިން ދިނުމުން ގިނަ ބަޔަކު މިއީ ކޮން ކަމެއްތޯ ސުވާލު ކުރަމުން ދިޔަ އެވެ.\nޖެނުއަރީ 10 ގައި ފާހަގަކުރި ރިތިކްގެ 47 ވަނަ އުފަން ދުވަހާ ގުޅުވައިގެން އޭނާ ވަނީ ދީޕިކާ އާ އެކު ކުޅޭ މި ފިލްމު "ފައިޓާ"ގެ ޓީޒާއެއް އޭނާގެ ފޭނުންނަށް ހަދިޔާ ކޮށްފަ އެވެ. މިއީ ރިތިކް އެންމެ ފަހުން ޓައިގާ ޝްރޮފް އާއެކު ކުޅުނު ފިލްމު "ވޯ"ގެ ޑައިރެކްޓަރު ސިދާރްތު އާނަންދުގެ ފިލްމެކެވެ.\nޓުވިޓާގައި މި ޓީޒާގެ ވީޑިއޯ ޝެއާ ކުރަމުން ރިތިކް ވަނީ މި ފިލްމަކީ ވަރަށް ވަރުގަދަ ފިލްމެއް ވާނެކަމުގެ ޔަގީންކަން ވެސް ދީފަ އެވެ. އަދި ފިލްމުގެ ބަތަލާއަކީ ދީޕިކާ ކަމާއި ޑައިރެކްޓަރަކީ ސިދާރްތު ކަން ވެސް އޭނާ ވަނީ އިއުލާން ކޮށްފަ އެވެ.\nރިތިކްގެ ޓުވީޓަށް ދީޕިކާ ވަގުތުން ޖަވާބު ދީފައި ވެއެވެ. މިއީ ވަރަށް ގިނަ ދުވަހުއްސުރެ ދެކެމުން އައި ހުވަފެނެއް ހަގީގަތަކަށް ވުން ކަމަށް ދީޕިކާ ބުނެފައި ވެއެވެ.\nމި ޓީޒާއިން ހާމަވާ ގޮތުގައި މިއީ ވަރަށް ވަރުގަދަ އެކްޝަން މަންޒަރުތަކެއް ހިމެނޭނެ ވަތަނީ ފިލްމެކެވެ. މިހާރު ހަމަޖެހިފައިވާ ގޮތުން ފިލްމު ރިލީޒްކުރާނީ 2022ގެ ސެޕްޓެމްބަރު 30 ވަނަ ދުވަހު އެވެ.\nމި ފިލްމާ ބެހޭ ގޮތުން އިންޑީޔާގެ ނޫހަކަށް ދިން އިންޓަވިއު އެއްގައި ޑައިރެކްޓަރު ބުނީ ރިތިކް އާއި ދީޕިކާ އަކީ އޭނާގެ އެންމެ ފޭވަރިޓް ދެ އެކްޓަރުންނެވެ. އަދި މި ދެ އެކްޓަރުން އޭނާގެ ފިލްމުގައި މަސައްކަތްކުރަން އެއްބަސްވުމަކީ އޭނާއަށް ލިބުނު ވަރަށް ބޮޑު އުފަލެކެވެ. މި ފިލްމު ޕްރޮޑިއުސްކުރަނީ މާފްލިކްސް އިންނެވެ. މިއީ އެކްޝަން ފިލްމުތައް އުފެއްދުމުގައި މަޝްހޫރު ކުންފުންޏެކެވެ.\nރިތިކް އާއި ދީޕިކާ އެކުގައި ފިލްމެއް ކުޅެން ބޭނުން ވެގެން އުޅޭތާ ވަރަށް ގިނަ ދުވަސްތަކެއް ވެއްޖެ އެވެ. ރިތިކްގެ ވަރަށް ގިނަ ވީޑިއޯތަކަށް ދީޕިކާ އަބަދުވެސް ކޮމެންޓުކޮށް ތައުރީފު ކުރެ އެވެ. އަދި ރަންވީރު އާއި އޭނާ ރިތިކް އަށް ވަރަށް ސަޕޯޓްކުރާ ކަމަށް ދީޕިކާ އަބަދުވެސް ބުނެ އެވެ. އެހެންކަމުން މި ފިލްމު ވެގެން ދާނީ ފިލްމުގެ ހުރިހާ ބައިވެރިންނަށް ވެސް ވަރަށް ތާރީޚީ ފިލްމަކަށެވެ.


އަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް އަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް\nއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް\nޔޫކްރެއިން އިންޓަރނޭޝަނަލް އެއަރލައިންސްގެ ފްލައިޓުގައި އައި ފަތުރުވެރިންތަކެއް، ފޮޓޯ- ވެލާނާ އިންޓަރނޭޝަލް އެއަރޕޯޓު\nމިއަހަރުގެ މިހާތަނަށް ރާއްޖެއަށް ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް އަރައިފިއެވެ.\nތަފާސް ހިސާބުތައް ދައްކާގޮތުން ރާއްޖެއަށް މިހާރު ދުވާލެއްގެ މައްޗަށް އެވްރެޖްކޮށް 3000 ފަތުރުވެރިން އާދެއެވެ. ވަކިވަކި ޤައުމުތަކުން ރާއްޖެއަށް އަންނަ ފަތުރުވެރިންގެ އަދަދުތަކަށް ބަލާލާއިރު، މި މުއްދަތުގައި ރާއްޖެއަށް އެންމެ ގިނަ ފަތުރުވެރިން އައިސްފައިވަނީ ރަޝިޔާއިންނެވެ. އެޤައުމުން ރާއްޖެއަށް 9830 ފަތުރުވެރިން އައިސްފައިވާއިރު، ދެން އެންމެ ގިނަ އަދަދަކަށް ފަތުރުވެރިން ރާއްޖެއަށް އައިސްފައިވަނީ އިންޑިއާއިންނެވެ. އެޤައުމުން މި މުއްދަތުގައި ރާއްޖެއަށް 4965 ފަތުރުވެރިން އައިސްފައިވެއެވެ. މިހާރު ރާއްޖެއަށް3ވަނައަށް އެންމެ ގިނަ އަދަދަކަށް ފަތުރުވެރިން އަންނަނީ ޔޫކްރެއިން އިންނެވެ. އެޤައުމުން ރާއްޖެއަށް މިއަހަރު މިހާތަނަށްވަނީ 1824 ފަތުރުވެރިން އައިސްފައެވެ.\nމީގެ ކުރިން ރާއްޖެއަށް އެންމެ ގިނަ އަދަދަކަށް ފަތުރުވެރިން އަންނަ ތިން ޤައުމުގެ ތެރޭގައި އިނގިރޭސިވިލާތް ހިމެނުނު ނަމަވެސް، ކޯވިޑް-19 އާއި ގުޅިގެން އެޤައުމު ފުރަބަންދަކަށް ދިޔުމުން އެޤައުމުން ރާއްޖެއަށް އަންނަ ފަތުރުވެރިންގެ އަދަދުތައްވަނީ ދަށަށް ގޮސްފައެވެ. އެގޮތުން މިއަހަރުގެ ފުރަތަމަ 12 ދުވަސްތެރޭ އެޤައުމުން ރާއްޖެއަށް އައިސްފައިވަނީ 1465 ފަތުރުވެރިންނެވެ. މިއާއެކު މިޤައުމަކީ ރާއްޖެއަށް6ވަނައަށް އެންމެ ގިނަ އަދަދަކަށް ފަތުރުވެރިން އަންނަ ޤައުމަށްވަނީ ވެފައެވެ.\nތަފާސް ހިސާބުތައް ދައްކާގޮތުން މިއަހަރުގެ މިހާތަނަށް ރާއްޖެއަށް އެންމެ ގިނަ އަދަދަކަށް ފަތުރުވެރިން އައިސްފައިވަނީ މިމަހުގެ3ވަނަ ދުވަހުއެވެ. އެދުވަހު ރާއްޖެއަށް ވަނީ 4195 ފަތުރުވެރިން އައިސްފައެވެ.\nފަތުރުވެރިން މިދުވަސްކޮޅު ރާއްޖޭގައި ހޭދަކުރާ ޗުއްޓީގެ މުއްދަތުވެސް ދިގުކަން ފާހަގަކޮށްލެވެއެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން ފަތުރުވެރިން އާއްމުގޮތެއްގައި މިހާރު ރާއްޖޭގައި9ދުވަހުގެ ޗުއްޓީއެއް ހޭދަކުރެއެވެ.\nރާއްޖެއަށް އަންނަ ފަތުރުވެރިންގެ އަދަދުތަކަށް ލިބެމުންދާ ކުރިއެރުންތަކާއެކު ފަތުރުވެރިންނަށް ޙިދުމަތްދޭ ފެސިލިޓީތައްވެސް ދަނީ އަލުން ހުޅުވާލަމުންނެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން މިހާތަނަށް 573 ފެސިލިޓީއަކުން 42136 އެނދުވަނީ ފަތުރުވެރިކަމަށް ނެރެފައެވެ.


Malaysia ge boduvazeerah dhin 681 million dollarakee dheveri gothugai dhin ehee eh: Saudi | Mihaaru\nމެލޭޝިއާގެ ބޮޑު ވަޒީރު ނަޖީބު ރައްޒާގު.\nމެލޭޝިއާގެ ބޮޑު ވަޒީރަށް ދިން 681 މިލިއަން ޑޮލަރަކީ ތެދުވެރި އެހީއެއް: ސައުދީ\n04 މާޗް 2017 - 11:17 36 comments\nނަޖީބުގެ އެކައުންޓުގައި އެ ފައިސާ ހުރިކަން ފަޅާ އެރުމާ ގުޅިގެން އޭނާގެ މައްޗަށް ކޮރަޕްޝަނުގެ ބޮޑު ތުހުމަތެއް ކުރި އެވެ. ނަޖީބުގެ އެކައުންޓަށް އެ ފައިސާ ޖަމާކޮށްފައި ވަނީ މެލޭޝިއާގެ އިންވެސްޓްމަންޓް ބޭންކް 1އެމްޑީބީންނެވެ. މި ބޭންކުގެ ކޮރަޕްޝަން ބޮޑުވެ ދުނިޔޭގެ އެކި ގައުމުތަކުން ދަނީ އެ ބޭންކުގެ މައްސަލަތައް ބަލަމުންނެވެ. ނަޖީބުގެ މައްޗަށް ކުރި ކޮރަޕްޝަނުގެ ތުހުމަތާ އެކު އޭނާގެ ސިޔާސީ ހަޔާތަށް ވެސް ވަނީ ނޭދެވޭ އަސަރުކޮށްފަ އެވެ. އެންމެ ފަހުން އެޓާނީ ޖެނެރަލް ބަދަލުކޮށް އެ މަގާމަށް ނަޖީބު އައްޔަން ކުރެއްވި އާ އެޓާނީ ޖެނެރަލް އެ މައްސަލަ ބެލުމަށް ފަހު މިދިޔަ އަހަރުގެ ޖެނުއަރީ މަހު ވިދާޅުވެފައި ވަނީ އެއީ ސައުދީ ޝާހީ އާއިލާ އިން ނަޖީބަށް ދިން ހަދިޔާއެއް ކަމަށެވެ.\nއޯއައިސީގެ ބައްދަލުވުމެއްގެ ތެރޭގައި ވަނީ ނަޖީބަށް ދިން "ސިޔާސީ އެހީ" އާ ގުޅޭ ގޮތުން ސައުދީ އަރަބިއާގެ ޚާރިޖީ ވަޒީރު އާދިލް އަލް ޖުބައިރާ ސުވާލުކޮށްފަ އެވެ. އޭނާ ވިދާޅުވެފައި ވަނީ އެއީ އެއްވެސް ބަދަލަކަށް އުއްމީދު ކުރުމަކާ ނުލައި ތެދުވެރި ގޮތުގައި ނަޖީބަށް ދިން އެހީއެއް ކަމަށެވެ.\nސައުދީ ރަސްގެފާން ސަލްމާން (ވ) އާއި މެލޭޝިއާގެ ބޮޑު ވަޒީރު ނަޖީބު ރައްޒާގު. --ފޮޓޯ:އޭއެފްޕީ\n"މެލޭޝިއާގެ އެޓާނީ ޖެނެރަލް ވެސް އެ މައްސަލަ ބެލުމަށް ފަހު އޭގައި އެއްވެސް ގޯހެއް ނޫޅޭ ކަމަށް ނިންމާފައިވާ ކަމަށް އެނގިފައި ވަނީ. އަޅުގަނޑުމެންނަށް އެނގިފައިވާ ގޮތުގައި އެ މައްސަލަ މިހާރު ވަނީ ނިމިފައި،" ޖުބައިރު ވިދާޅުވި އެވެ.\nނަޖީބަށް ފައިސާ ދިނީ ކާކު ކަމާއި އެއީ ކީއްވެ ދިން ފައިސާއެއްކަން ޖުބައިރު ވިދާޅެއް ނުވެ އެވެ. މެލޭޝިއާ އިން ބުނެފައި ވަނީ ސައުދީން ފައިސާ ދީފައި ވަނީ ހަރުކަށިކަމާއި ހައްދުފަހަނަޅާ ދިއުމާ ދެކޮޅަށް ނަޖީބު ކުރައްވާ މަސައްކަތަށް އެހީވުމަށް ކަމަށެވެ.\nނިއު ޔޯކް ޓައިމްސް އަށް މިދިޔަ އަހަރުގެ ފެބްރުއަރީ މަހު ޖުބައިރު ދެއްވި އިންޓަވިއުގައި ވިދާޅުވެފައި ވަނީ އެ ފައިސާ އަކީ މެލޭޝިއާގެ އިންވެސްޓްމަންޓަކަށް ދިން އެއްޗެއް ކަމަށެވެ. އެއީ ހަދިޔާއެއް ކަމަށް ޖުބައިރު އޭރު ޔަގީން ކޮށެއް ނުދެއްވަ އެވެ.\nދަރަނިވެފައިވާ 1އެމްޑީބީ ބޭންކުގެ މައްސަލަ އަނެއްކާވެސް ފެންމަތިވެފައި މި ވަނީ އެ ބޭންކުގެ ފައިސާ ބޭނުންކޮށްފައި ވަނީ ނަހަމަ ގޮތުގައި ކަމަށާއި އެކަންކަން އަލުން ތަހުގީގު ކުރަން ޖެހޭ ކަމަށް މެލޭޝިއާގެ ޕާލަމެންޓުގެ ކޮމިޓީއަކުން މިދިޔަ ހަފުތާގައި ހުށަހަޅާފައި ވަނިކޮށެވެ. 1އެމްޑީބީ ބޭންކުގެ އެޑްވައިޒަރީ ބޯޑުގެ ޗެއާމަނަކީ ނަޖީބެވެ.\nއިތުރު ލިޔުންތައް ސައޫދީ އަރަބިއްޔާ މެލޭޝިއާ ކޮރަޕްޝަން ނަޖީބު ރައްޒާގް


BREAKING:2aharuge kujja ah jinsee goanaa kuri kamah thuhumathu kurevey Kaafa aai Munikaafa ah dhauvaa kuran fonuvaifi - One Online\nއުމުރުން ދެ އަހަރުގެ ތުއްތު ކުއްޖާ ރޭޕްކުރި ކަމުގެ ތުހުމަތުގައި ހައްޔަރުކޮށްފައިވާ، އެ ކުއްޖާގެ ކާފަ އާއި މުނި ކާފަ --- ފޮޓޯ/ ސޯޝަލް މީޑިއާ\nގއ. ކަނޑުހުޅޫދޫގައި އުމުރުން ދެ އަހަރުގެ ތުއްތު ކުއްޖަކަށް ޖިންސީ ގޯނާކުރިކަމުގެ ތުހުމަތުގައި ހައްޔަރުކޮށްފައިވާ އެކުއްޖާގެ ކާފަ އާއި މުނިކާފަގެ މައްޗަށް ދައުވާ ކުރުމަށް ޕްރޮސެކިއުޓާ ޖެނެރަލް (ޕީޖީ) އޮފީހުން ކްރިމިނަލް ކޯޓަށް ހުށަހަޅައިފިއެވެ.\nޕްރޮސެކިއުޓާ ޖެނެރަލް ހުސެއިން ޝަމީމް ކުރެއްވި ޓުވީޓެއްގައި ވިދާޅުވީ، ގއ. ކަނޑުހުޅުދޫ، ރިހިވެލި، އިބްރާހީމް ދީދީ 62، އާއި އަންނާރުމާގެ، ހަސަން މޫސާދީދީ 82ގެ މައްޗަށް ދައުވާ އުފުލީ ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަކަށް އަމަލުކުރުމުގެ ގާނޫނުގެ 15 ވަނަ މާއްދާގެ (ހ) އާއި ހަވާލާދީ، އެމާއްދާގެ (ށ) ގެ ދަށުން ކަމަށާއި އެ ދެ މީހުންނަށް އުފުލީ އާއިލާގެ މެންބަރަކު އެ އާއިލާގެ ކުޑަކުއްޖަކާއެކު ޖިންސީ އަމަލެއް ހިންގުމުގެ ކުށުގެ ދައުވާ ކަމަށެވެ.\nތުއްތު ކުއްޖާއަށް ޖިންސީގޯނާ ކުރި ކަމުގެ ތުހުމަތަށް ކާފަ އާއި މުނިކާފަ ވަނީ ހައްޔަރުކޮށްފައެވެ. އަދި މީގެ އިތުރުން އެ ކުއްޖާގެ ބައްޕަ ވެސް ހައްޔަރުކޮށް ބަންދުގެ މުއްދަތު ވަނީ އިތުރުކޮށްފައެވެ. ނަމަވެސް އޭނާގެ މައްޗަށް ޖިންސީ ގޯނާގެ ތުހުމަތެއް ނުކުރެއެވެ. ބައްޕަގެ މައްޗަށް ކުރަނީ އިހުމާލުވި ކަމުގެ ތުހުމަތެވެ.\nއިއްޔެ ބޭއްވި ނޫސްވެރިންގެ ބައްދަލުވުމެއްގައި ޕްރޮސިކިއުޓާ ޖެނެރަލް ޝަމީމް ވިދާޅުވެފައިވަނީ ޖިންސީ ގޯނާކުރި މައްސަލައިގެ އިތުރުން އިހުމާލުވި ކަމަށް ތުހުމަތުކުރެވޭ މީހުންނަށް ވެސް ދައުވާ އުފުލަން ނިންމާފައިވާ ކަމަށެވެ. އަދި ޖިންސީ ގޯނާގެ މައްސަލަތައް ފަދަ ބޮޑެތި މައްސަލަކުގެ ޝަރީއަތް ތިން ދުވަސް ތެރޭގައި ނިންމަން ފެންނަ ކަމަށްވެސް އޭނާ ވަނީ ވިދާޅުވެފައެވެ.\nއެއް އަހަރާއި ނުވަ މަހުގެ ކުއްޖާ ދިރިއުޅުނީ މަސްތުވާތަކެތީގެ ޝިކާރައަކަށް ވެފައިވާ މަންމަ އާއި ބައްޕައާއެކުގައެވެ. އެ ކުއްޖާ އަށް ޖިންސީ ގޯނާކުރި ކަމަށް ތުހުމަތު ކުރެވޭ ކާފަ އާއި މުނި ކާފަ ވެސް އުޅުނީ އެ ގޭގައެވެ.\nއެ ކުއްޖާއަށް އަނިޔާކުރި ކަމަށް ތުހުމަތު ކުރެވޭ ކާފަ އާއި މުނި ކާފައަކީ ޖިންސީ ގޯނާކުރުމުގެ ތުހުމަތު އެތައް ފަހަރެއްގެ މަތިން ކުރެވިފައިވާ ދެމީހުންނެވެ.\nގުޅޭ ޓެގު ޕީޖީ އޮފީސް ހުސެއިން ޝަމީމް ގއ. ކަނޑުހުޅުދޫ ކުޑަކުދިންނަށް ކުރާ ޖިންސީ ގޯނާ ކަނޑުހުޅުދޫގައި ކުއްޖަކަށް ޖިންސީ ގޯނާކުރުން\nބަންދުކުރި ތަންތަނުގެ ތެރެއިން މިހާތަނަށް ނުހުޅުވި ވަނީ ހަތް ތަނެއް: އެޗްޕީއޭ\nގައިޑްލައިނާ ހިލާފުވެގެން މިހާތަނަށް 258 ތަނެއް ބަންދުކުރެވިފައިވޭ: އެޗްޕީއޭ\nއައިޖީއެމްއެޗުގެ ދެ ލެބް ޓެކްނީޝަނުން ކޮވިޑަށް ޕޮޒިޓިވްވެއްޖެ


Alifaanun Dhe Aharuge Kokko Ge Furaana Salaamaiy Kohdhiny Umurun Ehme5Aharu Gai! - Vaguthu\nއަލިފާނުން2އަހަރުގެ ކޮއްކޮގެ ފުރާނަ ސަލާމަތް ކޮށްދިނީ އުމުރުން އެންމެ5އަހަރުގައި!\nޖޯޖިއާގަައި 8 މެމްބަރުންގެ އާއިލާ އެއް ދިރިއުޅެމުން އައި ގެއެއްގައި އަލިފާން ރޯވުމުން އެގޭގައި އުޅުނު އުމުރުން އެންމެ5އަހަރުގެ ފިރިހެން ކުއްޖާގެ ބިރުވެރިކުޑަ ކަމުގެ އަމަލުން ގިނަ ބައެއްގެ ސަމާލުކަން އެކަމަށް ހުއްޓިއްޖެއެވެ.\nދަންވަރުގެ ވަގުތެއްގައި އެގޭ އަލިފާން ރޯވިއިރު،5އަހަރުގެ ނޯއާ ވޫޑްސް އަށް ހޭލެވުނީ މުޅި ގޭތެރޭގައި ދުން ބޯ ވުމުންނެވެ. މިއާއިއެކު ނޯވާ ވަނީ ބަލަން ނުހުރެ، އެ ކޮޓަރީގައި ނިދާ އޭނާގެ2އަހަރުގެ އެއްބަނޑު އެއްބަފާ އަންހެން ކޮއްކޮ އުރާލައިގެން ކުޑަދޮރުން ނިކުމެ ކޮއްކޮގެ ފުރާނަ ސަލާމަތްކޮށްފައެވެ.\nއެހިސާބުން އަދި ނިމުނީ އެއް ނޫނެވެ. ކޮއްކޮ ސަލާމަތް ކޮށްފައި ދެން އޭނާ ވަނީ އަވަށްޓެރިއެއްގެ އެހީއާއި ގޭގައި ދެންތިބި މީހުންނަށް ގޮވައި، އެމީހުންވެސް ގެއިން ސަލާމަތްކޮށްފައެވެ.\nނޯއާގެ މި ހިތްވަރުގަދަ އަމަލުން އެ ގައުމުގެ ފަޔާފައިޓަރުން ވަނީ އޭނާ އަށް ލައިފްސޭވާ އެވޯޑު ދޭން ނިންމާފައެވެ. އާއްމުގޮތެއްގައި މި އެވޯޑު ލިބެނީ އެންމެ ޕްރޮފެޝަނަލް ފަޔާފައިޓަރުންނަށް ނަމަވެސް، ނޯއާ މިވަނީ އެންމެ5އަހަރުގައި މި އެވޯޑު އޭނާ އަށް ހައްގުކަން ސާބިތުކޮށްދީފައެވެ.\nއަލިފާނުގެ ހާދިސާގައި ނޯއާ ދިރިއުޅުނު ގެ އެއްކޮށް އަޅިއަށް ވުމުން އެ ސަރަހައްދުގެ މީހުން ވަނީ އެ އާއިލާ އަށް ލިބުނު ގެއްލުމުން އަރައިގަނެވެންދެން އެމީހުންނަށް އެހީތެރިވާން ނިންމާފައެވެ.\nއަލިފާނުގެ ހާދިސާއެއްގައި ސެން ފްރެންސިސްކޯގެ ބޮޑު ސަރަޙައްދެއް އަނދައި އަޅިޔަށް\nފަތުރުވެރިން ތިބީ ޑްރީމް ލޭންޑް ރިސޯޓުގައި އަލިފާނުގެ ހާދިސާއެއް ހިނގައިފި


ކާމިޔާބަކީ މޮޅެތި ކުޅުންތެރިން ތިބުމުން ޔަގީންވާނެ ކަމެއް ނޫން!: ރޮނާލްޑޯ | Sandhaanu\nކާމިޔާބަކީ މޮޅެތި ކުޅުންތެރިން ތިބުމުން ޔަގީންވާނެ ކަމެއް ނޫން!: ރޮނާލްޑޯ\nރިއަލް މެޑްރިޑްގެ ކުރީގެ ފޯވާޑް ބްރެޒިލްގެ ރޮނާލްޑޯ ބުނިގޮތުގައި ޕެރިސް ސެއިންޓް-ޖާރމެންގައި މެސީ ހުރިކަމަށްވިޔަސް ޗެމްޕިއަންސް ލީގް އެ ކުލަބަށް ކާމިޔާބު ކުރެވޭނެކަން ޔަގީން ކަމާ އެކު ނުބުނެވޭނޭ ކަމަށެވެ.\nމިހާރުގެ ރިއަލް ވެލަޑޮދްގެ ޕްރެސިޑެންޓް ރޮނާލްޑޯ އޭނާ ލޮސް ބްލަންކޮސްގައި ހޭދަ ކުރި ދުވަސްތަކުން މިސާލު ޖަހައި ބުނެފައި ވަނީ ކަރުދާހުގައި މޮޅު ޓީމެއް ލިޔެފައި އޮތުމަކީ ކާމިޔާބީ ޔަގީން ކޮށްދޭ ކަމެއް ނޫން ކަމަށެވެ.\nރޮނާލްޑޯ ދިން އިންޓަވިއު އެއްގައި ބުނެފައި ވަނީ ޗެމްޕިއަންސް ލީގް ކާމިޔާބު ކުރާނީ ކޮން ޓީމެއްކަން ބުނެވޭ ވަރަށް ވުރެ އަދި މާ އަވަސް ކަމަށެވެ.\n“މަންޒަރު ސާފުކޮށް ފެންނަން ފައްޓާނީ ކުއާޓާ-ފައިނަލް ހިސާބުގައި. ވާހަކަ ދެއްކުމާއި ކުޅުމަކީ ވަރަށް ތަފާތު ދެ ކަމެއް.” ރޮނާލްޑޯ ބުނެފައިވެއެވެ.\nމުބާރާތުގެ ނަތީޖާ ބަދަލުވެދާނެ ގިނަ ކަންތައްތައް ހުންނާނެކަމާއި ރޮނާލްޑޯ ރިއަލް މެޑްރިޑަށް ފަސް ސީސަން ކުޅުނު އިރު އެންމެ ފަހަރަކުވެސް ޗެމްޕިއަންސް ލީގް ކާމިޔާބު ކުރެވިފައި ނެތްކަމަށް އޭނާ ބުނެފައި ވެއެވެ .\n“ކާމިޔާބަކީ މޮޅެތި ކުޅުންތެރިން ތިބުމުން ޔަގީންވާނެ އެއްޗެއް ނޫން. ޕީއެސްޖީއަށްވެސް އެކަން އެނގޭނެ.” ރޮނާލްޑޯ ބުނެފައިވެއެވެ.\nރޮނާލްޑޯ ކައިލިއަން އެމްބާޕޭއާ މެދު ދެކެނީ ކިހިނެއްތޯ ސުވާލު ކުރުމުން ބުނެފައި ވަނީ އޭނާއާއި ރޮނާލްޑޯއާ ދެމެދު ވައްތަރުކަމެއް ހުންނަ ކަމަށާއި ވަރަށް ބާރުމިނެއްގައި ގިނަ ޓެކްނިކް ތަކެއް އޭނާ ހަދާކަމަށެވެ. އަދި އޭނާ ޑިފެންޑަރުން ކައިރިން ސަލާމަތްވެ ގޯލްކީޕަރު ވެސް ކަޓުވާލާކަމަށާއި ވަރަށް ޒުވާން އުމުރެއްގައި އެމްބާޕޭ ވަނީ ވަރަށް ބޮޑު ކުރިއެރުމެއް ހޯދާފައި ކަމަށް ވެސް ބުންޏެވެ.


Raees Nasheed Rasmee Dhathurufulhehga Lanka Ah - Vaguthu\nރައީސް ނަޝީދު މާލޭ ސިޓީގެ ބައްދަލުވުމެއްގައި -- ވަގުތު އިމޭޖެސް: އިބްރާހިމް ޝާބިލް\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ރަސްމީ ދަތުރުފުޅެއްގައި ސްރީލަންކާ އަށް ވަޑައިގަތުމަށް ހަމަޖެހިއްޖެއެވެ.\nމަޖިލިހުގެ އިދާރާ އިން ނެރުނު ބަޔާނެއްގައި ބުނީ ނަޝީދު ލަންކާއަށް ކުރައްވާ ދަތުރުފުޅަކީ މާދަމާ އިން ފެށިގެން އަންނަ އަންގާރަ ދުވަހުގެ ނިޔަލަށް ކުރައްވާ ދަތުރުފުޅެއް ކަމަށެވެ.\nމިއީ ލަންކާގެ ޔޫތު މިނިސްޓަރު، މިނިސްޓަ އޮފް ޑިވެލޮޕްމަންޓް ކޯޑިނޭޝަން އެންޑް މޮނިޓަރިން އަދި ސްޓޭޓްމިނިސްޓަރ އޮފް ޑިޖިޓަލް ޓެކްނޮލޮޖީ އެންޑް އެންޓަޕްރައިޒް ޑިވެލޮޕްމަންޓް، ނަމާލް ރާޖަޕަކްސާގެ ދައުވަތަކަށް ކުރައްވާ ދަތުރުފުޅެއް ކަމަށެވެ.\nމިއީ ފަސް ވަނަ ސްރީލަންކާ ޔޫތު ޕާލަމެންޓުގެ ދެވަނަ ސެޝަންގައި ޝަރަފުވެރި މެހެމާނެއްގެ ހައިސިއްޔަތުން ބައިވެރިވެވަޑައިގަތުމަށް އެމަނިކުފާނު ކުރައްވާ ދަތުރުފުޅެކެވެ.\nމި ދަތުރުފުޅުގައި، ސްރީލަންކާގެ އިސްވެރިން އަދި އެ ގައުމުގެ އޮފިޝަލުންނާއި ރާއްޖޭގައި އިންވެސްޓްކުރާ ފަރާތްތަކާވެސް ބައްދަލުކުރެއްވުމަށް ވަނީ ހަމަޖެހިފައެވެ.\nޖެނުއަރީ 16, 2022 07:36\nރައްޔިތުންގެ ލާ ރީގަ އުދުހުން މިވެ ރިންނަ އޮތީ...އަހަ ރީ ޗުއްޓީ ހޭދަކު ރަން އިގި ރޭސިވިލާތަށް...ޗުއްޓީތެ ރޭގަ ލަންކާއަށް..އަ ރާމެއްގަ އުޅޭބައެއް.. ރައްޔިތުމީހާ ކުނިކޮތަޅު ހާވަނީ..ބޯހިޔާވަހިކަން ހޯދަނީ ހޮޅުއަށިތަކާ މާރުކޭޓްގެ ފާޙާނާބަ ރިން..


Kaiveneege ithuru Reception Party eh Kapil Baahvanee\nގިންނީ އާއި ކަޕިލް---\nކައިވެނީގެ އިތުރު ރިސެޕްޝަން ޕާޓީއެއް ކަޕިލް ބާއްވަނީ\nއިންޑިއާގެ މަޝްހޫރު ކޮމީޑިއަން ކަޕިލް ޝަރްމާ، އޭނާގެ ލޯބިވެރިޔާ ގިންނީ ޗަޓްރަތާ މިދިޔަ އަހަރުގެ ޑީސެމްބަރު މަހު 12 ގައި ޖަލަންދަރުގައި ކައިވެނިކޮށްފައިވާއިރު ދެމީހުން ވަނީ މިދިޔަ އަހަރު ފަންނާނުންނަށް ހާއްސަކޮށް ރިސެޕްޝަން ޕާޓީއެއް މުމްބާއީގައި ބާއްވާފައެވެ. އަދި އިތުރު ރިސެޕްޝަން ޕާޓީއެއް ބާއްވަން އެމީހުން ވަނީ މިހާރު ނިންމާފައެވެ.\nއިންޑިއާގެ ނޫސްތަކުން ބުނާގޮތުގައި އެޕާޓީ ބޭއްވުމަށް ނިންމާފައިވަނީ މިރޭގެ ވަގުތެއްގައެވެ. ދިއްލީގައި ބާއްވަން ހަމަޖެހިފައި އެޕާޓީއަކީ ކޮމިޑީނިއަންސް ޕްލިޓީޝަން އަދި ސަރުކާރުގައި މަސައްކަތް ކުރަމުންދާ ރަހުމަތްތެރިންނަށް ހާއްސަކޮށް ބާއްވާ ޕާޓީއެއް ކަމަށް ވެސް އިންޑިއާގެ ނޫސްތަކުން ވަނީ ބުނެފައެވެ.\nއޭގެ އިތުރުން ޕާޓީގައި ކަޕިލް އައި ގިންނީގެ ގާތް ރަހުމަތްތެރިންނާއި އާއިލާގެ މެންބަރުން ވެސް ބައިވެރިވާނެއެވެ.\nކަޕިލް އާއި ގިންނީގެ ކައިވެނީގެ ހަފްލާގައި އޭނާގެ ރަހުމަތްތެރިންނާނާއި އޭނާއާއެކު މަސައްކަތް ކުރާ ބައެއް ފަރާތްތައް ވަނީ ބައިވެރިވެފައެވެ. އޭގެތެރޭގައި ކްރިޝްނާ އަބީޝޭކް އާއި ބާރްތީ ސިންގް އާއި ސުމޯނާ ޗަކްރުވަތީ، އަދި ހަރްޝް ލިންބަޗިޔާ ހިމެނެއެވެ. ކައިވެނީގެ ފޮޓޯ މިހާރު އާންމު ވެފައިވާއިރު ގިނަ ބަޔަކު ވަނީ އެދެމީހުންނަށް މަރުހަބާ ކިޔާފައެވެ.\nއުމުރުން 37 އަހަރުގެ ކަޕިލް އާއި 29 އަހަރުގެ ގިންނީ އެންގޭޖުވެފައި ވަނީ މިދިޔަ އަހަރުގެ މާޗް މަހުގެ ތެރޭގައި އެވެ. "ކޮމިޑީ ކިންގް" ގެ ނަމުން މަޝްހޫރު ކަޕިލްއަކީ އިންޑިއާގެ އެންމެ މަޝްހޫރު އެއް ކޮމޭޑިއަން އެވެ. ކަޕިލް ވަނީ ތަފާތު ނަން ނަމުގައި ކޮމިޑީ ޝޯތައް ކުރިއަށް ގެންގޮސްފައެވެ.\nމުނިފޫހިފިލުވުން ކަޕިލް ޝަރްމާ


MMPRC Ge Mahsalathah Lasvaathee Hailam Ge Suvaaleh Nasheed Ah - Vaguthu\nރައީސް ޔާމީންގެ މައްޗަށް ދައުވާ ކުރުމުގެ ކުރިން އެމްއެމްޕީއާރުސީ ޚިޔާނާތުގެ 30 މައްސަލައެއް ކޯޓުތަކަށް ވަނީ ހުށަހެޅިފައި.\nމިމައްސަލަތަކުން ދައުލަތަށް 600 މިލިއަން ލިބެންޖެހޭ.\nމިމައްސަލަތަށް ލަސްވާ ސަބަބު ބެއްލެވުމަކީ ރަީސް ނަޝީދު އިންނަވާ ޖޭއެސްސީގެ މަސްއޫލިއްޔަތެއް ނޫންތޯ؟ https://t.co/SOvaFcBTci\n— Ahmed Hailam (@AhmedHailam) May 22, 2020\nމެއި 23, 2020 10:39\nކިނބޫސަރުކާރަކަށް ނުވާނެ އިންސާފަށް އެއްކަމެއްވެސް. އަދި އަންނިވެސް އެއުޅެނީ ކޮންމެހެން ޔާމީނަށް ހެޔޮއެދިގެނެއްނޫން އަދި އިންސާފުހޯދަދޭކަށެއްވެސްނޫން. ބޭނުންނަމަ ޔާމީނު ދޫކުރަންވީނު. އެއުޅެނީ އަންނިއައި މިސަރުކާރުގެ ފެއިލްތައް ގިނަވުމުން މައުލޫ އަބުރާލާ ރައްޔިތުންގެ ތެރޭގައި އެވާހަކަދެއްކުން\nމެއި 23, 2020 11:34\nއެއަށްކިޔާއުޅެނީ ދެބޯގެރިދުއްވުން ގިނަގިނައިން ގެރި ދުއްވާނަމަ ބޭބެހޯހޯވާނެ!\nމެއި 23, 2020 16:28\nމިހާރު ހަމަ ރަގަނޅަށްވެސް ދެބޯގެރި މީނާ މިދުއްވަނީ!! މިމީހުންވި ރިޔާސީ ވަޢުދެއް ނޫންތޯ މިމީހުންގެ ވެރިަކަމުގައި ޔާމީން ޖަލަށް ލުން!! އެކަން ކޮށްފަ އެއޮތީ! އެކަން ކުރިގޮތް ދިވެހި ރައްޔިތުންނަށް ވަރަށް ސާފުކޮށް އެނގޭ!! ލައިވްކޮށް ކުރި ޝަރީޢަތެއްގައި ޔާމީންގެ ވާހަކަދަކާއި ދިފާޢުތަކަށް ދެން ދެއްކޭނެ އިތުރު އެއްވެސް ޙުއްޖަތެއް ނެތް މިންވަރަށް ފެނިގެންދިޔަ ނޫންތޯ؟ އެންމެފަހުން ޙުކުމް ކުރަން އޮތްދުވަހު އެމައްސަލައިގެ ޝަރީޢަތް ހިންގި ފަނޑިޔާރު ނަގާ ބޭރުކޮށްލިގޮތްވެސް ދިވެހި ރައްޔިތުންނަށް އެނގޭ!! އެއީ ބޭނުންވިފަދަ ޙުކުމެއް އަންނާނެކަމާއިމެދު އުފެދުނު ޝައްކެއްގެ ބޮޑުކަމުން!! އެހެންތާ ވާނީ މިމީހުނަށްވެސް ގަބޫލުކުރެވުނު ދިވެހި އެހެން ރައްޔިތުންނަކޭ އެއްގޮތަށް ޝަރީއަތުގެ މަޖްލީހުގެ ދެފަރާތުން ދެެއްކި ވާހަކަތަކަށް ބުރަވެ ޔާމީން ކުށުން ބަރީޢަވާކަން!! އެހެންކަމުން ގަތް ބިރެއްގެ ބޮޑުކަމުން އަދި ޔާމީން ޖަލަށްލާންވި ވަޢުދު މަތިންވެސް ހަނދާންވިލެއް ބޮޑުކަމުން އެކަން އެގޮތަށް ކުރުމަށްޓަކައި ތިން މީހަކު ލައްވާ އެއްޗެއް ކިއުއްވައިގެން ޔާމީން ޖަލަށް އެލީ!! ދެން ޔާމީންގެ މައްސަލަ ވެއްދުމުގެކުރިން ހިނގަމުންދިޔަ މިކަމާގުޅުން ހުރި 50 މައްސަލައެއް ނުބަލާ އެއްކަމެއް ނޮކޮށް އޮތްކަން ހައިލަމް މިހާމަކުރީ!! މީގެންވެސް މިއެނގުނީ ޔާމީން ޖަލަށް ލަފައިވަނީ ސިޔާސީ ބޭނުމެއްގައި ސިޔާސީ ޙުކުމެއްގައިކަން! މިހެންބުނުމުގެ ފުރުސަތު ވަރަށްބޮޑު!! ދެން މިބުނާ 50 މައްސަލަ ބެލީމަ މިހާރު މިތިބަ އެންމެން ޖެހެނީ މަގާމު ދޫކޮށް ޖަލަށްދާން!! ނުބަލާނެ އެހެންވީމަ!!\nމެއި 23, 2020 11:22\nހައިލަމް ބުންޏަސް ތެދެއް ހަމަވާނީ ތެެދެއް ކަމަށް ޤަބޫލު ކުރެވެނީ! އަނެއްހެން ހައިލަމަކީ މާކަ އިތުބާރު ހިފޭ ރަނގަޅު މީހަކަށް ވެގެންނެއް ނޫން! އެކަމުކެވެސް، ހައިލަމް ބުންޏަސް ތިޔާ ކަން އޮތީ ހަމަ ތިޔާގޮތަށްކަަމަށް ބެލެވެނީ!\nމެއި 23, 2020 11:49\nމިކަމެއް ކަލޯ ނުބަލާނެ އަތައް ގޮވާނީ މިމައްސަލަ މަރުގެ މައްސަލައެއް ނުބަލާނެ ގޮވާނީ އަތައް.\nތިޔަ މައްސަލަ އިތުރަކަށް ނުބަލާނެ ބަލައިފިނަމަ މިހާރުގެ ރައީސް ވެސް 25 އަހަރަށް ޖަލަން ވަންނާނެ 65 މެންބަރުންގެ ތެރެއިން 50 މެންބަރުން 25 އަހަރަށް ޖަލަން ވަންނާނެ ރީދޫ ޕާޓީން ބޭނުންވީ ނުހައްގުން ވިޔަސް ޔާމީނު ޖަލަށް ލާން އެހެންވެ ހައިލަމް ގެ ދުވަސް ދުއްވާލީ އިތުރަށް ތިމައްސަލަ ބަލައިފިނަމަ ޔާމީނު މިންޖުވާނެ އިމްތިޔާޒު ފަހުމީ ޖަލަށް ވަންނާނެ..\nނުފޫޒުގަދަ އެއިރަކު އޮންނަ ސަރުކާރެއްގެ ނިވަލުގައި ތިބޭ ބަޔަކާ އިންސާފު އަރާ ހަމައެއް ނުކުރާނެ. މިނިވަން އެއްވެސް ތަނަކަށާއި ތަހުގީކުކުރަން ތިބޭ ބަޔަކަށާއި ކޯޓުތަކަށާއި ޕީޖީއަށް އެބައެއްގެ ގައިގަ އަތެއްނުލެވޭނެ\nމެއި 23, 2020 15:35\nކޮހުންގެ ރާޖާ.. މި މަޖިލީހުގައި ގާނޫނު ހަދަން ތިބިމީހުންގެ ފެންވަރު ގްރޭޑް7ގެ ލެވެލް ގެ މެޖޯރިޓީ..\nއެލާރިން އެންމެ ފައިދާވެގެން ތިބީ އެމީހުން! ވެގެން އުޅޭގޮތަކީ ޔާމީނުގެ ވެރިކަމުގައި މިމީހުންނަށް އެއްޗެއްނުލިބި ފަސް އަހަރުވީ! ޔާމީނު ކަމެއްކުރިއްޔާ އެމީހުންނަށް ވެސް ބައި އަޅައިގެން ކުރިނަމަ ތިވާހަކަ ދައްކާނެ އެކަކުވެސް ނުހުންނާނެ! މިހާރު ތިބިބަޔަކު ތިބީ އަތުން ބީވި ހަތް އަހަރު ހޯދަން ނުކުމެފައި!\nމެއި 24, 2020 20:35\nމިހާރު ބޮޑުވަގު ގޮވަންވީ ކޮންބަޔަކަށްކަން އޮޅިއްޖެ އެމްއެމްޕީއާރުސީގެ ލާރިގަޑު ކެއީ ރ.ޔާމީނު އެކަންޏެއްނޫންތާ ގޭބަންދުގައި ތިބި ވަގުންނާ، މަތިފަނޑީގައިތިބި ވަގުންވެސް ޝާމިލްވެއިތާ އެހެންވީމާ ރައްޔިތުން ބުނަނީ ރ.ޔާމީނުގެ ޝަރިއަތަކީ އިންސާފުން ހިނގައިފައިވާ ޝަރިއަތެއްނޫނޭ، އެއީ ނުފޫޒުން ކޮށްފައިވާ ޙުކުމެކޭ


ނޫޙުގެފާނުގެ ވާހަކަ – 22 – DhiSalafiyyah\nނޫޙުގެފާނުގެ ވާހަކަ – 22\n11/09/2019 ކުޑަކުދިންއަލްއަޚް ޢަބްދުލްމުޢިއްޒު ރަޝީދު\nﷲ އަށް އީމާން ނުވީ މީހުންތައް ޣަރަޤު ވެގެން ހިނގައްޖެއެވެ. ދެން އެއަށް ފަހު ﷲ ތަޢާލާ ވަޙީކުރެއްވިއެވެ.\n(وَقِيلَ بُعْدًا لِّلْقَوْمِ الظَّالِمِينَ)\nމާނަ: “އަދި އެންގެވިއެވެ. އަނިޔާވެރިވީ މީހުންނަށް ހަލާކާއި ގެއްލުން ހުށްޓެވެ.”\n(وَقِيلَ يَا أَرْضُ ابْلَعِي مَاءَكِ وَيَا سَمَاءُ أَقْلِعِي وَغِيضَ الْمَاءُ وَقُضِيَ الْأَمْرُ) \nމާނަ: “އަދި އެންގެވިއެވެ. އޭ ބިމާއެވެ! ތިޔަ ބިމުގެ ފެންގަނޑު ދިރުވައިލާށެވެ! އަދި އޭ އުޑާއެވެ! ވެހުން ހުއްޓައިލާށެވެ! ދެން ފެންގަނޑު ހިނދިއްޖެއެވެ. އަދި (އެއުރެން ހަލާކުވެ ދިއުމުގެ) ކަންތައްވެ ނިމިއްޖެއެވެ.”\nދެން އެއަށް ފަހު ޖޫދިއްޔަ ފަރުބަދައިގެ މައްޗަށް ނައުކޮޅު ބީހުނެވެ. އަދި ނޫޙުގެފާނަށް ﷲ ވަޙީކުރެއްވިއެވެ.\n(قِيلَ يَا نُوحُ اهْبِطْ بِسَلَامٍ مِّنَّا وَبَرَكَاتٍ عَلَيْكَ وَعَلَىٰ أُمَمٍ مِّمَّن مَّعَكَ) \nމާނަ: “އެންގެވިއެވެ. އޭ ނޫޙުގެފާނެވެ! ތިމަންއިލާހުގެ ޙަޟްރަތުން އަމާންކަމަކާއެކު އަދި ކަލޭގެފާނާއި، ކަލޭގެފާނުގެ އަރިހުގައިވާ މީހުންގެ ތެރެއިން އުފެދޭ އުއްމަތް ތަކަށް ބަރަކާތާއެކު (ނާކޮޅުން) ފައިބައިވަޑައިގަންނަވާށެވެ!”\nކާފިރުވީ މީހުންތައް ޣަރަޤުވެ ނިމިއްޖެއެވެ. އެމީހުންގެ މައްޗަކަށް އުޑެއްވެސް އަދި ބިމެއް ވެސް (ހިތާމަކޮށް) ނުރޮއެވެ. ނޫޙުގެފާނާ އެކުވީ އީމާންވި މީހުންގެ ދަރިފަސްކޮޅަށް ﷲ ބަރަކާތް ލެއްވިއެވެ. އެމީހުންގެ ދަރިފަސްކޮޅު ބިން މައްޗަށް ފެތުރިގެން ދިޔައެވެ. އެ ދަރިފަސްކޮޅުގައި އުއްމަތްތަކެއް ވެއެވެ. އﷲ ތަޢާލާ ނޫޙުގެފާނާއި ބެހޭ ގޮތުން ވަޙީކުރެއްވިއެވެ.\n(سَلَامٌ عَلَىٰ نُوحٍ فِي الْعَالَمِينَ)\nމާނަ: “ޢާލަމުތަކުގައި ނޫޙުގެފާނުގެ މައްޗަށް ސަލާމު ހުއްޓެވެ.”


އިޒްރޭލުން ލުބަނާނުގެ ދެކުނުގެ ސަރަހައްދަކަށް މިސައިލުގެ ހަމަލާއެއް ދީފި | Sandhaanu\nއިޒްރޭލުން ލުބަނާނުގެ ދެކުނުގެ ސަރަހައްދަކަށް މިސައިލުގެ ހަމަލާއެއް ދީފި\nއިޒްރޭލުގެ ވައިގެ ސިފައިންގެ ޖެޓްތަކުން ލުބަނާނުގެ ދެކުނު ބޯޑަރު ސަރަހައްދަށް މިސައިލު ހަމަލާއެއް ދީފިއެވެ. ލުބްނާނުގައި މިދިޔަ އަހަރު ހިނގި ހިތާމަވެރި ހާދިސާއިން އަރައިގަތުމަށް އެ ގައުމުން މަސައްކަތްކުރަމުންދާ ދަނޑިވަޅެއްގައި އިޒްރޭލުން މިފަދަ ހަމަލާއެއް ދިނުމުން އެ ގައުމުގެ އިސްވެރިން ވަނީ ނުރުހުން ފާޅުކޮށްފައެވެ.\nލުބުނާންގެ ޓީވީ ޗެނަލްއެއް ކަމުގައިވާ އަލް މަނާރް ޓީވީއިން މައުލޫމާތުދީފައިވާ ގޮތުގައި މި ހަމަލާ ދީފައިވަނީ މެންދަމު 12:40 ގައެވެ. އެއީ ލުބްނާންއާއި އިޒްރޭލާ ދެމެދުގެ ބޯޑަރާ ހަތް މޭލުދުރުގައިވާ މަހްމޫދިއްޔާ ކިޔާ އަވަށަކަށެވެ.\nމިހަމަލާއަށް ފަހު އިޒްރޭލުގެ އެއަރފޯސްއިން ވަނީ މިކަމާ ގުޅިގެން ޓްވީޓެއްކޮށްފައެވެ. މި ޓްވީޓުގައިވާ ގޮތުގައި އިޒްރޭލުން މި މިސައިލް ހަމަލާ ދީފައިވަނީ ލުބްނާނުން އިއްޔެގެ ވަގުތެއްގައި އިޒްރޭލަށް ރޮކެޓު ހަމަލާއެއް ދިނުމާއި ގުޅިގެންނެވެ. ލުބްނާންގެ ރައީސް، މައިކަލް އައުން މިކަމަށް ރައްދުދެއްވާ ވާހަކަފުޅުދައްކަވަމުން ވިދާޅުވެފައިވާ ގޮތުގައި ފާއިތުވި އަހަރުތަކުގެ ތެރޭގައިވެސް ހަމަ މިފަދަ ހަމަލާތައް އިޒްރޭލުން އެ ގައުމަށް ދީފައިވެއެވެ. އަދި 2006 ވަނަ އަހަރުން ފެށިގެން މިއަދާ ހަމަޔަށް ހަމަލާތައް އިތުރުވެފައިވާކަންވެސް ރައީސް ވަނީ ފާހަގަކުރައްވާފައެވެ.


Fuel firm ge baakee, bodethi masaikai fashaifi\nފިއުލް ފާމުގެ ބާކީ ބޮޑެތި މަސައްކަތްތައް ފަށައިފި\nއެއާޕޯޓުގައި ހަދާ ފިއުލް ފާމް -- ފޮޓޯ: އެމްއޭސީއެލް\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ހަދާ ފިއުލް ފާމުގެ ތާނގީތައް ނިމި، ބާކީ ހުރި ބޮޑެތި މަސައްކަތްތައް ފަށައިފި އެވެ.\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ބުނި ގޮތުގައި ފިއުލް ޖެޓީ ހަދަން ފެށުމުގެ ގޮތުން ވޯކިން ޕްލެޓްފޯމް އެޅުމުގެ މަސައްކަތް ފަށައި ފަޔާ ފައިޓިން ޕްލެޓްފޯމުގެ ޕައިލިން މަަސައްކަތް ހިނގައިގެންފައިވާ ކަމަށެވެ. މީގެ އިތުރުން ފިއުލް ފާމް އޮފީހުގެ މަސައްކަތާއި މެއިންޓެނަންސް ވޯކްޝޮޕުގެ މަސައްކަތުގެ ބިންގާ އަޅައި ފައިވާ ކަމަށް ވެސް އެ ކުންފުން ބުންޏެވެ.\nރާއްޖޭގެ މައި އެއާޕޯޓް ތަރައްގީ ކުރަން ހިންގާ މަސައްކަތުގައި ހިމެނޭ އެންމެ މުހިންމު ބައި ކަމަށްވާ ފިއުލް ފާމުގެ މަސައްކަތް ފަށާފައި ވަނީ މިދިޔަ އަހަރު އެވެ. އަދި މި މަސައްކަތުގައި ހިމެނޭ އެންމެ މުހިންމު ބައި ކަމަށްވާ ތެޔޮ ރައްކާކުރާ ތާނގީތަކުގެ މަސައްކަތް މި އަހަރުގެ އޯގަސްޓް މަހު ވަނީ ނިންމާ އެވެ.\nވެލާނާ އިންޓަނޭޝަނަލް އެއާޕޯޓުގައި ހަދާ ފިއުލް ފާމް: މަސައްކަތް ނިމޭއިރު އެއާޕޯޓުގައި ތެޔޮ ރައްކާކުރުމުގެ ކެޕޭސިޓީ މަތިވެގެންދާނެ -- ފޮޓޯ: އެމްއޭސީއެލް\nމި މަސައްކަތް ކުރަނީ ވީއައިއޭގެ ގިނަ މަސައްކަތް ތަކެއް ކުރާ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) ކުންފުނިންނެވެ. މިއީ 373 މިލިއަން ޑޮލަރުގެ މަޝްރޫ އެކެވެ.\nމަޝްރޫއުގެ ދަށުން ހަދާ ފިއުލް ފާމްގެ ފުރަތަމަ ބައިގައި ތިން ތާނގީ ހުރެ އެވެ. މި ފާމް ތައްޔާރު ކުރަނީ ތެޔޮ ތާނގީތައް އިތުރު ވެސް ކުރެވޭ ގޮތަށެވެ. މި ފާމްގައި ބަނދެ ބަހައްޓާ ކޮންމެ ތާނގީއެއްގައި 15،000 މެޓްރިކް ޓަނުގެ ތެޔޮ ރައްކާ ކުރެވޭނެ އެވެ. މިހާރު މުޅި އެއާޕޯޓުގައި ހުންނަނީ 15،000 މެޓްރިކް ޓަނުގެ ތެޔޮ ރައްކާކުރުމުގެ ގާބިލް ކަމެވެ.\nއާ މި ތާނގީތަކުގެ އުސް މިނުގައި 44 ފޫޓު ހުރެ އެވެ. އަދި އެތެރޭގެ ވަށަމިނުގައި 121.391 ފޫޓު ހުރެ އެވެ. މި ތާނގީތައް ނިމުމުން މުޅި އެއާޕޯޓުގައި ތެޔޮ ރައްކާ ކުރުމުގެ ގާބިލްކަން 45،000 މެޓްރިކް ޓަނަށް އިތުރު ވެގެންދާނެ އެވެ.\nމި މަޝްރޫއުގެ ދަށުން މަތިންދާ ބޯޓަށް ތެޔޮ ފޯރުކޮށްދިނުމަށްޓަކައި އެއާޕޯޓުގެ ބިމު އަޑީގައި 8.4 ކިލޯ މީޓަރުގެ "ފިއުލް ހައިޑްރެންޓް" ހޮޅި އަޅާފައިވެ އެވެ. މި ސިސްޓަމުން ހިދުމަތް ފެށުމުން ތެޔޮ ލޮރީގައި ބޯޓަށް ތެޔޮ އެޅުން ނިމުމަކަށް އަންނާނެ އެވެ.\nވެލާނާ އިންޓަނޭޝަނަލް އެއާޕޯޓުގައި ހަދާ ފިއުލް ފާމުގެ މަސައްކަތް: މި މަސައްކަތް ނިމޭއިރު އެއާޕޯޓުގައި ތެޔޮ ރައްކާކުރުމުގެ ކެޕޭސިޓީ މަތިވެގެންދާނެ -- ފޮޓޯ: އެމްއޭސީއެލް\nވީއައިއޭ ތަރައްގީ ކުރަން ސަރުކާރުން ހިންގާ މަޝްރޫއުގެ އަގު ގާތްގަނޑަކަށް 800 މިލިއަން ޑޮލަރު (12.3 ބިލިއަން ރުފިޔާ) އަށްވުރެ ބޮޑު ވާނެ ކަމަށް އަންދާޒާ ކުރެވެ އެވެ.\nމި މަޝްރޫއުގެ ދަށުން ތަރައްގީކުރާ އާ ޕެސެންޖަރު ޓާމިނަލްގެ މަސައްކަތް ކުރަން ހަވާލު ކޮށްފައި ވަނީ ސައޫދީ ބިންލާދިން ގްރޫޕާ އެވެ. މީގެ އިތުރުން ދިގު މިނުގައި 3،400 މީޓަރު އަދި ފުޅާ މިނުގެ ރަންވޭ ތަރައްގީ ކުރުމުގެ މަސައްކަތް ކޮށްފައިވަނީ ޗައިނާގެ، ބެއިޖިން އާބަން ކޮންސްޓްރަކްޝަން ގްރޫޕު (ބީޔޫސީޖީ) އާ ރަންވޭގެ އަގު 373 މިލިއަން ޑޮލަރު (5.7 ބިލިއަން ރުފިޔާ) އަށް އަރަ އެވެ. މިތަނުގެ އިތުރުން ކާގޯ ރައްކާކުރާ ފެސިލިޓީގެ މަސައްކަތް ވެސް ދަނީ ކުރަމުންނެވެ.\nވީއައިއޭއަށް ސިއްހީ ސެޓްފިކެޓެއް ދީފި\nބޯޑަރު ހުޅުވަން އެއާޕޯޓުގައި ހާއްސަ ރަސްމިއްޔާތެއް


Felivaru kaaruhaana bodukuran bin hikkanee\nވިޔަފާރި - ފެލިވަރު\nރަޖިސްޓްރީ ކުރަން ބޭނުންވާ ފަރާތްތަކުން މި މަހުގެ 18 ކުރިން ރަޖިސްޓްރީ ކުރަން ޖެހޭ\nސުންގަޑި އަކީ މި މަހުގެ 27\nމިފްކޯގެ ކެޕޭސިޓީ ބޮޑު ކުރުމުގެ މަސައްކަތް ސަރުކާރުން ކުރަމުންދާ ކަމަށް ރައީސް ވަނީ ވިދާޅުވެފައި\nކ. މާލެ 13 ފެބުރުއަރީ 2020 | ބުރާސްފަތި 16:52 3,715\nމިފްކޯގެ މަސް ކާރުހާނާ - ރާއްޖެއެމްވީ\nމޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ ލިމިޓެޑް (މިފްކޯ) ގެ ދަށުން ޅ. ފެލިވަރު ގައި ހިންގާ މަސް ކާރުހަނާ ބޮޑުކުރުމަށް ފަސް ހެކްޓަރުގެ ބިން ހިއްކުމަށް އެންވަޔަރަންމެންޓް އިންސްޕެކްޓް އެސެސްމެންޓް (އީއައިއޭ) އެއް ހަދާނެ ފަރާތެއް ހޯދަން އިއުލާން ކޮށްފިއެވެ.\nމިފްކޯ އިން އާއްމުކޮށްފައިވާ އިއުލާނެއްގައި ބުނީ، އެ މަސައްކަތް ކޮށްދިނުމަށް ޝައުގުވެރިވާ ފަރާތްތަކުން މި މަހުގެ 18 ވާ އަންގާރަ ދުވަހު 14:00 ގެ ކުރިން ކުންފުނީގެ ހެޑް އޮފީހުގައި ރަޖިސްޓަރީ ކުރަން ޖެހޭނެ ކަމަށެވެ. ރަޖިސްޓްރީ ނުކުރާ ފަރާތަކަށް ބީލަމުގައި ބައިވެރި ވުމުގެ ފުރުޞަތެއް ނުދެވޭނެ ކަމަށް މިފްކޯއިން ބުންޏެވެ.\nރަޖިސްޓަރީ ކުރަައްވާފައިވާ ފަރާތްތަކަށް އާރުއެފްކިޔު ދޫކުރާނީ 20 ގެ ކުރިން އީމެއިލުންނެވެ. އަގު ހުށަހެޅުމުގެ ސުންގަޑިއަކީ މި ހިނގާ ފެބްރުއަރީ މަހުގެ 27 ވަނަ ދުވަހެވެ. މިފްކޯ އިން ބުނީ އަގު ހުށަހެޅުމުގެ ސުންގަޑީގެ ފަހުން ހުށަހަޅާ އަގުތަކާއި، މަޢުލޫމާތު ފުރިހަމަނުވާ އަގުތައް ބަލައިނުގަނެވޭނެ ކަމަށެވެ.\nމިފްކޯގެ ކެޕޭސިޓީ މިހާރުވެސް ކުޑަ ކަމަށާއި، މިފްކޯގެ ކެޕޭސިޓީ ބޮޑުކުރުމުގެ މަސައްކަތް ސަރުކާރުން ކުރަމުން ކަމަށް ރައީސް އިބްރާހިމް މުހައްމަދު ސޯލިހު ވަނީ މީގެ ކުރިން ވިދާޅުވެފައެވެ. އަދި މިހާރުން މިހާރަށް ކުރަންޖެހިފައި އޮތް ކަމަކީ މިފްކޯއަށް ގަންނަ މަސް ވެލިއުއެޑްކޮށްގެން ޕްރޮސެސްކޮށް ރާއްޖެއިން ބޭރަށް ފޮނުވުމުގެ މަސައްކަތް ކުރުން ކަމަށް ވިދާޅުވިއެވެ.\nއެންމެ ފަހުން އަޕްޑޭޓް ކުރީ: 21 ގަޑިއިރު ކުރި | ރިވިއު ކުރީ: އަމަން ހަލީމް\nއެތުލެޓިކޯއިން ކުޅުންތެރިންނާއި އޮފިޝަލުންގެ މުސާރަ ކުޑަކުރަނީ


Masthuvaathaketheege Dhe Operation ehgai Dhe Meehaku Hayyaru Kohfi – Iru\nމަސްތުވާތަކެތީގެ ދެ އޮޕަރޭޝަނެއްގައި ދެ މީހަކު ހައްޔަރުކޮށްފި\nލަހޫ· 13 ޖޫން 2020\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ތ. އަތޮޅުގައި ހިންގި މަސްތުވާތަކެތީގެ ދެ އޮޕަރޭޝަނެއްގައި ދެ މީހަކު ހައްޔަރުކޮށްފިއެވެ.\nއެ ދެ އޮޕަރޭޝަނުގައި ހައްޔަރުކޮށްފައިވަނީ 37 އަހަރުގެ މީހަކާއި 31 އަހަރުގެ މީހެކެވެ. މި ދެ މީހުންނަކީވެސް ދިވެހި ފިރިހެނުންނެވެ.\nއެ ދެ މީހުންގެ ތެރެއިން 37 އަހަރުގެ މީހާ ހައްޔަރުކޮށްފައިވަނީ ވޭމަންޑޫގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން، މި ހިނގާ ޖޫން މަހުގެ 12 ވަނަ ދުވަހު ހިންގި އޮޕަރޭޝަނެއްގައެވެ.\nވޭމަންޑޫ ޕޮލިސް ސްޓޭޝަނާއި ފުލުހުންެގެ އިންޓެލިޖެންސް ގުޅިގެން ހިންގި އެ އޮޕަރޭޝަނުގައި، އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ބޮޑު 20 ރަބަރު ޕެކެޓު ފެނިފައިވެއެވެ.\nމި މައްސަލައިގައި ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ތ. ވޭމަންޑޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ފަސް ދުވަހުގެ މުއްދަތު ދީފައިވެއެވެ.\n31 އަހަރުގެ މީހާ ހައްޔަރުކޮށްފައިވަނީ ތިމަރަފުށީގައި މަސްތުވާތަކެތި ގެންގުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން، މި ހިނގާ ޖޫން މަހުގެ 11 ވަނަ ދުވަހު ހިންގި އޮޕަރޭޝަނުގައެވެ.\nހއ. އަތޮޅުން ފެށިގެން ރ. އަތޮޅަށް ވައިޓް އެލާޓް ނެރެފި\nތިމަރަފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އެ އޮޕަރޭޝަނުގައި، އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ކުޑަ ފަސް ރަބަރު ޕެކެޓާއި މަސްތުވާތަކެތި ކަމަށް ބެލެވޭ އެއްޗެއްހުރި ކަރުދާސްކޮޅެއް ފެނިފައިވެއެވެ.\nމި މައްސަލައިގައި ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ތ. ތިމަރަފުށި މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.\nމި ދެ މައްސަލަވެސް ފުލުހުންދަނީ ތަހުގީގު ކުރަމުންނެވެ.


vnews - Vagun ge kibain tomato rakaatheri kurumah hathiyaaru elhi guardun\nވަގުންގެ ކިބައިން ޓޮމާޓޯ ރައްކާތެރިކުރުމަށް ހަތިޔާރު އެޅި ގާޑުން\nއިންޑިއާގައި ޓޮމާޓޯގެ އަގު އުފުލުމާއި ގުޅިގެން ވަގުންގެ ކިބައިން ޓޮމާޓޯތައް ރައްކާތެރިކުރުމުގެ ގޮތުން ހަތިޔާރު އެޅި ގާޑުންގެ އެހީތެރިކަން ހޯދަން ފަށައިފި އެވެ.\nޓޮމާޓޯ އުފަބއްދާ ނިސްބަތް މިމަހުގެ ތެރޭގައި ވަރަށް ބޮޑުތަން ދަށަށް ގޮސް، މިއިން ދުވަހަކު ޓޮމާޓޯގެ އަގު ނުއުފުލޭ މިންވަރަށް އިންޑިއާގައި ވަނީ ޓޮމާޓޯގެ އަގު އުފުލިގެން ގޮސްފައެވެ. އެގޮތުން މިދުވަސްވަރު އިންޑިއާގެ ގިނަ ސަރަހައްދުތަކުގައި ޓޮމާޓޯ ކިލޯއެއް ލިބެން ހުރީ 100 ރުޕީސްއަށެވެ. މިއީ އެގައުމުގެ އާދައިގެ ރައްޔިތަކަށް އަތްފޯރާ އަގެއް ނޫނެވެ.\nއިންޑިއާގެ މަދްޔަ ޕްރަދޭޝްގެ ސަރަހައްދެއްކަމަށްވާ އިންދޯރުގެ މާރުކޭޓެއްކަމަށްވާ ދޭވީ އަހިލްޔާ ބާއީ ހޮލްކާ މާރުކޭޓުގެ އެޑްމިނިސްޓްރޭޓަރު ވަނީ ގިނަ އަދަދެއްގެ ހަތިޔާރު އެޅި ގާޑުންގެ އެހީތެރިކަން އެ މާރުކޭޓަށް ގެންނަ ޓޮމާޓޯ ރައްކާތެރިކުރުމަށް ގެނެސްފައެވެ. ޚާއްސަ ގޮތެއްގައި ޓްރަކުތަކުން ޓޮމާޓޯތައް ބާލާއިރުއާއި ޓްރަކުތަކަށް ބަރުކުރާއިރު ހަތިޔާރު އެޅި ގާޑުންގެ އެހީ ދަނީ ހޯދަމުން ކަމަށެވެ.\nއެ މާރުކޭޓުގައި ވިޔަފާރި ކުރާ ފަރާތްތަކުން ބުނާ ގޮތުގައި މި ދުވަސްވަރު އެ މާރުކޭޓުގައި ވިޔަފާރި ކުރާ މީހުންނަށް އޮތް އެންމެ ބޮޑު ބިރަކީ ޓޮމާޓޯ ވަގަށް ނެގުމުގެ ބިރެވެ. މިމަހުގެ ތެރޭގައި އެކަނި ވެސް އިންޑިއާގެ އެކި ސަރަހައްދުތަކުން އެތައް ހާސް ރުޕީސްއެއްގެ ޓޮމާޓޯ ވަގަށް ނަގާފައިވާކަމަށް ރިޕޯޓުތައް ބުނެއެވެ.\nޓޮމާޓޯއަކީ އިންޑިއާގެ އާއްމު ކެއުންތަކުގައި ގިނަ އަދަދަކަށް ބޭނުންކުރާ ބާވަތަކެވެ. ޓޮމާޓޯގެ އަގު އުފުލުމާއި އުފެއްދުންތެރިކަން ދަށްވުމަކީ އިންޑިއާ ސަރުކާރުތަކަށް އޮތް އެންމެ ބޮޑު ގޮން ޖެހުމެވެ.


Dhaulathuge musaaraige siyaasathuge bill majileehun faas koffi - vNews.mv\nދައުލަތުގެ މުސާރައިގެ ސިޔާސަތުގެ ބިލް ފާސްކޮށްފި\n20 April 2016, 13:50\nދައުލަތުގެ މުސާރައިގެ ސިޔާސަތުގެ ބިލް ރައްޔިތުންގެ މަޖިލީހުން މިއަދު ފާސްކޮށްފި އެވެ.\nސަރުކާރުގެ ފަރާތުން މިބިލް މަޖިލީހަށް ހުށަހެޅުއްވީ ފުވައްމުލަކު އުތުރު ދާއިރާގެ މެންބަރު އަލީ ޝާހު އެވެ.\nމިބިލް ފާސްކުރުމާ މެދު މެންބަރުންނަށް ފެނިވަޑައިގަންނަވާ ގޮތަށް ވޯޓް ދެއްވުމަށް ރިޔާސަތުން ހުޅުވާލުމުން މިބިލް ފާސްވީ ވޯޓުގައި ބައިވެރިވެވަޑައިގެންނެވި 49 މެންބަރުންގެ އިއްތިފާގުންނެވެ.\nދައުލަތުގެ މުސާރައިގެ ސިޔާސަތުގެ ބިލް މިއަދު ފާސްވުމުން މިބިލް ތަސްދީގުވެ އަމަލުކުރަން ފެށުމުން ނެޝަނަލް ޕޭ ކޮމިޝަންގައި ނަމުގައި ކޮމިޝަނެއް އުފެދޭނެ އެވެ. ފަސް މެންބަރުންގެ މައްޗަށް އެކުލެވޭ މިކޮމިޝަން އެކުލެވިގެން ވަނީ އެ ވަގުތަކު ހުންނަވާ ފިނޭންސް މިނިސްޓަރު ހިމެނޭ ގޮތަށެވެ. ބާކީ ތިއްބަވާ ހަތަރު ބޭފުޅުން އައްޔަންކުރައްވަނީ ރައްޔިތުންގެ މަޖިލީހުގެ ރުހުމާއި އެކު ރައީސުލްޖުމްހޫރިއްޔާ އެވެ. ޕާޓްޓައިމް މެންބަރުން ހިމެނޭ މި ކޮމިޝަންގެ މެންބަރުންގެ ދައުރަކީ ފަސް އަހަރެވެ. ކޮމިޝަންގެ ރިޔާސަތު ބަލަހައްޓަވާ ބޭފުޅާގެ ހައިސިއްޔަތުން ކޮމިޝަންގެ ރައީސް އަކީ ފިނޭންސް މިނިސްޓަރެވެ. ކޮމިޝަންގެ މެންބަރުންގެ ތެރެއިން ނައިބް ރައީސް ކަނޑައަޅުއްވަނީ ރައީސުލްޖުމްހޫރިއްޔާ އެވެ. އަދި ރައްޔިތުންގެ މަޖިލީހުގެ ލަފާގެ މަތިން ކޮމިޝަންގެ މެންބަރުންގެ މުސާރަ ވެސް ކަނޑައަޅުއްވަނީ ރައީސުލްޖުމްހޫރިއްޔާ އެވެ.\nދައުލަތުގެ މުސާރައިގެ ސިޔާސަތުގެ ބިލްގައި ބުނެފައިވަނީ ޕޭ ކޮމިޝަނަކީ ދައުލަތުގެ މުވައްޒަފުންގެ މުސާރަ ކަނޑައެޅުމާއި، މުސާރައިގެ ކުރިއެރުން ދިނުމާއި، ދައުލަތުގެ މުވައްޒަފުންގެ އުފެއްދުންތެރިކަން އިތުރު ކުރުމަށް އެމީހުންނަށް ދެވިދާނެ އިނާޔަތްތަކާއި، ވަޒީފާ އިން ނުވަތަ މެމްބަރުކަމުން ވަކިވެގެންދާއިރު އިނާޔަތްތައް ދޭނެ ސިޔާސަތުތަކާއި މިންގަނޑުތަކާއި ހަމަތައް ކަނޑައަޅައިދޭ ކޮމިޝަނެއް ކަމަށެވެ. ނަމަވެސް ޕޭކޮމިޝަނުން މުސާރަ ކަނޑައަޅުއްވާ ބޭފުޅުންގެ ތެރޭގައި ރައީސުލްޖުމްހޫރިއްޔާކަން ކުރައްވާ ބޭފުޅަކާއި މަޖިލީހުގެ މެމްބަރުންގެ އިތުރުން ޝަރުއީ ދާއިރާގެ ބޭފުޅުން ހިމެނިފައެއް ނުވެ އެވެ.\nދައުލަތުގެ މުސާރައިގެ ސިޔާސަތުގެ ބިލުގައިވާ ދައުލަތުގެ މުވައްޒަފުންގެ މުސާރަ ކަނޑައެޅުމުގައި ކޮންސިއުމާ ޕްރައިސް އިންޑެކްސްއާ ވަޒަން ހަމަ ކުރާ މުސާރައެއް ކަނޑައަޅަން ވަނީ ލާޒިމްކޮށްފައެވެ. އަދި އިންފްލޭޝަނަށް އިންޑެކްސް ކުރެވޭ މުސާރައަކަށް ދައުލަތުގެ މުސާރަ ވާން ޖެހޭނެ ކަމަށާއި މުވައްޒަފުންގެ ދިރިއުޅުމުގެ ފެންވަރު ހިފަހައްޓައިދޭ އަދި މަތިކޮށްދިނުމަށް އެހީތެރިވެދޭ މުސާރައަކަށްވާން ޖެހޭނެ ކަމަށް ބިލްގަ ބުނެފައިވެއެވެ. ދިރިއުޅެން ހަމަޖެހިފައިވާ ތަން ނޫން އެހެން ތަނެއްގައި މަސައްކަތްކުރާ މީހުންނަށް ދެވޭ އިނާޔަތަތްތަކަކީ އެތަނުގައި މަސައްކަތް ކުރާ މުވައްޒަފުންނަށް ހިތްވަރު ލިބޭ އިނާޔަތަކަށް ވާންޖެހޭނެ ކަމަށްވެސް ބިލްގައިވެ އެވެ.\nމީގެ އިތުރުން ދައުލަތަށް ލިބިދޭ އާމްދަނީ އަށް ބަލާ މުޅި ދައުލަތުގެ މުވައްޒަފުންނަށް ކަނޑައަޅާ މުސާރައަކީ އިޖުތިމާއީ އަދި އިގްތިސޯދީ އަދާލަތުގެ މިންގަނޑަށް ފެތިގެން ގައުމުގެ މުއްސަނދިކަން ވީހާ ވެސް ގިނަ ފަރާތްތަކަކަށް ބެހިގެންދާ ގޮތަށް ކަނޑައެޅޭ މުސާރައަކަށްވާން ޖެހޭނެ ކަމަށް ބިލްގައި ބުނެ އެވެ.


Gasim ge dhaairaa ge vote ves alun gunanee | Mihaaru\nޖުމްހޫރީ ޕާޓީގެ ލީޑަރު ގާސިމް: އެމަނިކުފާނު ކާމިޔާބު ކުރެއްވި ދާއިރާގެ ބާތިލް ވޯޓު މިއަދު ގުނާނެ.---ފޮޓޯ: ނިޝާން އަލީ/މިހާރު\n09 އެޕްރީލް 2019 - 13:59 25 comments\nރައްޔިތުންގެ މަޖިލީހުގެ ރައީސް ގާސިމް އިބްރާހިމް ތަމްސީލް ކުރައްވާ މާމިގިލީ ދާއިރާގެ ތިން ވޯޓު ފޮއްޓެއްގެ ބާތިލް ވޯޓުތައް ވެސް އަލުން ގުނަން އިލެކްޝަންސް ކޮމިޝަން (އީސީ) އިން ނިންމައިފި އެވެ.\nކުރީގެ އިކޮނޮމިކް މިނިސްޓަރު މުހައްމަދު ސައީދު ކާމިޔާބު ކުރެއްވި މާވަށު ދާއިރާގެ ވޯޓު ވެސް މިއަދު އަލުން ގުނާނެ އެވެ. މީގެ އިތުރުން، ޖުމްހޫރީ ޕާޓީގެ މެމްބަރު އަލީ ހުސެއިން ދިފާއުކުރެއްވި ކެންދޫ ދާއިރާގެ ވޯޓުގެ މައްސަލަތަކެއް ބަލަން ވެސް އީސީން ވަނީ ނިންމައިފަ އެވެ.\nމިދިޔަ ހޮނިހިރުދުވަހު ބޭއްވި އާއްމު އިންތިޚާބުގެ ވޯޓުގައި މާމިގިލީ ދާއިރާ މިފަހަރު ވެސް ކާމިޔާބު ކުރެއްވީ ޖުމްހޫރީ ޕާޓީގެ ލީޑަރު ގާސިމެވެ. އޭނާ ކުރި ހޯއްދެވީ 94 ވޯޓުގެ ތަފާތަކުންނެވެ. މާމިގިލީގެ އިތުރުން ފެންފުށި ހިމެނޭ ދާއިރާ އިން ގާސިމާ ވާދަ ކުރެއްވީ، އެމްޑީޕީގެ ކެންޑިޑޭޓް، އަލީ އަމީޒެވެ.\nއެނގިފައިވާ ގޮތުގައި، ބާތިލް ވޯޓު ގުނަން އިލެކްޝަންސުން ނިންމީ ގާސިމްގެ ކެމްޕޭން އެޖެންޓެއްގެ ފަރާތުން ހުށަހެޅި ޝަކުވާއަކާ ގުޅިގެންނެވެ.\nމި އިންތިޚާބު ގާސިމް ކާމިޔާބު ކުރެއްވި ނަމަވެސް އެހެން ފަހަރުތަކާ އަޅާބަލާ އިރު ގާސިމަށް ލިބުނު ވޯޓުގެ އަދަދު ވަރަށް ބޮޑުތަނުން ވަނީ މަދުވެފަ އެވެ. އެހެން ފަހަރުތަކުގައި މާމިގިލީ ދާއިރާ ގާސިމް ކާމިޔާބު ކުރައްވަނީ 80 ޕަސެންޓް ވޯޓު ހޯއްދަވައިގެންނެވެ.\nމި އިންތިޚާބުގައި ގާސިމްގެ ޖުމްހޫރީ ޕާޓީން 40 އަށް ވުރެ ގިނަ ދާއިރާތަކަށް ކެންޑިޑޭޓުން ނެރުނެވެ. އެކަމަކު އެ ޕާޓީ އަށް ލިބުނީ ފަސް ގޮނޑި އެވެ. ކުރިއަށް އޮތް މަޖިލީހުގެ ސާފު އަޣުލަބިއްޔަތު 65 ގޮނޑިއާ އެކު ހޯދީ ސަރުކާރު ކޯލިޝަންގައި ހިމެނޭ މައި ޕާޓީ، އެމްޑީޕީންނެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް އދ. މާމިގިލި ރައްޔިތުންގެ މަޖިލީހުގެ އިންތިޚާބު 2019


ރިސޯޓުތަކުގެ މިސްކިތްތަކަށް ޚަޠީބުން ތަމްރީނު ކުރުމަށް ހިންގި ޕްރޮގްރާމް 109 ފަރާތަކުން ފުރިހަމަކޮށްފި\n8 ޑިސެމްބަރ 2021\nރާއްޖޭގެ ރިސޯޓުތަކުގެ މިސްކިތްތަކަށް ޚަޠީބުން ތަމްރީނު ކުރުމަށް ހިންގި ޕްރޮގްރާމް 109 ފަރާތަކުން ފުރިހަމަކޮށްފިއެވެ.\nމި ޕްރޮފްރާމް ނިންމުމުގެ ރަސްމިއްޔާތު މިނިސްޓްރީ އޮފް އިސްލާމިކް އެފެއާޒްގެ ހޯލުގައި މިއަދު ބާއްވަފައިވާއިރު، މި ޕްރޮގްރާމްއިން ފާސްވި 87 ފަރާތަކަށް ވަނީ ސަނަދު ޙަވާލުކޮށްފައެވެ. މި ތަމްރީނު ޕްރޮގްރާމްގައި ބައިވެރިވެފައިވަނީ ޖުމްލަ 207 ބައިވެރިންނެވެ. މީގެ ތެރެއިން ޕްރޮގްރާމް ފުރިހަމަކުރެއްވީ 109 ބައިވެރިންނެވެ.\nރިސޯޓުތަކުގެ މިސްކިތްތަކަށް ޚަތީބުން ތަމްރީނު ކުރުމަށް ހިންގި މި ތަމްރީން ޕްރޮގްރާމަކީ، މިނިސްޓްރީ އޮފް ޓޫރިޒަމާއި މިނިސްޓރީ އޮފް އިސްލާމިކު އެފެއާޒުން ގުޅިގެން ކުރިއަށް ގެންދިޔަ ޕްރޮގްރާމެކެވެ.\n01 ޑިސެމްބަރ 2020 އިން 2021 ނޮވެންބަރ 10 ހިންގި މި ޕްރޮގްރާމަކީ 09 ބެޗަކަށް ބަހާލައިގެން ހިންގި ޕްރޮގްރާމެކެވެ. ކޮންމެ ބެޗަކަށްވެސް ކިޔަވައިދެއްވީ 01 މަސް ދުވަހަށެވެ.\nމި ޕްރޮގްރާމުން ސަނަދު ޙާސިލްނުވި ދަރިވަރުންނަށް 2022 ވަނަ އަހަރުގެ ޖަނަވަރީމަހުގައި އިތުރު ބެޗެއް ކުރިއަށް ގެންދިއުމަށް ހަމަޖެހިފައިވާކަމަށް އިސްލާމިކް މިނިސްޓަރު ޑރ. އަޙްމަދު ޒާހިރު ޢަލީ ވަނީ ވިދާޅުވެފައެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން މިނިސްޓަރ އޮފް އިސްލާމިކް އެފެއާޒް ޑރ. އަޙްމަދު ޒާހިރު ޢަލީ ވިދާޅުވިގޮތުގައި، ޢިލްމުވެރިންގެ ބުރަ މަސައްކަތުން މި ޕްރޮގްރާމްގައި އުނގަންނަވައިދެއްވި ޢިލްމާއި، ދެއްވި ތަމްރީނުތަކުގެ ފުރިހަމައަށް ބޭނުން ހިފުމަކީ ހަޤީޤީ ކާމިޔާބެވެ. ހަމައެހެންމެ މިފަދަ އިތުރު ޕްރޮގްރާމްތައް މިނިސްޓްރީ އޮފް ޓޫރިޒަމް އިން އެދިލައްްވައިފިނަމަ ކުރިޔަށް ގެންދިއުމަށް ތައްޔާރުވެެގެން ހުންނެވިކަމަށްވެސް ވިދާޅުވިއެވެ.\nމި ރަސްމިއްޔާތުގައި މިނިސްޓަރ އޮފް ޓޫރިމަށް ޑރ. ޢަބްދުﷲ މައުސޫމު ދެއްކެވި ވާހަކަފުޅުގައި، މި ޕްރޮގްރާމްގެ ސަނަދު ޙާސިލްކުރެއްވި ބައިވެރިންނަށް ވަނީ ޙޫނު މަރުޙަބާއެއް ދަންނަވާފައެވެ.\nކައިރި ރަށްރަށުން އިމާމުންނާއި ޚަތީބުން ރިސޯޓުތަކަށް ގެނައުމުގައި ދިމާވާ ދަތިތަށް ޙައްލުކޮށް ރިސޯޓުތަކުގައި އިމާމުންނާއި ޚަތީބުން ތަމްރީނުކުރުން މައިގަނޑު މަޤްޞަދެއްކަމުގައި ކުރިއަށް ގެންދިޔަ މި ޕްރޮގްރާމްގައި ޚުޠުބާ ކިޔާނެ ގޮތާއި، ތިލާވާ، ނަމާދުގެ ފިޤުޙު އަދި ބަންގި ގޮވާނެ ގޮތުގެ ތަމްރީނުތައް ވަނީ ދީފައެވެ.\nފާހަގަ: އިސްލާމިކް މިނިސްޓްރީ, ޓޫރިޒަމް މިނިސްޓްރީ\n13 މިނިޓު ކުރިން\nފޭސް ދޭއްގައި އަޅާ އިސްލާމިކް ސެންޓަރު ޑިޒައިންކޮށްގެން ހަތް ލައްކަ ރުފިޔާ ހޯދުމުގެ ފުރުސަތު\nސައޫދީން ހަދިޔާކުރި 25,000 ޕެކެޓް ކަދުރު ބަހަން ފަށައިފި\nސަޢޫދީން ހަދިޔާ ކުރެއްވި ކަދުރު ރަސްމީކޮށް ހަވާލުކުރައްވައިފި\nފިތުރު ޒަކާތުގެ ގޮތުގައި ފަސް މިލިއަނަށްވުރެ ގިނަ ރުފިޔާ ބަލައިގެންފި\nދިރިއުޅުމުގައި މާޔޫސްވާ ހާލަތްތަކުގައި ކެތްތެރިކަން އިސްކުރުމަށް ނަސޭހަތްތެރިވެއްޖެ\n"އިސްލާމްދީނާއި ދުރުވެގެން ކާމިޔާބެއް ނެތް"


Maafannu ge fahuruveri mudhahris: Ujaalaakan genesdhehvi! | Mihaaru\nމާފަންނުގެ ފަހުރުވެރި މުދައްރިސް: އުޖާލާކަން ގެނެސްދެއްވި!\nސަރުކާރުގެ ހަފްލާއެއްގައި އިބްރާހިމް ހަސަން (ކ) ރައީސް މައުމޫން އަބްދުލްގައްޔޫމްއާ ސަލާމްކުރައްވަނީ.\n21 ޖުލައި 2018 - 09:59\nދެ އަވަށެއްގައި ހުއްޓަސް ދެ ގެއަކަށް އެއް ނަމެއް ނުކިޔޭނެ ކަމަށް ސަރުކާރުން އެންގުމާ އެކު، މާފަންނު އެތުމާގެ އާއި މައްޗަންގޮޅީ އެތުމާގޭގެ ތެރެއިން ކޮންމެވެސް އެއް ގެއެއްގެ ނަން ބަދަލުކުރަން ޖެހުނެވެ. އެހިސާބުން ނަން ބަދަލުކުރާނެ ގެއެއް ކަނޑައަޅަން ގުރެއް ނެގި އެވެ. ނާކާމިޔާބުވެވަޑައިގަތީ މ. އެތުމާގޭ މަރްހޫމް އިބްރާހިމް ހަސަނަށެވެ. އެގެޔަށް އޭނާ ދެން ދެއްވި ނަމަކީ އަރަބި ބަހުން ހެނދުނުގެ ވައިރޯޅިތަކަށް ނިސްބަތްކޮށް "ރީހުއްސަބާ" އެވެ. އެއަށް ވުރެ ވަކި ފުރިހަމަ ނަމެއް އެގެއަށް ކީދާނެ ހެއްޔެވެ؟ އިލްމީ ފަތިހަކަށް ދިވެހިން ހޭލައި ލޯ އުނގުޅަމުން ދަނިކޮށް މާފަންނު މީހުންގެ މޫނުމަތީގައި ބީހިލީ ހެނދުނުގެ އުޖާލާ ވައިރޯޅިތައް އުފެދުނީ އެގެއިންނެވެ. ޖަމިއްޔަތުލް ފަލާހާއި މަދަރަސަތުލް ނޫރައިން ވުޖޫދަށް ގެންނަވައި އެތައް ބަޔަކަށް އޭނާ ކިޔަވައިދެއްވި އެވެ. މާފަންނު އޯކިޑް ކްލަބް އުފައްދަވައި ހިންގެވުމުގައި އިސް ދައުރެއް އަދާކުރައްވައި މާފަންނަށް ފަހުރުވެރިވެރި އެތައް ކާމިޔާބީތަކެއް ކުޅިވަރު ދަނޑުގައި ހޯއްދަވައިދެއްވި އެވެ. ސަރުކާރަށް 62 އަހަރު އަގުހުރި ހިދުމަތްތަކެއް ކުރެއްވި އެވެ.\nއެކަމަކު ރީހުއްސަބާ އިބްރާހިމް ހަސަންގެ ފުރަތަމަ އަދި ހަމައެކަނި ލޯތްބަކީ ދީނީ އިލްމެވެ. އެންމެ ޅަ ދުވަހުން ފެށިގެން މަރުދުވަހާ ހަމައަށް ވެސް، އޭނާގެ މުޅި ދިރިއުޅުމުގެ އެންމެ މުހިއްމު މަގުސަދަކަށް ހެއްދެވީ އިލްމު އުނގެނުމާއި ފެތުރުއްވުމެވެ. އެކަން އެހެން ނުވާންވީ ސަބަބެއް ވެސް ނެތެވެ. މަޖީދިއްޔާ ސްކޫލުގައި ތައުލީމް ހާސިލްކުރަމުން ގެންދަވަނިކޮށް ސްކޫލުގެ އޭރުގެ ޕްރިންސިޕަލް މުހައްމަދު އަމީން، އޭނާ ތ. ކަނޑޫދުއަށް އަދި ފަހުން ށ. މާއުނގޫދުއަށް ފޮނުވާލެއްވި އެވެ. އަތޮޅުތެރެއަށް ތައުލީމް ފެތުރުއްވުމަށްޓަކަ އެވެ. ޒުވާން އުމުރުގައި ތ. އަތޮޅު ރައްޔިތުންގެ "މުދައްރިސު އިބްރާހީމަ"ށް އަދި ށ. އަތޮޅު ރައްޔިތުންގެ "އެދުރުބެ އިބްރާހިމަ"ށް ބަދަލުވިޔަސް އެނބުރި މާލެ ވަޑައިގެން އަނެއްކާވެސް "ދަރިވަރު އިބްރާހިމަ"ށް ބަދަލުވެވަޑައިގަތެވެ. ދަސްކުރައްވަން ބޭނުންފުޅުވެފައި ހުންނެވިލެއް ބޮޑުކަމުންނެވެ. ދިވެހިރާއްޖޭގެ އުސްތާޒުއްޖީލް އައްޝައިހް މުހައްމަދު ޖަމީލް ދީދީ ހިންގެވި ކިލާސްތަކުން އަދި ފަލީލަތުއްޝައިހް އަލީ ހުސެއިން ދީދީގެ އަރިއަހުން ދީނީ އިލްމު އުނގެނިވަޑައިގަތެވެ. އިސްލާމީ ދުނިޔެ ދުށް އެންމެ ބޮޑު އެއް އިލްމުވެރިޔާ ތުރުކީގެ މުފްތީގެ އަރިހުންނާއި އަލް އަޒްހަރުން ކިޔަވާ ވިދާޅުވެގެން ހުންނެވި ޝައިހް އަލީ ހުސެއިން ދީދީގެ ފަރާތުން އުނގެނިވަޑައިގަތުމަކީ އިބްރާހިމް ހަސަންގެ އެންމެ ބޮޑު އެއް ނަސީބެވެ.\nއެކަމަކު އެއީ އިޖްތިމާއީ ކަންކަމުގައި އިބްރާހިމް ހަސަންގެ ބައިވެރިވެވަޑައިގަތުމެއް ނޯންނަންވީ ސަބަބަކަށް ނުވި އެވެ. މާލޭ މުނިސިޕަލް ކައުންސިލުގައި މާފަންނު ތަމްސީލްކުރެއްވުމާއި ފުއްޕާހަމުގައި ފޮތި އޮޅައިގެން ބޯޅަ ކުޅެމުން ދިޔަ މާފަންނު ކުދިންނަށް ކުޅިވަރުގެ ތެރެއިން ހިޔާވަހިކަމެއް ހޯދައިދިނުމަށްޓަކައި އޭނާ އިސްވެ ހުންނަވައި އުފެއްދެވި އެމް އޯކިޑް ކްލަބަކީ އޭގެ ސާފު ހެއްކެކެވެ. ގައުމީ ފުޓްބޯޅަ މުބާރާތެއް ބާއްވަން ފެށިތާ އަށް އަހަރު ފަހުން 1957 ގައި ފަށައިގަތް އެ ކްލަބަކީ ދިވެހި ތާރީހުގައި އަމިއްލަ ބަޔަކު އުފެއްދި ފުރަތަމަ ކުޅިވަރު ކްލަބެވެ. މެޗުގެ ކުރިން ޓީމު އެއްކޮށް އިބްރާހިމް ހަސަން އިއްވާ ބަސްތައް އެއީ ކުޅުންތެރިންގެ ލޭކައްކުވާލައި ކަށިން ހިތްވަރު ނެރުމަށް މަޖުބޫރުކުރުވާ ފަދަ އަންބާތަކެކެވެ. ދިވެހި ފުޓްބޯޅައިގެ ޅަފަތުގެ ތަރިން ކަމަށްވާ އަނދިރިބޭ މުހައްމަދު ފުޅާއި އަހުމަދު ކަމާލަކީ ވިދުންތަކާ އެކު ފުޓްބޯޅަ، ހޮކީ އަދި ބައިސިކަލް ރޭސްތަކުގައި އެ ކްލަބް ދިޔައީ ބަބުޅަމުންނެވެ.\nމާފަންނު އޯކިޑް ކްލަބުގެ ޖަލްސާއެއްގައި އިބްރާހިމް ހަސަން (ދެ ވަނަ ބަރީގެ މެދުގައި ބޮޑު ތާކިލަހުގައި): ދެން ތިއްބެވި ބޭފުޅުންގެ ތެރޭގައި ހައްތި އަހުމަދު މަނިކު، އިބްރާހިމް މަނިކުގެ ދޮންމަނިކު އަދި ސަރުސޫނު މުހައްމަދު ދީދީ ހިމެނިވަޑައިގަންނަވާ.\nކުޅިވަރުގެ ތެރެއިން ޒުވާނުންނަށް ކޮށްޓަވައިދެއްވި މަގުން އެ ޒުވާނުންގެ ފަސްފަހަތުން ހިންގަވަމުން ވަޑައިގަންނަވިކޮށް އޭނާ ކުރިމައްޗަށް ހުއްޓިވަޑައިގަތީ، އޭނާގެ އުސްތާޒް އަދި އޭރު ރާއްޖޭގެ ނިޔާ ކަނޑައަލާ ކޮމިޓީގެ ރައީސް ޝައިޚް އަލީ ހުސެއިން ދީދީ އެވެ. މަޖީދިއްޔާ ސްކޫލުގައި އަރަބި މީޑިއައަމަށް ކިޔަވައިދިނުން ހުއްޓާލުމުން ގުރުއާނާއި އިސްލާމް ފަދަ މާއްދާތައް ނެތި ހިނގައިދާނެ ކަމުގެ ބިރު ހީވެފައި އޮތުމުން އިބްރާހިމް ހަސަންގެ އަރިހުގައި ޝައިޚް އެދިވަޑައިގަތީ އެ މާއްދާތައް ކިޔަވައިދިނުމަށެވެ. އެއީ މިއަދާ ހަމައަށް ވެސް ނުނިވި ހުރި ދަންމަރެއްގެ ހުޅުކޮޅު ރޯކޮއްލުމެވެ. މީގެ 57 އަހަރު ކުރިން 1961 ގައި ޖަމިއްޔަތުލް ފަލާހް އުފެދުމުގެ ފަހަތުގައި އޮތީ އެ ސަބަބެވެ. މައުހަދުލްދިރާސަތުލް އިސްލާމިއްޔާ 1981 ގައި އުފެދުމާ ހަމައަށް ރާއްޖޭގައި ހުރި އެންމެ ބޮޑު އެއް އިސްލާމީ ތައުލީމީގެ ހިޔަލަކީ އެތަނަށް ވުމުގެ އެންމެ ބޮޑު ސާބަހަކާއި ޝުކުރެއް ހައްގުވާ އެއް ފަރާތަކީ އިބްރާހިމް ހަސަނެވެ. މ. ކަންޑާގޭގައި އެ ޖަމިއްޔާގެ ފަރާތުން ބާއްވާ ގުރުއާނާއި ދީނިއްޔާތު ކިލާސްތަކުގައި ނަގައިދެއްވީ އިބްރާހިމް ހަސަނެވެ. ފަހުން އިލްމުވެރިންނާއި އުސްތާޒުންނާއި މުދައްރިސުންނަށްވި އެތައް ބަޔަކު އިލްމީ ކަނޑުގައި އެންމެ ފުރަތަމަ ފެށި ދަތުރުގެ މާލިމީއަކީ އޭނާ އެވެ. އޭގެ ތެރޭގައި އިސްލާމީ ކަންތައްތަކާ ބެހޭ މަތީ މަޖިލީހުގެ ރައީސްކަންކުރެއްވި ޝައިހް މުހައްމަދު ރަޝީދު އިބްރާހިމް ހިމެނިވަޑައިގަންނަވަ އެވެ.\nއޭގެ އަހަރުތަކެއް ފަހުން މަދަރަސަލަތުލް ނޫރައިންގެ ނަމުގައި އަމިއްލަ އަށް ސްކޫލެއް ހިންގަވައި އެތަނުގައި ތަފާތު އެކި މާއްދާތަކަށް ދަރިވަރުންނަށް ކިޔެވޭނެ ގޮތް ހަމަޖެއްސެވި އެވެ. އުނގަންނައިދިނުމުގެ މި ބުރަ އުފުލެއްލެވީ ސަރުކާރުގެ ރަސްމީ ވަޒީފާއަދާކުރައްވަމުން ފަސް ކުދިން ބަލަމުންނެވެ. އުމުރުން 32 އަހަރުގައި އަނބިކަނބަލުން ނިޔާވުމުން އެ ކުދިންގެ ކަންކަމާ ހަވާލުވެވަޑައިގަންނަން ޖެހިވަޑައިގަތީ އެވެ. އޭނާ އަށް ރައީސް އިބްރާހިމް ނާސިރު އަތޮޅުވެރިކަން ހުށަހެޅުއްވުމުން "އަޅުގަނޑަކީ ދުވާލު ބައްޕައެއް، ރޭގަނޑު މަންމައެއް" ކަމަށް ދެންނެވި ދެންވުމުން ވެސް އޭރުގެ ބުރަ ދިރިއުޅުއްވުން ސިފަކުރެވެ އެވެ.\nބިދޭސީންތަކެއް އިސްލާމްދީން ގަބޫލުކުރުމުން އެ ފަރާތްތަކަށް ދީނީ ނަސޭހަތް ދިނުމަށް އިިބްރާހިމް ހަސަން (ކ-2) އަދި ޖަމިއްޔަތުލް ފަލާހުގެ ރައީސް އަބޫބަކުރު އިބްރާހިމް ކިލާހެއް ނަގައިދެނީ.\nއިބްރާހިމް ހަސަންގެ އެ އޯގާތެރި ހިޔަލުން ހިޔާވަހިކަން ލިބުނީ އޭނާގެ އުފަންދަރިންނަށް އެކަންޏެއް ނޫނެވެ. އެކި ރަށްރަށުން ކިޔަވަން މާލެ އަންނަ ކުދިން އެގޭގައި ބައިތިއްބައި އެ ކުދިންގެ ބެލެނެވެރިކަމުގެ ޒިންމާ ވެސް އަދާކުރެއްވި އެވެ. އޭގެ ތެރެއިން އެއް ކުއްޖަކީ ގައުމީ ޔުނިވާސިޓީގެ ޗާންސެލަރުގެ މަގާމާއި އެޑިއުކޭޝަން މިނިސްޓަރުގެ މަގާމް ފުރުއްވި ޑރ. މުހައްމަދު ލަތީފެވެ. އިބްރާހިމް ހަސަންގެ އިލްމުވެރިކަމަށް މިއަދު އެންމެ ބޮޑަށް ހެކިވެވަޑައިގަންނަވާ ބޭފުޅަކީ ވެސް ލަތީފެވެ.\n"ރަސްމީ ގޮތުން ބޭރަށް ވަޑައިގެން ތައުލީމު ހާސިލްކުރައްވާފައި ނެތް ނަމަވެސް ޝެއިޚުން ފެންވަރަށް ކަންކަން އެނގިލައްވާނެ. ހަދީސް އިލްމާއި ދީނީ އެފަދަ އިލްމުތަކަށް ވަރަށް ތަރޯވާނެ،" ޑރ. ލަތީފް ވިދާޅުވި އެވެ.\n"ބައެއް މީހުން ތިބޭ ސީދާ އިބްރާހިމް ހަސަން ބުނީމާ ނޫނީ ދީނީ ކަންކަން ގަބޫލުނުކުރާ މީހުން ވެސް."\nކޮޅުނބުގައި ހުންނަ އިބްރާހިމް ހަސަންގެ ގޭގައި އޭނާ އާއި ސައިކުރާ ޅަހުއްތު (ވ).\nއެހެން އެކަން ދިމާވި ސަބަބުތަކެއް ވެސް ވެ އެވެ. އެއް ކަމަކީ ރާއްޖެ ދުށް އެންމެ ބޮޑު އެއް އިލްމުވެރިޔާ ޝައިޚް އަލީ ހުސެއިން ދީދީ ކުރެއްވި ވަސިއްޔަތެވެ. އެމަނިކުފާނުގެ ހަޔާތުގެ ފަހުކޮޅު މީހަކު މައުލޫމާތެއް ހޯދަން ދިއުމުން ވިދާޅުވީ އޭނާ ދެން މާ ގިނަ ދުވަހަކު ދުނިޔޭގައި ނުހުންނާނެ ކަމަށާއި އޭނާ ނެތިއްޖެ ނަމަ ދެން މި ބާވަތުގެ މައުލޫމާތު ސާފުކުރައްވަން ވަޑައިގަންނަވަން ޖެހޭނީ އިބްރާހިމް ހަސަން ނުވަތަ މުހައްމަދު އަލި ދީދީ (ކުއްޅަވަޅަށް މުހައްމައިދީ) ގެ އަރިހަށް ކަމަށެވެ. މީގެ އިތުރުން ބޭރު މީހުން އިސްލާމްކޮށް ޝަހާދަތްލައިދީ އިސްލާމްދީނުގެ ކަންކަން އޮޅުންފިލުވައި ދެއްވުމުގެ މަސްއޫލިއްޔަތު އޭރުގެ އުއްތަމަ ފަނޑިޔާރު ހަވާލުކުރެއްވި އެއް ބޭފުޅަކީ ވެސް އިބްރާހިމް ހަސަން ކަމަށް ވުމަކީ ވެސް އާއްމުންގެ އިތުބާރު ލިބިވަޑައިގެތް އެއް ސަބަބެވެ.\nއެފަދަ ގިނަ ކަންކަން އެއީ ހިލޭ ސާބަހަށް ޖަމާއަތުގެ ފައިދާއަށް ކުރެއްވި މަސައްކަތްތަކެވެ. ރަސްމީ ވަޒީފާއަކީ، ދިވެހި އިގްތިސާދު ދިވެހިންގެ އަތްމައްޗަށް ގެނެސްދެއްވުމަށްޓަކައި ރައީސް ނާސިރު އުފެއްދެވި މޯލްޑިވްސް ގަވަރްމެންޓް ބޮޑު ސްޓޯރު (އެމްޖީބީއެސް) ގެ ފިހާރައެއްގެ މެނޭޖަރުކަމެވެ. އެއީ އޭރު ވެރިއެއްގެ ފެންވަރުގެ މަގާމަކަށް ވީ ނަމަވެސް ފަހުން އެސްޓީއޯ އުފެދި އެއީ އާދައިގެ މަގާމަކަށް ބަދަލުވި އެވެ. އެކަމަކު ޝަކުވާއެއް ނެތި ސަރުކާރަށް 62 އަހަރު ހިދުމަތްކުރެއްވި އެވެ. އެސްޓީއޯގައި މަސައްކަތްކުރައްވާތާ 20 އަހަރު ފުރުމުން ލިއުއްވި ސިޓީއެއްގައި ވިދާޅުވި ފަދައިން "އަމިއްލަ ވެރިކަން ވަކިވެ، ބަލިފައި މައްޗަށް ކޮރުޖަހަމުން ލައްބަ! ލައްބަ! ދަންނަވަން ޖެހިފައިވުމާ އެކު ވެސް" ފަހު ދުވަހާ ހަމައަށް މަސައްކަތުގައި ދެމި ހުންނެވި އެވެ.\nރާއްޖޭގެ އެންމެ ބޮޑު އެއް ވިޔަފާރި ކުންފުނީގައި "ދަތުގައި ހޭކޭހާ ގާތުގައި" ހުންނެވި ނަމަވެސް އޭނާ އެއީ އަމާނާތްތެރިކަމުގެ ނަމޫނާއެކެވެ. "ފައިސާ އެއްޗެއްގެ ތެރެއަށް ކޮއްޕައި ވައްޓާލިޔަސް" އިބްރާހިމް ހަސަން "ތެދުވެ ހިނގައިގަންނާނީ ގައި ފޮޅާލާފައޭ" ބުނެ އިހު މީހުން މިސާލު ޖަހާ ކަމަށް އިނގުރު ވަހީދު ބުނެފައިވަނީ ސަބަބެއް ނެތިއެއް ނޫނެވެ. ގެދޮރު ހުރިލެއް ތިރިކަމަށް ނިސްބަތްކުރައްވައި އޭނާގެ އަމާނާތްތެރިކަން މަޝްހޫރު ޅެންވެރިއާ އާދަމް ނަސީރު އިބްރާހިމް ސިފަކުރައްވާފައިވެ އެވެ.\nރީހުއްސަބާ އިބްރާހިމް ހަސަން އެސްޓީއޯގެ މަސައްކަތުގައި.\nއެކަމަކު އެ ވާހަކަތަކަށް އެންމެ ބޮޑަށް ބާރު ދެއްވަނީ އިބްރާހިމް ހަސަންގެ މަދަރަސަތުލް ނޫރައިންގެ އޭރުގެ މުދައްރިސެއް ކަމަށްވާ ފާތިމަތު އަބްދުލްކަރީމެވެ. އެ ސްކޫލުގެ ޕާޓްޓައިމް ޓީޗަރެއްގެ ވަޒީފާގައި ހުއްޓާ ވަރަށް ވެސް ކުއްލި ގޮތަކަށް ފުރައިގެން ދާން ޖެހި، އޭގެ އަހަރުތަކެއް ފަހުން އޭނާ އެނބުރި ރާއްޖެ އައުމުން އިބްރާހިމް ހަސަން އެގޭ ދޮށަށް ވަޑައިގެން އޭނާގެ މުސާރަ ދެއްވި އެވެ.\n"އަޅުގަނޑު އޭގެ މަތިން ހަނދާނެއް ވެސް ނެތް. އޭރު އެތައް ޒަމާނެއް ވެއްޖެ. އެކަމަކު އަޅުގަނޑު މާލެ އައުމާ އެކު އަޅުގަނޑު ހޯދައިގެން މުސާރަ ދެއްވި. އަޅުގަނޑު ހިތަށް އެރި ހާދަ އަމާތްނެތެރި ބޭފުޅެކޭ،" ފާތިމަތު އަބްދުލްކަރީމް ބުންޏެވެ.\nޑރ ލަތީފް ވެސް ވިދާޅުވީ އިބްރާހިމް ހަސަނަކީ މުއްސަނދި ކަމަށާއި މުދާ ހޯދަން ޝައުގުވެރި ބޭފުޅެއް ނޫން ކަމަށާއި އަބަދުވެސް ބެލީ އަތުގައި އެއްޗެއް އޮތިއްޔާ އެއެއްޗެއް އެހެން މީހުންނަށް ވެސް ދެއްވައިގެން އުޅުއްވަން ކަމަށެވެ. އެ ބޮޑު ސިންގާ ގޯތިން ވެސް ދުވަހަކު ވެސް ކުއްޔެއް ނުނަގަ އެވެ. ކިޔެވުމަށާއި ބޭހަށާއި އެނޫން ވެސް ކަންކަމު މާލެ އަންނަ މީހުންނަށް އޭރު ވެސް މިހާރު ވެސް އެގޭ ދޮރު ހުންނަނީ ހުޅުވާލެވިފަ އެވެ.\nރީހުއްސަބާ އިބްރާހިމް ހަސަންގެ ފަހުގެ ފޮޓޮއެއް.\nހަގީގަތުގައި ތައުލީމަށް ބެހެއްޓެވި ލޯބީގެ ބޮޑުކަމުން ދުނިޔެވީ އެފަދަ ކަންކަމުގެ ހިޔާލެއް ނުމެ ނެތް ވެސް މެ އެވެ. އަބަދުވެސް އުޅުއްވީ އެހީގެ އަތެއް ދިއްކުރެވޭނެ މަގަކީ ކޮބައިތޯ ބެއްލުވުމުގަ އެވެ. ހައްޖު މޫސުން އައުމުން ހައްޖާޖީންނަށް ދީނީ ވައުޒުދިނުމުން ފެށިގެން ހާޖީން ގެންދާ ރިހާކުރު ފުޅިފުޅީގައި ތަތްކުރަން އަރަބި ލޭބަލްކޮޅުކޮޅު ހައްދަވައިދެއްވުމަކީ އުފަލެއް ކަމަށް ހެއްދެވި އެވެ. ޖަމިއްޔަތުލް ރޫހިލްއިސްލާމްގެ އުފައްދަވައި ފަހުގެ އިލްމުވެރިންނަށް ފުރުސަތުތައް ފަހިކޮށްދެއްވި އެވެ. އެގޮތުން ފަހުގެ ތާރީހުގައި ރާއްޖެ ދުށް އެންމެ ބޮޑު އެއް އިލްމުވެރިޔާ މަރްހޫމް ޑރ. އަފްރާޝީމް އަލީގެ އަތްޕުޅުގައި އެންމެ ފުރަތަމަ ހިއްޕެވި ބޭފުޅަކީ އޭނާ އެވެ. އެ މަސައްކަތުގައި ގަލަމުގެ ބޭނުން ވެސް ކުރެއްވި އެވެ. އޭނާގެ އެޑިޓަރުކަމުގެ ދަށުން "މަޖައްލަތުލް އިސްލާހް" ގެ ނަމުގައި މަޖައްލާއެއް ނެރުއްވިއިރު، ހަތްދިހައިގެ އަހަރުތަކުގައި އާބާރު، އަމާޒު އަދި މަދަދުގައި ދީނީ މަޒްމޫންތައް ލިއުއްވި އެވެ. "މާ ލަކުމް ކައިފަ ތަހްކޫމް" ނުވަތަ ތިޔަ ބައި މީހުން ހުކުމްކޮށް ތިޔަ އުޅެނީ ކިހިނެހެއްޔޭ" މިއީ އޭރު ގިނަ ބައެއްގެ ހިތުގައި ބިންވަޅު ނެގުނު މަޒްމޫނެކެވެ.\nއުމުރުން 88 އަހަރުގައި މާޗު 16، 2017 ގައި މި ދުނިޔެ ދޫކުރެއްވި އިރު ހިތްވަރު ދިނުމުގެ ނުވަތަ ޝަރަފްވެރިކަމުގެ އިނާމެއް ލިބިވަޑައެއްނުގަންނަވަ އެވެ. ޕެންޝަނެއް ނެތެވެ. ބޭނުންފުޅެއް ވެސް ނުވެ އެވެ. އޭނާގެ އިލްމީ ހިޔަލުން އެތައް ބަޔަކު ހިޔާވަހިކަން ހޯދާފައިވުމަކީ އިބްރާހިމް ހަސަނަށް ފުދިފައި އިތުރު ވެސް މިންވަރެކެވެ. "ރީހުއްސަބާ" ގެ ނަން ބޯޑް އަރަބި އަކުރުން އަޅައިދެއްވުމަށް އެފަދަ ދެވަނައެއް ނެތް ކެލިގްރާފަރު ތަބައްއަލިފުޅު ގާތު އެދުމުން މަރުތަންމަތީގައި އޮވެމެ އެ މަސައްކަތް އޭނާ ކޮށްދެއްވީ އިބްރާހިމް ހަސަނަށް ކުރައްވާ އިހުތިރާމާއި ގަދަރުގެ ސަބަބުންނެވެ. އެއަށް ވުރެ ބޮޑު އުފަލެއް ލިބޭނެ ހެއްޔެވެ؟\n17 ކޮމެންޓް, 104 ރިއެކްޝަންސް\nޝުކުރިއްޔާ ހަމްދޫން. މަރްޙޫމް އިބްރާހިމް ޙަސަންއަކީ ދީނީޢިލްމުގެ އިތުރުން ދިވެހިތާރީހުވެސް ވަރަށް ރަގަޅަށް ދެނިލައްވާ ބޭފުޅެއް. މައުލޫމާތުގެ ހަޒާނާ ވަރަށް މުއްސަނދި ބޭފުޅެއް. ގިނަދުވަހު އެކުގައި މަސައްކަތް ކުރުމުގެ ފުރުޞަތު ލިބުނު. އޮފީހުގައި އެންމެންނާ ގުޅިގެން މަސައްކަތް ކުރާ މަޑުމައިތިރި ހިތްހެޔޮ ބޭފުޅެއް. އަލްޙަމްދު ލިއްލާހި. މަރުޙޫމްގެ ފުރާނަޔަށް ހެޔޮރަޙްމަތްލައްވާ ސުވަރުގޭގެ އެންމެމަތިވެރި ނިޢުމަތް މިންވަރު ކުރައްވާށި. އާމީން.\nއެ މަރްހޫމަށް ސުވަރުގޭގެ މަތިވެރި ނިއުމަތް ދެއްވުމަށް އެދި ދުޢާ ކުރަން!\nހަމްދޫނަށް ފަށްފަށުން ޝުކުރިއްޔާއެވެ. މަރުޙަބާއެވެ. ހިތްހެޔޮ އަޚުލާޤު ރަނގަޅު މަޑުމައިތިރި އަދަބުވެރި އަބުރުވެރި ބަނިޔާދަން އިއްޒަތްތެރި ބޭބޭފުޅުން މި ޤައުމުގައި މަދުން ނަމަވެސް އެބަތިއްބެވިއެވެ. ދައުލަތުގެ ފައިސާ ބެލެހެއްޓުމުގެ ޒިންމާ ތިރީސް އަހަރު، ސާޅީސް އަހަރު އުފުއްލެވިއިރުވެސް ބައިރުފިޔާ ފޮއްޗެއްގައި ނުހޭކޭ ބޭފުޅުން އެބަތިއްބެވިއެވެ. އެކަމަކު ހިތާމައަކީ އެފަދަ ބޭބޭފުޅުންގެ ވާހަކަ ދައްކާނެ މީހަކު ނުވާ ކަމެވެ. ގ.ޓޮޕާޒް މުޙައްމަދު ޤާސިމަކީވެސް މިފަދަ ރީތި ނަމޫނާއެކެވެ. ނޫސްތަކުގައިވެސް ގިނައިން މިލިޔެވެނީ ހަޑިމުޑުދާރު ގޮތެއް ފޮތެއް ނެތް މީހުންގެ ވާހަކައެވެ.\nމަރުޙޫމް އިބްރާހީމް ޙަސަންގެ ފުރާނަޔަށް ސުވަރުގޭގެ މަތިވެރި ނިޢުމަތް މިންވަރު ކުރައްވާށި! އެތިބެނީ މީހުންނަކީ. ހަމްދޫނުމެންނަށްވެސް މިހާރު އެނގޭނެ މީހުންނަކީ ކޮބައިކަން. ހުސް އަގުހުރި ދެމެހެއްޓެނިވި މަސައްކަތް ކުރެއްވީ. މީހަކު ބުނާނެ ބަދުބަހެއް ނެތް. ކޮންތާކުން ހޯދާނީ މިކަހަލަ މީހުން. އަޅެ ފެނޭތޯ ބަލައިގެންވެސް މިކަހަލަ ޢިބުރަތްތެރި މަޒުމޫނުތައް ލިޔެލަދީބަލަ ހަމްދޫނޫ. ޤައުމަށް ބޭނުންވަނީ މިކަހަލަ މީހުން. ޖެހޭނީ އުފައްދަން. ވަރަށް މަސައްކަތްކުރަންޖެހޭނެ\nވަރަށް ގިނަދުވަހު އެކުގައި މަސައްކަތް ކުރުމުގެ ފުރުޞަތު ލިބުނު. އެދުވަސްވަރަކީ މިފަދަ ބައިބައިވުންތަކެއް ނެތް ދުވަސްވަރަކަށްވެފައި އޮފީހުގަވެސް އެންމެން ގުޅިގެން މަސައްކަތް ކުރި ދުވަސްވަރަކަށްވާތީ، ލިބޭ ހުސްވަގުތުގައި އެކުގައި އުޅުނު މީހުނަށް ދީނީ ގޮތުން ހަރުދަނާ ގިނަގުނަ އަގުހުރި ފިލާވަޅުތަކާ ނަޞޭހަތްތަކެއް ދެއްވީ ހެއްކާ ޤަރީނާއާއެކު. ދުނިޔޭގެ މި ދިރިއުޅުމުގައި އަބަދުވެސް ދީނީގޮތުން އެހަނދާންތައް އާވެ އާވެހުރެ. އަލްޙަމްދު ލިއްލާހި. މަރުޙޫމްގެ ފުރާނަޔަށް ހެޔޮރަޙްމަތްލައްވާ ސުވަރުގޭގެ އެންމެމަތިވެރި ނިޢުމަތް މިންވަރު ކުރައްވާށި. އާމީން.\nކުރީގެ ހިދުމަތްތެރިންގެ މައުލޫމާތު ގެނެސްދީބަލަ ނިކަން، މަރްޙޫމް މުޙައްމަދު ޖަމީލް، މޫސާ ފަތުހީ، އިބްރާހީމްޝިހާބު، ކަލަހަ ބޭފުޅުންގެ ޕްލީސް..މިހެން ގޮސް ބައިވަރު\nޢިބްރާހީމް ޙަސަން (ބޭބެ) ފަހުން ކައިވެނި ބައްލަވައި ގެންނެވި، މިހާރު ދުނިޔޭގައި އިންނެވި އިބްރާހީމް ޙަސަންގެ ހުވަފަތް އަނބި "ދޮންކަމަނަ" ގާތު، ގޭގައި ގެންގުޅޭ ކުއްޖެއްގެ ގޮތުގައި ސްކޫލް ނިމޭދެކަށް ކިޔަވަން ހުރިން. ބޭބެއަކީ ވަރަށް ޢިލްމުވެރި، ދީނުގެ ކަންކަން ވަރަށް ރަނގަޅަށް އޮޅުން ފިލުއްވާދެއްވާ ބޭފުޅެއް. މި ހުރިހާ ކަމެއްގެ ތެރެއިން ވެސް އެންމެ ފާހަގަ ކުރެވެނީ ބޭބެ ނިޔާވީ ވަރަށް ގިނަދުވަގު ބަލި އެނދުގައި އެކަނި ހިނގާ ބިނގާވެ ނޫޅެވޭ ހާލުގައި އޮވެފައިމެ، ބޭބެ އެޙާލުގައި އޮއްވާ ބޭބެގެ ޙާލާމެދު އެހެން މީހަކު ސުވާލުކޮށްފިނަމަ "الحمدالله" އޭ ބުނެ ޝުކުރުވެރި ކަމާއެކު ދެއްވާ ޖަވާބު.. ޙާލާމެދު އެއްވެސް ޝަކުވާއެއް ނުކުރައްވާ.. ކުރިން ގަދަވެ ސަލާމަތުން މިއަށްވުރެ މާގިނަ ދުވަހު ލެއްވިކަން ފާހަގަކޮށް އެކަމަށްޓަކައި الله އަށް ޙަމްދުކުރާ ކުރުން.. އަދި ހެޔޮމިންވަރާއި ނުބައިމިންވަރަށް އީމާންވާން ޖެހޭކަން ހަނދާން ކޮށްދެއްވާ ދެއްވުން.. اللَّهُمَّ اغْفِرْ لَهُ وَارْحَمْهُ.\nވަރަށް ހެޔޮލަފާ ބޭފުޅެއް. އެދުމެއްނެތި ވެދުން ކުރެއްވި ބޭކަލެއް. މިހާރު ވާގޮތަކީ ބަލި އޮންނަ މީހާ އަށް 10 ރުފިޔާ ގަނޑު ދީފައި ވެސް ބުނާނެ މަށަށް ވޯޓް ލައްޗެއް. މަމީ ދިވެހިންނަށް އެހީވާ މީހާ އޭ. ތިޔަ ބޭބެ ހުރިނަމަ ރައީސް ކަމަށް ވަރަށް ފައްކާ ވީސް\nއަލްމަރްޙޫމް އިބްރާހީމް ޙަސަނަކީ އަޅުގަނޑު ސްކޫލްގައި ދަރިވަރެއްގެ ގޮތުގައި އުޅުނު ދުވަސްވަރުން ފެށިގެން އަޅުގަނޑުގެ ވަރަށް ގާތް ބޭފުޅެއް. އިބްރާހީމް ޙަސަން އަޅުގަނޑު ލައްވައި އެކި އެކި ލިޔުންތައް ލިޔުއްވައި ހެއްދެވި. އަދި ޢަރަބި ޤައުމުތަކާ ބެހޭ ގޮތުންނާއި ދީނީ އެކިއެކި މައުޟޫޢުތަކަށް ދެމީހުން މަޝްވަރާކުރިން. އެއީ، އަޅުގަނޑުގެ ބައްޕައަށް ވުރެ ދޮށީ ބޭފުޅަކަށް ވިޔަސް، އަޅުގަނޑުމެންނަކީ، އެކަކު އަނެކަކަށް އިޙްތިރާމްކޮށްގެން އުޅުނު ދެ ރަޙްމަތްތެރިން. ޢެއީ، ހެޔޮލަފާ، ހިތްހެޔޮ، ޢިލްމުވެރި އަދި ޚިދުމަތްތެރި ބޭފުޅެއް. ﷲ އިބްރާހީމް ޙަސަނަށް ހެޔޮ ރަޙްމަތް ލައްވައި، ސުވަރުގޭގެ މަތިވެރި ނިޢުމަތް ދެއްވާށި!\nލޮލުން ކަރުނަ ހިލިއްޖެ. އިބްރާހީމް ޙަސަންގެ ހިތްޕުޅު ހެޔޮކަމާއި ޚުލްޤްގެ މާތްކަމާއި ދީލަތިކަން ގާތުން ދުށް ޒުވާނެއްގެ ހައިސިއްޔަތުން ވަރަށް އުފާވެއްޖެ. ހަމްދޫންގެ ބަލާޣާތްތެރި އެތުރުންތަކުން ޖުމްލަތައް ގުޅިލާމެހި އިޙްސާސްތައް އުތުރި އަރައިފި. ވަރަށްފުރިހަމަ ލިޔުމެއް


އާބާދީ އިތުރުވާ ރޭޓް\nފެނުކައްކާ ބޮލީގެ އިއްޒަތް ލިބޭ އަންހެނުން\nދެކުނު އޭޝިއާގެ ގިނަ ގައުމުތަކުގައި، އިނގިރޭސި ވިލާތުގެ ވަޒަންވެރިޔަކާ ކައިވެނިކުރެވުމަކީ ލިބޭނެ ވަރަށް ބޮޑު ނަސީބެއް ކަމަށް ގަބޫލުކުރެ އެވެ. އަދި ޚާއްސަކޮށް، އަންހެނަކަށް މިފަދަ ފިރިހެނަކު ލިބިއްޖެ ނަމަ ކަމުގެ ބޮޑުކަން އިތުރުވެގެންދެ އެވެ. އެކަމަކު ކަން ނިމިގެން ދަނީ އިންތިހާ ދަރަޖައިގެ ހިތްދަތި ކަމުގަ އެވެ.\nސުޕްރީމް ކޯޓުގެ ހުއްދަ ހޯދައިގެން ނޫނީ ކުޑަކުދިންގެ ކައިވެނިކޮށް ނުދެވޭ ގޮތަށް އާއިލާއާބެހޭ ގަވާއިދަށް ސުޕްރީމް ކޯޓުން މިއަދު އިސްލާހު ގެނެސްފި އެވެ. މީގެ އިތުރުން ކައިވެނިކޮށް...\nފިރިމީހާ މާބޮޑަށް ފަލަވުމުން ކޯޓުގައި ވަރިއަށް އެދިއްޖެ\nގާހިރާ (ސެޕްޓެމްބަރު 12) - ފިރިމީހާ މާބޮޑަށް ފަލަވެ ސިފަ ހުތުރުވެއްޖެ ކަމަށް ބުނެ މިސްރުގެ އަންހެނަކު ވަރިއަށް އެދި އެ ގައުމުގެ ފެމިލީ ކޯޓަށް ހުށަހަޅައިފި އެވެ.\nJuly 09, 2016 4\nކުޑަ ކުއްޖަކާ ކައިވެނިކޮށްފި ނަމަ 20 އަހަރަށް ޖަލަށް\nދާރުއްސަލާމް (ޖުލައި 9) - ގެމްބިއާ އާއި ޓެންޒޭނިއާގައި ކުޑަ ކުދިންނާ ކައިވެނި ކުރުން މަނާކޮށްފި އެވެ.\nއިންޑިއާގައި އާދަޔާ ހިލާފަށް ވަރި ގިނަވަނީ\nއިންޑީއާގެ ކަރްނާޓަކާގެ ފެމެލީ ކޯޓަކީ އެ ގައުމުގެ ސްޓޭޓްތަކުގެ ތެރެއިން 2014 ވަނަ އަހަރު އެންމެ ގިނަ ވަރީގެ މައްސަލަތައް ނިންމައިދިން ކޯޓެވެ. ވަރީގެ ރޭޓް އިންޑިއާގައި އެންމެ މަތީ ކެރެލާ، މަހަރަޝްތުރާ، މަދުޔަ ޕްރަދޭޝްގަ އެވެ.\nކޮންމެ ފަސް މީހަކުން އެކަކު ވަރިފަށުގައި\nމިއީ އިނގިރޭސި ވިލާތުގެ ދިރާސާއެއްގެ ނަތީޖާ އެވެ. އެ ދިރާސާއިން ދައްކަނީ އެ ގައުމުގެ ކޮންމެ ފަސް ކައިވެންޏަކުން އެއް ކައިވެންޏެއްގައި ބައިވެރިން ހިތްހަމަނުޖެހިފައި ތިބޭ ކަމާއި ވަރިވުމާ މެދު ވިސްނާ ކަމެވެ. އޮންނަ ކަމަކީ ދެބަސްވެ އަރާރުންވުމެވެ.\nކައިވެނި ކުރާނެ ކަމަށް ބުނެ ޖަރުމަނު މީހެއްގެ އަތުން ހޯދި ފައިސާ އަނބުރާ ދޭން ޖެހިިއްޖެ


ރަށު ކައުންސިލަށް ކަމުނުދިޔަ މީހާ އަތޮޅު ކައުންސިލަށް – Nilandhe\nރަށު ކައުންސިލަށް ކަމުނުދިޔަ މީހާ އަތޮޅު ކައުންސިލަށް\n“އެއީ ވަރަށް ދަށްފެންވަރުގެ މީހެއް. ރަށު ކައުންސިލަށް ކުރިމަތި ލިޔަސް ދެން އަހަރުމެން ނުކުންނާނީ ދެކޮޅަށް” މިއީ ފ.ދަރަނބޫދޫ ރަށު ކައުންސިލްގެ މިހާރު ނިމެމުން މިދާ ދައުރަށް އިންތިޚާބު ކުރެވުނު މަޙުމޫދާ ގުޅޭގޮތުން ރަށު ކައުންސިލަށް އޭނާ ނެރެގެން، އޭނާ ހޮވުމުގައި އެންމެ އިސްކޮށް މަސައްކަތް ކުރި މީހެއްގެ ވާހަކައެވެ.\nކެންޕެއިންގައި އިސްކޮށް މަސައްކަތްކުރި އެހެން މީހަކު ބުނިގޮތުގައި މަޙްމޫދަނީ އެއްވެސް ގޮތަކަށް މީހުންނާއި ގުޅިގެން މަސައްކަތްކުރަން އެނގޭ މީހެއް ކަމަށް ނުވާއިރު، އޭނާގެ ގޮތަކީ އަބަދުވެސް އަމިއްލައަށް ފެންނަ ގޮތް އިސްކުރުން ކަމަށެވެ. އެހެންކަމުން ދަރަނބޫދޫ ރައްޔިތުންގެ ވެރިޔަކަށް އޭނާ ގެންނަން އެއްގޮތަކަށްވެސް ބޭނުންނުވާކަމަށް އޭނާ ބުންޏެވެ.\nދެންފެނިގެން ދިޔައީ އާދަޔާ ޚިލާފު މަންޒަރެކެވެ. ރަށުގެ ވެރިކަމަށް ގެނައުމަށް ކަމުނުދިޔަ އެއްކަލަ މަޙްމޫދު ހަމަ އެމީހުން ބުނާ ލާދީނީ ނުބައިނުލަފާ އެމްޑީޕީގެ ޓިކެޓްގައި ފ.އަތޮޅު ރައްޔިތުންގެ ވެރިޔަކަށް ގެނައުމަށް މަސައްކަތް ފެށިތަނެވެ. “ނާގާބިލްކަމުން ހައްދުން ނެއްޓިފައިވާ” އަދި “އަމިއްލަ ގޮތްތައް ކަންކަމުގައި އިސްކުރާ” މަހްމޫދުގެ ކިބައިން ދަރަނބޫދޫ ރައްޔިތުން ސީދާގޮތެއްގައި ސަލާމަތްކުރެވޭނީ މިގޮތަށް ކަމަށްވާތީއޭ ބުނާ އަޑުވެސް އިވުނެވެ.\nނިމިގެންމިދާ ދައުރުގައި ދަރަބޫދޫ ކައުންސިލަރެއްގެ ގޮތުން ފެއިލް ވެފައި ވަނިކޮށް، ދެވަނަ ދައުރަކަށް ދަރަބޫދޫ ރަށު ކައުންސިލަށް ކުރިމަތިލުމަށް މަޙުމޫދު ނިންމި ހިސާބުން ކަންބޮޑުވުންތަކެއް އުފެދުނު ކަމަށް ވެއެވެ. އަދި އެނިންމުން ބަދަލުކޮށް، ދަރަބޫދޫ ރަށުކައުންސިލަށް ކުރިމަތި ނުލުމަށް އޮތީ އެހެން ދިމާލަކަށް މިސްރާބު ބަދަލު ކުރެވިގެން ކަމަށްވާތީ، ބަޔެއްގެ މަސައްކަތުން މަޙުމޫދުގެ މިސްރާބު ގަސްދުގައި “ބަދަލުކޮށްލީ” ކަމަށް އެއިގެ ތެރެއިން އިސް މީހަކު ބުނި ކަމަށް ވެއެވެ.\nއެހެންކަމަށްވާނަމަ، މިފަހަރު މިއޮތީ ދަރަނބޫދޫ ރައްޔިތުންގެ ހައްގުގައި ކަމަށް ބުނެ ފ.އަތޮޅުގެ ރައްޔިތުން ކަތިލާފައިތާއެވެ. ދަރަނބޫދޫއަށް އެމީހެއްގެ “ތުރާ” ބޮޑުވެފައިވާކަމަށް ބުނެ ރަށު ކައުންސިލަށް އޭނާ އިންތިޚާބުކުރުމުގައި އެންމެ އިސްކޮށް އުޅުނު ފަރާތްތަކުން އޭނާ އަތޮޅުގެ ވެރިއަކަށް ގެންނަން ގަދައަޅައި މަސައްކަތްކުރީތީއެވެ.\nމިފަހަރު މިކަން ކާމިޔާބުވެސް ވެއްޖެއެވެ. ނަމަވެސް އުފެދޭ މުހިންމު ސުވާލެއް އެބަ އޮތެވެ. ރަށު ކައުންސިލަށް ގާބިލް ނުވި މީހަކު އަތޮޅު ކައުންސިލަށް ގާބިލްކަމަށް ނިންމި ހިސާބުން، އެވަރު މީހަކު ހޮވަން މަސައްކަތްކުރި މީހުންގެ އިޚްލާސްތެރި ނިޔަތާއި މެދު އުފެދޭ ސުވާލެވެ. ހަމައެހެންމެ، އަތޮޅުގެ ރައްޔިތުން އޮޔާދިޔަޔަސް އެންމެރަނގަޅު ކަމަށް ނިންމި އިރު އެކަމުގެ ސަބަބުން އަމިއްލަ ފަސްގަނޑަށް ލިބިދާނެ ލޮޅުންތަކާމެދު ވިސްނިބާއޭ އުފެދޭސުވާލެވެ.\nAbydh 17 މެއި 2017 ކުރިން 4:01 pm\nNimidhiya counsil ge enmeethaaeedhu bodu counsilar votun saabithu kohdeefi\nސްކޮލަރޝިޕްތަކަށް ހޮވުނު ކުދިންގެ ނަންތައް އިޢުލާންކޮށްފި\n12 ޑިސެމްބަރ 2018\nވިސްލްބްލޯ ބިލަށް ތާއީދުކުރަން، ކަންބޮޑުވުން އެބަހުރި: ޑރ.ޚަލީލް\n10 ޑިސެމްބަރ 2018\nޚިޔާނާތުގެ އަޑި ހޯދަން އެމްއެމްއޭއިން ހާއްސަ އޮޑިޓެއް ފަށަން ތައްޔާރުވެއްޖެ\nގިނަ ޢަދަދެއްގެ ބަޔަކު ނުކުމެ ނިލަންދޫ ސާފުކޮށްފި\n9 ޑިސެމްބަރ 2018\nއެއަރޕޯޓް ބަހުސް: ސީޕްލޭންގެ ދަތުރުތައްވެސް ފެށުމަށް ވިސްނި. އެކަންނުވީ ޚަރަދު މާބޮޑުވީމަ – ޑރ ޚަލީލް